
PARATHËNIE 


Libri Antologjia e Letërsisë së Krishterë është fryt i 
përpjekjeve të autorit për të dhënë një panoramë të mendimit 
kristian në Shqipëri. Hartimi i një Antologjie është një punë e vështirë, 
e cila kërkon hulumtime të materialeve të ndryshme. Në këtë 
antologji janë përfshirë 32 autorë me shkrimet e tyre më të spikatura. 
Materialet i kam nxjerrë nga libra, gazeta, revista, faqe interneti, 
dorëshkrime, kalendarë etj. Autorët janë renditur sipas kritereve 
kronologjike dhe i përkasin periudhave të ndryshme të kultivimit të 
letërsisë së krishterë. Antologjia e letërsisë shqipe ndahet në disa 


periudha kryesore: 
1- Letërsia e vjetër shqipe 1400-1800 
2- Letërsia e rilindjes kombëtare 1800-1912 
3- Letërsia e pavarësisë 1912-1944 


Libri Antologjia e Letërsisë së Krishterë është konceptuar 
në gjashtë krerë. Në kreun e parë kam grupuar Letërsinë e vjetër 
shqipe (1200-1800), e cila përfaqësohet nga Gjon Buzuku, Lekë 
Matrënga, Pjetër Budi, Frang Bardhi, Pjetër Bogdani, Anonimii 
Elbasanit, Grigori i Durrësit, Thoedhor Haxhifilipi, Kostandin Berati 
etj. 

Letërsia e Rilindjes Kombëtare (1800-1912) zë kreun e 
dytë të librit. Autorët i kam vendosur sipas renditjes kronologike: 
Naum Veqilharxhi, Jeronim de Rada, Kostandin Kristoforidhi, Petro 
Nini Luarasi, Asdreni, Çajupi etj. 


E 


Kreu i tretë përfshin periudhën prej vitit 1871 deri më 
1940. Letërsia e Pavarësisë përfaqësohet denjësisht nga Gjergj 
Fishta, Fan Noli, Migjeni, Mitrush Kuteli, Lasgush Poradeci, Ernest 
Koliqi, Visarion Xhuvani, Anton Harapi etj. 

Kontributi i katolikëve për lëvrimin e letërsisë shqipe është 
i madh. Janë rreth 460 vepra të shkruara prej 163 klerikëve e 
shkrimtarëve katolikë, të cilat përbëjnë një thesar të vërtetë në 
kultivimin e gjuhës shqipe. Më poshtë vijon klasifikimi i shkrimtarëve 
katolikë sipas viteve. 

1-Në vitet 1555-1700 katolikët kanë kontribuar në lëvrimin 
e gjuhës shqipe me 12 vepra, të cilat janë shkruar nga 9 autorë: 
Buzuku, Bardhi, Bogdani, Budi, Barleti etj. 

2-Në vitet 1700-1800 kemi 11 vepra dhe 9 autorë, si dhe 
6 dorëshkrime: Kuvendi i Arbërit, Dom Gjon Kazazi etj. 

3-Nga vitet 1800-1900 kemi 81 vepra me 34 autorë si 
dhe 4 dorëshkrime: Zef Jubani, Pashko Vasa, Dom Ejëll Radoja, 
Dom Pjetër Zarishti, Dom Nue Bytyçi, Dom Pashko Babi etj. 

A- Në vitet 1900-1912 janë shkruar 59 vepra me 16 
autorë, prej të cilëve mund të përmendim: Gjergj Fishta, i cili botoi 
17 libra, Luigj Gurakuqi, që shkroi 6 vepra, Dom Noc Nikaj, Dom 
Ndre Mjeda me 12 vepra, Shtjefën Gjeçovi me 7 libra, Pashko 
Bardhi, Hilë Mosi, Filip Shiroka, Mati Logoreci etj. 

5-Ndërmjet viteve 1912-1933 janë shkruar 304 vepra 
me 69 autorë: Terenc Toçi, i cili ka shkruar 8 libra, Vinçenc Prennushi 
me 20 vepra, Noc Saraçi që ka botuar 13 libra shkollorë, Karl 
Gurakuqi ka përkthyer 8 libra, Ernest Koliqi me 3 libra etj. Në 
qytetin e Durrësit me interesimin e etërve domenikanë që nga 14 
qershori i vitit 1396 funksiononte “Qendra e studimeve të 


përgjithshme teologjike”, e cila kishte në gjirin e saj 25 doktorë 
shkencash. 

Klerikët ortodoksë për shkrimet shqipe janë ndeshur me 
vështirësi të shumta, madje disa prej tyre e kanë paguar shtrenjtë 
deri në martirizim. 

1-Në shek. XV-X VII ortodoksët kanë dhënë 23 vepra, 
kryesisht me karakter fetar: “Perikopeja nga Ungjilli i Pashkëve”, 
“Anonimi Elbasanit”, Grigori i Durrësit me 14 akoluthi, Nektar 
Tërpo Voskopojari me 2 libra, Theodhor Haxhifilipi me 4 vepra 
dhe Kostandin Berati me I libër. 

2-Në vitet 1800 deri 1900 kemi rreth 28 vepra të përkthyera 
nga këta autorë: Naum Velqiharxhi me 1 libër, Kostandin 
Kristoforidhi me 10 libra, Petro Nini Luarasi me 2 libra, Asdreni 
me 5 libra, Papa Kristo Negovani me 5 libra dhe Mihal Grameno 
me 5 libra. 

3- Në shek. XX ortodoksët kanë shkruar rreth 47 libra. 
Përkthyesi më i talentuar ka qenë Imzot Theofan Noli, i cili ka 
përkthyer 11 libra liturgjikë, Kryeepiskopi Visarion Xhuvani me 3 
libra, Lasgush Poradeci me 5 libra, Mitrush Kuteli me 8 libra, Migjeni 
me 2 libra, Dhimitër Beduli me rreth 15 libra, Imzot Joan Pelushi 
me 8 libra, Llukan Stavro me 5 libra etj. 

Nuk pretendoj që ta kem grumbulluar të gjithë pasurinë e 
krijimtarisë shpirtërore të popullit shqiptar, por puna voluminoze 
për mbledhjen dhe sistemimin e materialit më ka dhënë zemër se 
kam arritur t'u jap lexuesve një Antologji të mendimit kristian, e 
cila do t'u shërbejë për të njohur më mirë krijimtarinë letrare të 
shkrimtarëve shqiptarë. 


KREUIPARË 
LETËRSIA E VJETËR SHQIPE (1200-1800) 


Letërsia e vjetër shqipe u kultivua në vitet e mesjetës, 
prandaj ka përmbajtje tërësisht fetare. Libri i parë në gjuhën shqipe 
është “Meshari” 1 Gjon Buzukut, që u botua më 1555. Kleriku 
katolik Gjon Buzuku solli në shqip pjesë të liturgjisë të ritit 
perëndimor. Veprat e letërsisë së vjetër shqipe kanë përmbajtje 
mësimore dhe didaktike. Buzuku shkruan lutje në gjuhën shqipe, 
Budi shkruan vargje, Bardhi mbledh fjalë të urta në shqip, Bogdani 
shkruan librin me cikle vjershash dhe Variboba gërsheton subjektet 
fetare me ato popullore. Veprat kryesore që u botuan gjatë shek. 
XVI-XVII janë: “E mbësuame e kërshterë” (1592) e Lekë 
Matrëngës, “Doktrina e krishterë” (1618) dhe “Rituali roman” 
(1621) të Pjetër Budit, “Çeta e profetëve” (1685) e Pjetër Bogdanit 
etj. 

Gjithashtu edhe në Shqipërinë e Mesme dhe të Jugut kemi 
shkrime në gjuhën shqipe. Ndër to mund të përmendim Anonimin 
e Elbasanit, Kostë Beratin, Grigorin e Durrësit, Teodor Haxhifilipin 
etj. Veprat e shkrimtarëve të sipërpërmendur kanë karakter fetar. 
Një tjetër përpjekje për emancipim më të thellë do të realizohej 

me ngritjen e Akademisë së Re të Voskopojës në vitin 1750. 
Akademia pati emër shumë të madh si brenda dhe jashtë vendit. 
Nismëtarë për ngritjen e saj njihen Patriku i Ohrit Joasafi, si dhe 
Teodor Kavalioti. Në drejtimin e saj ka qenë dijetari i shquar 
Teodor Kavalioti, që shërbeu si arsimtar deri në vitin 1753. Në 
këtë Akademi mësuan shumë nxënës edhe nga vise të tjera të 
Shqipërisë, si Korça, Elbasani, Përmeti, Gjirokastra, por edhe nga 
Greqia dhe Maqedonia. Disa nga lëndët që jepeshin në këtë 
Akademi ishin gramatika, letërsia, logjika, filozofia, teologjia, fizika, 
matematika etj. Didaktika në këtë shkollë luhatej ndërmjet shkencës 
dhe fesë, arsyes dhe besimit. Në rrethin e nxënësve dhe të 
pedagogëve të kësaj Akademie u bënë përpjekje për 
kombëtarizimin e Kishës Ortodokse që popullit t'i predikohej në 
gjuhën shqipe. Kjo gjë dëshmohet me përkthimet e Dhiatës së Re 
dhe të teksteve liturgjike. 


PAL ENGJËLLI (1417-1470) 


Pal Engjëlli është një figurë e rëndësishme politike e shoqërore 
e kohës së Skënderbeut. Si Arkipeshkëv i Durrësit ai kishte vendin 
më të nderuar në hierarkinë kishtare të kohës. Imzot Pal Engjëlli, 
gjatë një vizite baritore që bëri në grigjën e tij, vendosi të thërresi 
mbledhjen e një kuvendi kishtar. Më 8 nëntor të vitit 1462 në kishën 
e Shën Trinisë të Peshkopatës së Lezhës, u mblodh kuvendi, i cili 
udhëzonte që në ato raste të veçanta kur nuk kishte priftërinj dhe 
kisha, pagëzimi i fëmijëve të porsalindur të kryhej nga familjarët. 
Në qarkoren (Constitutiones) që u dekretua thuhej se familjarët në 
rast rreziku mund ta pagëzojnë vetë të porsalindurin duke thënë në 
gjuhën shqipe këtë formulë: “Un të pagëzonj p'remnit(t)Atite 

Birit e t'Shpertit Shenjt”. (Namik Resuli, Shkrimtarët Shqiptarë, 
Pakti, 2007, faqe 3). 

Kjo formulë pagëzimi shoqërohej me ngritjen tri herë në 
ajër të fëmijës. Ky lloj pagëzimi në gjuhën kishtare quhet “pagëzimi 
në ajër” dhe kryhet në raste të veçanta sipas ikonomisë kishtare. 
Formula e pagëzimit është zbuluar në mes të një shkrimi latinisht 
prej 37 fletësh nga historiani rumun me origjinë shqiptare Nikolla 
Jorga në Bibliotekën Laureantiana të Firences. 

Formula e pagëzimit është një fjali e përbërë nga nëntë 
fjalë dhe përfaqëson dokumentin e parë të shkruar në gjuhën shqipe 
me alfabet latin. Formula e pagëzimit vërteton që në kohën e Gjergj 
Kastriotit ka pasur klerikë, të cilët shkruanin në gjuhën shqipe. 
Formula e pagëzimit ka një pasaktësi shkencore në vendndodhjen 
e saj. Studiuesit që janë marrë me shkrimet e hershme shqipe 
Androkli Kostallari, Kristo Frashëri, Aleks Buda dhe Eqrem Çabej, 
kanë shkruar se Formula e pagëzimit gjendet në faqen tre dhe vijon 
në faqen katër të kodikut, ndërsa kohët e fundit është vërtetuar se 
ajo gjendet në fillim të faqes katër. Në vitin 1915 Nikolla Jorga 
botoi Formulën e pagëzimit në një libër të tij me shënime për 
Ballkanin. Lumo Skëndo ia kërkoi N. Jorgës këtë dokument të 
rrallë për ta botuar në vitin 1927 në revistën “Dituria”. Dijetari 
rumun ia dërgoi në mikrofilm të shkurtuar, pra në fotomontazh. 
Studiuesit shqiptarë nuk janë mbështetur në origjinalin e Formulës 
së pagëzimit, por në botimet e Jorgës dhe të Skëndos. Teksti 
origjinal i Formulës së pagëzimit është në Biblotekën Apostolike të 
Vatikanit. Bibliotekat e vjetra për dokumente të rralla shpesh bëjnë 
rrena me anë të fotomontazheve, me qëllim që të provojnë ata 
studiues, të cilët nuk kanë hulumtuar origjinalin. Musa Ahmeti ka 


përkthyer Kodikun e Pal Engjëllit, që përbën një libër me 40 faqe 
dhe brenda tyre gjendet edhe Formula e pagëzimit. 

Në kohën kur ishte Ambasador i Shqipërisë në Vatikan, 
studiuesi Vili Kasmi pati fatin të shohë dorëshkrimin e rrallë. Pas 
plotësimit dhe nënshkrimit të disa formularëve, nën mbikqyrjen e 
dy kujdestarëve të bibliotekës, ai u fut në dhomën ku ruhej 
dorëshkrimi i vjetër. Formula e pagëzimit ka kodin Ashburuham 
1167. (Tomor Osmani, Formula e Pal Engjëllit, Shuteriqi dyshon 
shqipërimin, Standard, 6 nëntor 2007, faqe 17). 


GJON BUZUKU (1555) 


Gjon Buzuku është autori më i hershëm i letërsisë shqipe. 
Më 5 janar të vitit 1555 ai ka shkruar duke përdorur alfabetin latin 
“Mesharin”. Profesor M. Domi është i mendimit se Buzuku duhet 
të jetë nga fshatrat e Krajës, të cilat gjenden në perëndim të Liqenit 
të Shkodrës. Gjon Bedek (Benedikt) Buzuku ka qenë klerik dhe 
ka përkthyer pjesë nga ungjijtë, të cilat i përdorte gjatë shërbesave 
liturgjike. Sipas Moikom Zeqos, kisha ku ka shërbyer Gj. Buzuku 
ka qenë në Shirgj, në breg të Bunës, pra në Abacinë e Shën Sergit 
dhe të Bakut. Në pasthënien e “Mesharit” ai tregon se shtypshkruesit 
bënin gabime dhe ai nuk mund t'u qëndronte gjithnjë mbi krye, 
sepse i duhej të kryente shërbesat në kishë. 

Gjurmuesi i parë i “Mesharit” ka qenë peshkopi i 
arbëreshëve të Siqelisë Imzot Pal Skiroi, i cili e zbuloi veprën e 
famshme në Bibliotekën e Vatikanit në vitin 1909. Në atë kohë 
Imzot Pal Skroi ishte rektor i Seminarit të Palermos. Në bibliotekën 
e seminarit gjendej një pjesë e kopjuar, e cila bënte fjalë për 
shërbesën e martesës. Por si kishte mbërritur kjo pjesë ungjillore e 

kopjuar në Seminarin e Palermos2 Zanafilla është që në vitin 
1740 kur gjakovari Gjon Nikollë Kazazi ndërsa studionte në seminar 
gjeti librin, kopjoi pjesën ungjillore që përmendëm më sipër dhe ia 
dhuroi Atë Raguzës, themeluesit të Seminarit të Palermos. Në kohën 
që Kazazi e pa në Seminarin e Palermos ka shkruar: “Meshari 
lashtë shqip krejt i grisur prej vjetërsie”. Meshari përmban: Oficen 
e vogël të Zonjës, shtatë psalmet e pendesës, litanitë, lutje, antifonë, 
urata të ndryshme, të cilat përdoreshin për nevoja liturgjike. Imzot 
Pal Skiroi, pasi fotografoi tekstin e “Mesharit”, kreu transliterimin 
e transkripimin fonetik. Në vitin 1929 Justin Rrota nxori në Vatikan 
tri kopje të “Mesharit”. Në vitin 1968 Prof. Eqrem Çabej bëri një 
botim kritik të “Mesharit” me faksimile, transliterim dhe transkriptim. 
(Eqrem Çabej, Meshari i Gjon Buzukut, Tiranë 1968, faqe 7-9). 

Meshari si libër liturgjik ka edhe shenja muzikore, sipas të 
cilave këndoheshin troparet. Studiuesi Moikom Zeqo nxjerr në 
dritë disa prej tyre. Buzuku ka përdorur shenjën V, e cila lidhet me 
fjalën VOX, që do të thotë zë, pra teksti liturgjik në këtë rast lexohej 
me zë: shenjën R, që simbilizon fjalën latine CHORUS. Pra troparet 
këndoheshin prej korit të kishës: shenjën C, e cila lidhet me fjalën 
latine CANTUS, që do të thotë këngë. Këto shenja muzikore kanë 
shumë rëndësi për “Mesharin”, sepse ndihmonin klerikët në 
celebrimin e shërbesave sipas tipikosë së kishës. (Moikom Zego, 
Gjon Buzuku dhe të vërtetat e pathëna për të, Korrieri, 29 qershor 2005, 
faqe 14-15). 

Meshari është një libër, i cili është përdorur për për të 
plotësuar nevojat liturgjike të kishës. Ai ndihmonte meshtarët e rinj 
për t'i kryer shërbesat në gjuhën shqipe, ndonëse nuk kishte 
miratimin e Selisë së Shenjtë ose të ndonjë ipeshkvi vendor. Librat 
liturgjikë janë tekste të miratuara nga autoritetet e larta kishtare 

dhe shërbejnë për të celebruar shërbesat e shenjta. Në kohën kur 
kajetuar Buzuku në librat liturgjikë hynin: Brevari (Officium-lat), 
libër i lutjeve të orëve të ditës dhe Meshari (Missale-lat), që 
përmban lutjet dhe këndimet e eukaristisë hyjnore. Librat liturgjikë 
përcaktoheshin me dekrete papnore. Le të analizojmë se çfarë 
përmban libri i quajtur “Meshari” i Gjon Buzukut dhe cilat janë 
mangësitë e tij. 

-Officium parvum B.M. Virgins (Ofici i vogël i së Lumes Mari 
Virgjër), faqe 13-33. 

-Officioin Aduentu (Lutjete kohës së Ardhjes së Krishtit), antifonët, 
faqe 33-41. 

-Septem psalmi paenitentiales (shtatë psalmet e pendesës), faqe 
41-49. 

-Litanie (litanitë), faqe 49-55. 

-Suffragia deprecatiuncule ose Ad vesperas officii defunctorum 
(Lutjet e mbrëmjes për të vdekurit), faqe 55-61. 

-Cathecuminum exorcismorum (Katekizmi mbi ekzorcizmin), faqe 
61-83. 

-Missalae (Meshari) pjesërisht, faqe 85-387. 

Duke analizuar pjesët e sipërpërmendura, Dom Nikë Ukgjini 
thekson se ky libër nuk mund të quhet Meshar, as nuk bën pjesë 
në librat liturgjikë kishtarë. Një Meshar ose Brevar, përveç lejes 
së botimit, përmban Kalendarin e të Kremteve, Rendorin e Meshës, 
Kanonin e Meshës (Canon Missae), lutjen eukaristike dhe lutjen e 
shugurimit të ostjes dhe verës, që përbën pjesën më të rëndësishme 
të një Meshari. Gjithashtu te litanitë “Meshari” i Gjon Buzukut ka 
disa lutje të tepërta: p.sh. në fund të litanive ai lutet duke përmendur 
emrin e vet, si dhe për shpirtin e nënës dhe të babait të tij (faqe 
55). Këto janë të papranueshme për librat liturgjikë kishtarë. Ky 

libër është quajtur gabimisht Meshar, por ai është thjesht një libër 
që ka luajtur rolin e një Meshari. (Dom Nikë Ukgjini, A është libër 
liturgjik kishtar Meshari i Buzukut2, Koha Javore). 

Mesharit i mungojnë tetë faqet e para, titulli i vërtetë i librit, 
Viti i botimit, vendi i botimit, emri i saktë i autorit ose i përkthyesit, 
titulli i librit origjinal prej të cilit janë marrë pjesët që janë përkthyer, 
leja e botimit, parathënia etj. Gjithashtu për Gjon Buzukun dimë 
vetëm që është i birii Bdek Buzukut dhe vetëm kaq. Nuk dimë 
vitin e lindjes, vitin e vdekjes si dhe shkollimin e shërbimin kishtar. 
Sipas kërkimeve në librat e amzës të studentëve, përjashtohet 
mundësia që Gjon Buzuku të ketë studiuar në ndonjërin nga kolegjet 
kishtare të Italisë. Emri i tij nuk figuron në regjistrat e Arkivit Sekret 
të Vatikanit, duke na krijuar dyshim për pozitën e tij kishtare. Botimi 
i Mesharit të Buzukut u bë për të përmbushur këto kërkesa: a) 
nevojën e përditshme për kryerjen e ceremonive fetare, b) shtimin 
e njohurive liturgjike të prelatëve shqiptarë, të cilët nuk dinin latinisht, 
c) edukimin fetar të besimtarëve. 

Kushtet historike të shekullit XV sollën zhvillimin kulturor 
të kombeve. Këto kushte bënë të mundur që shërbesat liturgjike 
të përktheheshin në gjuhën e popujve të ndryshëm. Me përkthimin 
e “Mesharit” Buzuku e rendit Arbërinë përkrah vendeve të zhvilluara 
evropiane, të cilat qenë në kërkim të identitetit të tyre kombëtar. 


(Jaho Brahaj, 450 vjet me mesharin e Gjon Buzukut, Panorama, 5 janar 


2005, faqe 21). 


Pasthënie e Mesharit 
U Dom Gjoni, birii Bdek Buzukut, tue u kujtuom shumë 
herë se gluha jonë nukë kish gja të ndigluom n së Shkruomit shenjtë, 
n së dashunit së botëse sanë desha me u fëdigunë, për sa mujta me 

ditunë, me zdritunë pak mendetë e atyne qi të ndiglonjinë, përse 
ata të mundë mernë sa i naltë e i mujtunë e i përmishëriershim 
anshtë Zotynë atyne qi ta duonë m gjithë zemërë. U lus mbas sodi 
ma shpesh të vini m klishë, përse ju kini me gjegjunë ordhëninë e 
Tinëzot. E atë në mbarofshi, Zotynë të ketë mishërier mbi ju. E ata 
qi u monduonë djerie tash, ma mos u mundonjënë. 

E ju t'ini të zgjiedhunitë e Tinëzot. E përherë Zotynë ka me 
klenë me ju, ju tue ndjekunë të drejtënë e tue lanë të shtrembënë. 
E këta ju tue bam, Zotynë ka me shtuom ndër ju, se të korëtë taj të 
nglatetë djerie n së vjelash, e të vjelëtë djerie n së mbjellash. E u 
ma duo të mbaronj vepërënë teme, Tinëzot tue pëlqyem. Ndë vjetët 
M.D.L,.IV. njëzet dit ndë mars zuna nfill, e mbarova ndë vjetët një 
M.D.L.V. ndë kallënduor V dit. E se për fat në keshë kun mbë 
ndonjë vend fëjyem, u duo tuk të jetë fajtë, aj qi të jetë ma i ditëshim 
se u, ata faj e lus ta trajtonjë nde e mirë. Përse nukë çuditem se në 
paça fëjyem, këjo tue klenë ma e para vepërë e fort e fështirë për 
të vepëruom mbë gluhët tanë. Përse ata qi shtamponjinë kishnë të 
madhe fëdigë, e aqë nukë mundë qëllonjinë se faj të mos banjinë, 
përse përherë ndaj ta nuk mundë jeshë: u tue mbajtunë një klishë, 
mbë të dy anët më duhe me shërbyem. E tash u jam nfjalë gjithëve, 
e lutëni Tenëzonë ende për muo. 


Meshari i Buzukut përmban litani, himne dhe psallme.12- 
Psallmet në mënyrë analoge me përmbajtjen e tyre ndahen 
në: psallme të pendimit, psalime lavdërimi etj. Psallmet më të 
rëndësishme janë ato që përshkruajnë jetën, pësimet dhe 
triumfin e Krishtit ose siç quhen ndryshe psallme Mesianike. 
Moikom Zeqo ka përshtatur në shqipen e sotme disa pjesë të 
Mesharit. 

O Jezu Krisht, shpëtuesi i tërë botës, shpërblyesi i 
shpirtërave, mbret i pavdekshëm, unë të lutem Dom Gjoni 
shërbëtori yt për psallmet që i padenjë të këndova liroje shpirtin 
tim nga mëkatet, qetësoje zemrën time sërish për ata, që në të 
keqen ecin në të padrejtën pa ligje, liroje trupin tim, mos jetë simbol 
mëkati, që në të keqen ecin, në të padrejtën, pa ligje, të mos më 
afrohet mëkati i dëshirës për grua, largoni tërë të ligjtë që Satani 
m'i afron, ata që duken dhe që janë të padukshëm, që më shtyjnë 
të mos eci në rrugën e Zotit. O zot, i tërë rruzullimit të qofsha falë 
që vetë jetën e mban, në jetë të jetës. Aminl (Moikom Zego, Vepra e 
Buzukut, në rrafshin poetik dhe estetik, Koha Jonë, 20 dhjetor 2005, 
faqe 8). 


LEKË MATRËNGA (1560-1619) 


Lekë Matrënga ka lindur në Piana dei Greci më 1560. 
Pasi kreu seminarin e Romës në vitin 1591 u kthye në vendlindje 
ku shërbeu si meshtar. Një nga detyrat e klerikut është që të zhvillojë 
mësimet e katekizmit për fëmijët e eparhisë së tij. Për këtë qëllim 
L. Matrënga në vitin 1592 ka përkthyer dhe botuar në dialektin 
jugor të gjuhës shqipe veprën “Embsvame e chrestere”, i cili ishte 
një libër katekizmi i shkruar nga kleriku jezuit spanjoll Landesma. 
Kjo vepër deri në vitin 1947 ruhej në Bibliotekën Apostolike të 
Vatikanit dhe më pas është grabitur. Gjithsesi studiuesi Justin Rota 
ka mundur që të siguronte një fotokopje, e cila gjendet në 
Bibliotekën Kombëtare në Tiranë. Madje J. Rota në vitin 1939 e 
ka botuar këtë vepër të pajisur me shënime, në revistën “Hylli i 
Dritës”, që botohej në Shkodër. 

Studiuesi arbëresh Matteo Mandala duke hulumtuar në 
Biblioteca Angelica të Romës gjeti një ksombël të veprës “E 
mbësuame e krështerë”. Këtë ksombël e pati sjellë në vitin 1589 
Angjelo Rocha, i cili ka bërë edhe një shënim italisht në kopertinën 
e librit: “Dottrina christiana in lingua Albanese”. Vepra “Embsvame 
e chrestere” ruhet në një vëllim së bashku me dy vepra të tjera. 


Musa Ahmeti me mbështetjen e Moikom Zeqos ka arritur 
të bëjë krahasimet me ksomblën që gjendet në Bibliotekën 
Kombëtare të Tiranës. Nga krahasimet dhe analizat shkencore 
vërtetohet se kjo vepër ka disa ndryshime. Në fund të veprës së 
tretë të Lekë Matrëngës “Embsvame e chrestere” gjendet emrii 
Tomë Ragjës, icili aprovon botimin. (Musa Ahmeti, Vepra “Embsvame 
e chrestere” e Lekë Matrëngës, Koha Jonë, 23 shkurt 2006, faqe 18). 


M. Mandala ka vendosur që këtë vepër prej 600 faqesh 
ta botojë në gjuhën shqipe. Ai u ka propozuar akademikëve 
shqiptarë se ka ardhur koha që veprat e autorëve të vjetër 
arbëreshë të botohen në gjuhën shqipe, sipas tekstit origjinal, sepse 
në kohën e regjimit komunist janë sjellë kopje joorigjinale dhe 
është bërë keqinterpretimi i tyre. Prof. Mandala theksoi: “Unë 
jam i bindur se duke u marrë studiuesit shqiptarë me tekstet në 
origjinal, ato shtrembërime që pësuan këto vepra për arsye 
ideologjike, ato paragjykime dhe interpretime të njëanshme, 
vlerësime kritike si në rastin e Lekë Matrëngës, De Radës, Jul 
Varibobës etj, duhen mënanjuar patjetër”. 

Libri i L. Matrëngës “Embsvame e chrestere” përmban: 
një letër të autorit, e datës 20 mars 1592, “Këngën e përshpirtshme” 
dhe katekizmin në formë dialogu. Autori i librit me anën e 
Fletëkushtesës i drejtohet Kryeepiskopit të Montrealit. L. Matrënga 

me përulësinë që e karakterizon i shpreh primatit kishtar arësyen 
përse ndërmori përkthimin e kësaj vepre. 
Fletëkushtesa 

Duke pasur unë nga përvoja njohje aq të mirë, sidomos 
për dashurinë e shprehur që Zoti ynë me mëshirën e vet pëlqeu të 
pranonte Zotërinë tuaj të fort të Ndritshme e të Ndershme për 
ndihmë shpirtërave në përgjithësi e në veçanti nënshtetasve tuaj 
shpresëtarë, kam menduar se juve do t'ju vijë mjaft mirë që unë 
të ndërmarr ndonjë punë të dobishme për shpirtrat e nënshtetasve 
që i keni në këtë tokën tuaj të grekëve Shqiptarë. Nga kjo duke 
ditur se Zotëria juaj fort e ndritshme dhe e ndershme bëri aq shumë 
që djemtë dhe vajzat të edukohen në doktrinën e krishterë, desha 
të bëj përkthimin e saj në gjuhën tonë kombëtare Shqiptare, sepse 
versioni italisht që po qarkullon tanët s'e kuptojnë mirë, këtë e 
kam bërë me dëshirë aq të madhe sa kam menduar se Zotërisë 
Suaj fort të Ndritshme kjo do t'i vijë shumë mirë: dhe tashmë ka 
filluar të mësohet solemnisht me aq gëzim e kënaqësi të popullit, i 
cili, jam i sigurt, se sikur të kishit qenë ju të pranishëm, do të 
kishte fluturuar nga gëzimi shpirtëror. Dhe tashmë shumë fëmijë të 
moshës jomadhore, për çudi të popullit, e kanë mësuar një pjesë 
të mirë dhe ajo që na habit më së shumti është se vajzat në këtë 
mësim i kanë kaluar djemtë si për kah numri, ashtu edhe për kah 
dija. 

Kam dashur t'ia kushtoj këtë mund timin Zotërisë Suaj të 
fort Ndritshme si padronit dhe mbrojtësit tim duke shpresuar se 
duhet t'u jem mirënjohës: dhe pos asaj që do t'i jetë e dobishme 
popullit grek, do t'ju jetë edhe më shumë e dobishme aq qindra 
shtëpive në Kalabri e në Pulje që janë të botës shqiptare. Le të 
jetë e denjë pra Zotëria Juaj fort e Ndritshme dhe e ndershme që 

ta pranojë nga shërbëtori i saj i thjeshtë këtë dhuratë të thjeshtë së 
bashku me ato dëshira me të cilat unë po jua ofroj sepse sigurisht 
gjë tjetër s'më ka shtyrë pos lavdisë, pos kënaqësisë se do të 
dalë për Zotin Tanë dhe pos kënaqësisë nga të gjithë, kam bërë 
dy gjëra për dy vështirësi që ndeshen në të folurit e kësaj gjuhe 
shqipe. 

E para është se sipas mënyrës letrare greke i kam vënë 
theksat mbi fjalët, gjë që do të ndihmojë shumë në shqiptimin e 
drejtë. Dhe e dyta jam kujdesur për një vështirësi të madhe që 
kanë grekët shqiptarë në shqiptimin e njëfarë tingulli i cili përsëritet 
gati në çdo fjalë që Zotëria Juaj fort e Ndritshme të jetë e informuar 
plotësisht, do të dijë se Shqiptarët pothuajse në çdo fjalë kanë 
njëfarë tingulli që përftohet me hundë dhe megjithatë nuk është 
rregullisht vokali veçantë, dmth a,o,e ose u, por nganjëherë vetëm 
një tingull përkatësisht vokal i shqiptuar me hundë, një A të 
diftonguar. Këtë do ta kuptojnë mirë me anë të këtij shpjegimi 
Shqiptarët, ndonëse do të jetë vështirë për të tjerët deri sa me anë 
të praktikës nuk do ta mesojnë shqiptimin. E gjithë kjo ka qenë e 
nevojshme të theksohet në këtë kushtesën time. Për ato e kam 
përdorur kur nevojitet ai tingull përkatësisht vokali më i lehtë. E 
unë deri sa të jem gjallë nuk do të mungoj (siç kam vepruar gjatë 
gjithë kohës së kësaj kërshëndelle) të atij që për ne u bë festë 
fjalë për fjalë e mësojmë drejt e ata përgjigjen me dashuri të zjarrtë 
Krishtere, e gjithësesi është çudi që nëpër rrugët tona tjetër nuk 
dëgjohet pos zërit të fëmijëve duke e recituar doktrinën në gjuhën 
shqipe. E gjithë kjo i qoftë lavdi Zotit Tanë nga. cili kërkoj mëshirë 
të madhe për Zotërinë Tuaj fort të ndritshme e të ndershme. (Fadil 


Sulejmani, E mbsuame e krështerë e Lukë Matrëngës, Instituti 
Albanologjik i Prishtinës, Prishtinë 1979, faqe 35). 

Nga Piana de Greçi, më 20mars 1592 
Luka Matrënga 


Në vijim të librit poeti arbëresh Matrënga ka shkruar një 
poezi shumë të bukur, e cila titullohet “Kënga e përshpirtshme” 
dhe konsiderohet si vjersha e parë e shkruar në gjuhën shqipe. 
Tre vargjet e para të vjershës janë adhuruese. 

Gjithëve u thërres, kush do ndëlesë 

Të mirë e të krështe, bura e gra 

Mbë fjalët të tinëzot të shihni meshë 


Dy vargjet që vijojnë janë më themeloret dhe na japin 
mesazhin e kësaj vjershe. 


Se s'ishtë njeri nesh çë mkatë s'ka 
E lum kush e kujton se ka të vdesë 


Tre vargjet e fundit të vjershës kërkojnë shpëtimin. 


E mentë bashkë mbë tënëzonë i ka 
Se Krishti ndë parrajsit i bën pjesë 
E bën për bir të ti e për vëlla. 


Kjo këngë përmbledh gjithë doktrinën e autorit duke na e 
dhënë në një trajtë të përsosur letrare dhe poetike. “Kënga e 
përshpirtshme” e Lekë Matrëngës gjendet në librin “E mbsuame 
e krështerë” të shkruar në vitin 1592. Libri vijon me katekizmin, i 
cili është ndërthurur në formën e një dialogu ndërmjet atij që drejton 
katekizmin dhe nxënësve që e dëgjojnë. 

Të tetë të Lumetë 

1-Lumtë ata çë janë vabëk shpirti pse e tireja ishtë perëndia e 
qiellvet. 
2-Lumtë ata çë janë të butë se ata kanë të trashëgojnë dhenë. 
3-Lumtë ata çë klanë pse kanë të jenë fëqierë (ngushëlluar). 
A-Lumtë ata çë kanë u e et për ligjt, pse ata kanë të jenë lipsurë. 
5-Lumtë ata çë kanë lipisi pse ata kanë të jenë lipisurë. 
6-Lumtë ata çë janë qëruarë zemëre pse ata kanë të shohënë 
tënëzonë. 
7-Lumtë të mbaqëruamitë, pse kanë të kluhenë bilj të tinëzot. 
8-Lumtë ata çë psonjënë të përzëna për ligjt, pse e tireja ishtë 
perëndia e qiellvet. 

Në katekizmin e krishterë lumërimet e Zotit janë dhjetë, por 
Matrënga nga përkthimi i lirë që ka bërë i ka përmbledhur në tetë. 


PJETËR BUDI (1566-1622) 


Pjetër Budi ka lindur në Gur të Bardhë të Matit në vitin 1566. 
Në moshën 21-vjeçare u dorëzua prift dhe shërbeu në Kosovë e 
Maqedoni. Dom Pjetër Budi ishte Vikari i përgjithshëm i Shurbisë. 
Më 10 korrik të vitit 1621 Budi u emërua ipeshkëv i Zadrimës. 
(Pjetër Budi, Muzeu Historik Kombëtar, Tiranë, 2008, faqe 12). 

Budi ka lënë një trashëgimi të pasur letrare. Ai ka botuar 
katër vepra. Vepra e parë e P. Budit është “Doktrina e Kërshtenë”, 
një katekizëm i përkthyer shqip bashkë me disa (dhjetë) vjersha 
fetare (botuar së pari në vitin 1618 dhe ribotuar në Romë më 1636, 
1664 dhe 1668). “Doktrina e Kërshterë” ishte libri më i 
rekomanduar prej Kundërreformës për misionarët e Vatikanit. Në 

vitin 1621, Budi botoi veprën “Rituali roman”. Ndërsa më 1621 
botoi “Kush thotë meshë, këto kafshë i duhen me shërbyem”. 
Përkthimi tjetër i tij “Pasqyra e të rrëfyemit”, nuk u aprovua nga 
censura e Vatikanit duke u konsideruar si libër i papërshtatshëm 
për Kundërreformën. Budi ka lënë një trashëgimi të pasur letrare 
dhe është quajtur shkrimtari më origjinal i letërsisë së vjetër shqipe. 
Ai ka shkruar rreth 100 faqe prozë në trajtën e parathënieve dhe 
rreth 3200 vargje poezi. 

Budi gjatë shërbimit të tij 40-vjeçar nëpër viset shqiptare 
u njoh me jetën e vështirë të popullit. Krahas karakterit njerëzor 
dhe pastoral në shërbim të grigjës së tij, Budi u brumos si njeri 
kryengritës dhe rebel. Më 1622 Budi grumbulloi gjithë meshtarët 
vendas të Zadrimës, Shkodrës dhe Lezhës në një lidhje ku u vendos: 
-Të mos pranonin meshtarë të huaj nëpër tokat shqiptare, të cilët 
krahas shërbimeve fetare kryenin edhe punë të tjera në dobi të 
interesave të vendeve të tyre. Në moshën 52-vjeçare Budin e 
mbytën duke kaluar në lumin Drin. Kjo ka ndodhur në vitin 1622. 
Mbytja e Budit ka qenë e organizuar nga aleanca Vatikan- Venedik 
përmes mashës së tyre që kishin në Zadrimë. (Behar Gjoka, Faktet e 
vërteta të vrasjes së Pjetër Budit, Standard, 5 qershor 2006, faqe 14-15). 


Parathënia e Doktrinës së Kërshtenë 

Vëllazënitë e dashunë e të feeshimitë bijtë e Krishtit. 

Disa herë tue kujtuom të vdjerrët e gjith aqë të madh dam të 
shintesë fee, qi u baa ende po bahet për të gjithë ditë ndë gjuhë 
tanë, maa kae me dhuunë se ndoonjij tjetër dorë gjindje përmbij 
dhet: e tue paam ashtu ende se këta diesitë e letërorëtë hollë, qi u 
vjen ndore ashtu gjaakafshë me ndimuom, e lanë shkret e gjaa 
maa s'po ndihmonjënë: ma s' keshë tjetër qish me baam, veçëse 

hina mbarë e mbrapë, sido munda, shkrova mbë gjuhë tanë e ncë 
devotshim, frat Paalit prej Hassi, të cijtë, ende me do të tjera të 
nshtuome, disa herë tue i shkruom, kuur tue paam se ishnë për të 
madhe ndihmë e fruitë shpijrtit t' atij populli, e aqë maa tepërë të 
disa priftëne, qi dëshërojnë me i pasunë,: hina për të gjithë ditë kaa, 
me të cijt të mundeej ndër ta me u ndihmuom feeja e Krishtit, zuna 
fijll, mund aqë saa munda, nktheva këtë shinte Doktrinë gjuhe cë 
lëtine mbë gjuhë t' arbëneshë, si për ndimëtë atij populli, ashtu ende 
me ncierrë pakëzë gjumënë e disave, qi pakmos gjithë të rijtë e 
jetënë e vet e shkuonë ndë të mbrazëtë:....... 

E tashti, tue mos dashunë maa tej me ngjatunë, jo tjetërë 
mbassi u janë porësiturë ndraato shinte uratë e qi jemi detuor njani 
për tjetërit, u rekumendonj e u porësit, ashtu ende gjith atë popullë 
e kërshtënim qi kini ndaj vetëhenë, e aqë maa tepër ata qi kini 
marrë gjith atë popullë e kërshtënim qi kini ndaj vetëhenë, e aqë 
maa tepër ata qi kini marrë përpara vetij en Zotynë, posikur bariu 
grigjnë me i ruojtunë ndër gjithë saa janë kafshëtë shpijtrit ashtu qi 
ndë e vonë ur uratë tuoj e për të madhet mëshërier të Tinëzot, e ju 
për të nzyyrmit e fëdigët e kujdes taaj, e ata për të prunjëtit e 
ndaj engjijt e ndaj shintënit të lëvdojmë shintinë emënitë e tij për 
gjithë jetë të jetësë. Amen, ashtu qoftë. 

Prej Rome, të 7 ditë ndë kallënduor, ndë vjetë të Krishtit 
1618. 

Gati ndë gjithë shërbetyrë i prunjëti vëllai i zotënijsë saaj, 
Dom Pjetrë Budi, prej Guri cë bardhë, Vikari gjeneraalli Shurbijsë. 


Pjetër Budi, në librin “Doktrina e Kërshtenë” pohon se 
kapitujt e parë i ka marrë nga Frat Pali prej Hasit. Nuk dihet me 

saktësi se kush ka qenë Frat Pali nga Hasi. Pra për dy vjershat e 
para për vdekjen dhe ditën e gjyqit, Budi pohon se i ka marrë nga 
Pali dhe i ka përpunuar. 

Vdekja e Madhështia 


O ipafati njieri 

Gjithë ndë të keq harruom, 

I dhani ndë madhështi, 

Ndë mkat pshtjellë e ngarëtruom: 


Ndo plak je ndoiri, 
Përse s' shtie të kujtuom, 
I vobeg ndo zotënji 
Nceje je i krijuom”2 


Baltë e dheu cë zi, 

E joari cë kulluom, 

As engjijshi cë tij, 

Ndo guri cë paçmuom. 


Kaha të vjen n dore ty, 

Mbë të madh me e levduom, 
Ndë sqimë e ndë madhështi 
Tinëzot me kundërshtuom2 


Lavdin tand të levduom 
Ti pa venë re vetë: 
Ame cote idhënuom 
Kur leve mbë këtë jetë. 

Poezia e Budit ndahet në: poezi të rrëfimit biblik, poezi 
vetjake dhe poezi ngjarjesh të rastit. Poezitë me temë biblike i 
ndajmë në dy pjesë. Ato deri tek e nënta kanë tema nga Dhiata e 
Vjetër, kurse nga e nënta deri tek e gjashtëmbëdhjeta tregojnë 
pasazhe nga jeta e Krishtit. Poezitë që vijojnë janë rrëfejna nga 
jeta e autorit si dhe ngjarje në rrethana të caktuara historike. Pjetër 
Budi më 1618 ka shkruar vjershën “TI madhi zot, qofsh levduom”. 

I madhi Zot, qofsh levduom 

për gjithë kaqë të mirë 

që së kam u' merituom 

me ndonjë shërbetyrë: 


q.i. më dhee kaqë hijr 
këtë kafshë me mbaruom 
siq paçë zanë fijll, 
gjithëherë tue shjruom. 


Posi mendja më përcill 

nd' Arbënë me ua dërguom, 
për kishë e për munështjir 
pak ndë mend me i trazuom. 


e si Zogzitë ndë pyyllt, 
Zoti im me të levduom, 
ndjerë vetë nata byyllt, 
me një zaa t' amblëtuom. 
P. Budi ka ngulmuar që gjuha shqipe të futej mirë në 
praktikën fetare. Gjuha shqipe e veprave të P. Budit është një 

gegërishte e mesme me ndikime të gegërishtes veriore të trojeve 
shqiptare. 


FRANG BARDHI (1606-1643) 


Frang Bardhi ka lindur në Kallmet të Zadrimës në vitin 
1606. Ai rridhte prej një familjeje me tradita. I ungji, Gjergji, ishte 
ipeshkëv i Zadrimës. Duke parë shprestarinë dhe përkushtimin e 
Frang Bardhit ai e mori me vete në Kishën e Blinishtit. Frangu 
mësimet e para fetare i mori nën kujdestarinë e të ungjit. Më 1628 
F. Bardhi studioi në Kolegjin Ilir të Loretos. Vite më vonë, më 
1633, vajti në Romë për të studiuar në Seminarin Urban të 
Propagandës Fide. 

Më 1635 Bardhi u dorëzua në gradën priftërore. Po atë 
vit botoi veprën “Fjalor latinisht-shqip”. Me vdekjen e kryeipeshkvit 
të Tivarit, Pjetër Mazrrekut, Selia e Shenjtë caktoi Gjergjin. Më 
17 dhjetor 1643, ndonëse nuk kishte përfunduar ende studimet e 
larta, Gjergji e emëroi nipin ipeshkëv të Sapës (Zadrimës). 
Ceremonia e shugurimit të Bardhit u zhvillua në Romë më 30 mars 
1636. Në atë kohë F. Bardhi ishte në moshën 30-vjeçare. Gjatë 
qëndrimit në Venedik më 1636, Bardhi ka botuar në gjuhën latine 
veprën “Apologjia e Skënderbeut”. Gjithashtu F. Bardhi ka 
përkthyer në gjuhën shqipe “Dëshminë e fesë” si dhe “Rendin e 
Sinodit”, meqë priftërinjtë që ishin në varësinë e tij nuk e kuptonin 
latinishten. Bardhi u nda nga jeta më 1643, në moshën 37-vjeçare. 
Libri i Bardhit “Dictionarium latino-epiroticum” është fjalori i parë 
në gjuhën shqipe dhe përmban rreth pesë mijë fjalë. Ky libër ka 
pasur këto botime: Më 1932 prej Mario Rok, në Paris, më 1982 

nga Engjëll Sedaj, në Prishtinë, më 2002 u ribotua në Shkodër 
“Frang Bardhi dhe leksiku” prej Kolë Ashtës. 


DICTIONARIVM 
LATINO EPIROTICVM 
Una 
Cum nonnullis usitatioribus loquendi formulis 


Per 
R. D. FRANCISCVM BLANCHVM 
Epirotam Coll. De Propag. Fide Alumnum 


Parathënia e Fjalorit 

Gjithë atyne t' arbneshëve qi ta marrënë me e zgjedhunë, e 
me e zanë. 

Tue pasunë ditë e përditë, të dashunitë e mij, mbasi hina 
ndë Kolexhë, kujtuem me qish copë librë keshë me ndihmuem 
mbënjaanë gjuhënë tanë. Që po bdaretë e po bastardhohetë saa 
maa parë të ve: e maa fort me ndihmuem gjithë atyne qi janë nd” 
urdhënitë Tinëzot e të shintesë kishë katolike: e s' dijnë gjuhënë 
lëtine, pa të sijët askush s' munë shërbenjë si duhetë paa të madh 
error e faj hesapetë, zakonetë e çeremoniatë e shintesë kishësë 
Romësë: me ndy jo pak mirë me marrë e me nlërthyem nja librë, qi 
kaa ndë vetëhe saa emëna janë e gjindenë ndë këtë pkesë shekulli: 
posikuur me thanë të nierëzet e të shtasëvet e ujënavet e të mallvet 
e të fushavet e të saa tjera kafshëve, qi gjendenë ndënë qiellt, ende 
mbë qiellt, posikur të Tinëzot, të engjiet e të shintënet..... 

Prashtu përzinima me këtë fëdigë saa ashtë e sido ashtë, 
posikur t'ish kafshë e madhe e vëjyetëshime, e mos u vijnë fështijr 

me uruem për mue. Itëni shëndosh prej Rome, dit ndë maaj 30, 
ndër vietëtë Krishti 1635. Shërbëtori i zotënijsë saaj, unë D. Frangu 
1 Bardhë, shkollar ndë Kolexhë të Shintesë Fee. 


Fjalori është i pari libër i botuar nga Propaganda Fides. Të 
parin fjalor dygjuhësh të gjuhës shqipe, ndonëse me një vëllim kaq 
të vogël, qeveria socialiste nuk e botoi kurrë, por e censuroi, me 
pretekstin se ishte ideologji fetare. (Ledi Shamku-Shkreli, Dictionarium 
i Frang Bardhit, Shekulli, 28 korrik 2006, faqe 1213). 

Në përbërje të fjalorit Bardhi ka futur edhe 113 Fjalë të 
urta shqipe. Bardhi ka qenë mbledhës i fjalëve të urta të popullit. 
Një pjesë e tyre kanë motive Biblike. 


PJETËR BOGDANI (1625-1689) 


Pjetër Bogdani ka lindur në vitin 1625 në Gur të Hasit në 
Kukës. Bogdani ka kryer kolegjin ilir të Loretos dhe në vijim më 
1655 në Propaganda Fides në Romë, ku u diplomua për teologji 
dhe filozofi. Pas përfundimit të studimeve u kthye në atdhe dhe 
filloi të shërbejë si meshtar në Pult. Në moshën 26-vjeçare u bë 
ipeshkëv 1 Shkodrës dhe vite më vonë u fronëzua arkipeshkëv i 
Shkupit. 

Në vitin 1685 Bogdani botoi në Padova të Italisë veprën 
origjinale Cuneus Prophetarum “Çeta e profetëve”. Për botimin 
e librite ndihmoi një miku i tij, kardinali Bamarigu, të cilit në shenjë 
mirënjohjeje Bogdani ia kushtoi librin. Në parathënien e librit 
Bogdani kërkoi prej bashkatdhetarëve që ta ruanin e ta lëvronin 
gjuhën shqipe si mjetin kryesor të shprehjes kulturore të popullit 

shqiptar. P. Bogdani shkruan: “Antikrishtat janë shumë, që veprojnë 
kundër Krishtit, e luftojnë për të tretun të shenjtin, ligjin e tij. Çdo 
shpirt që rrënon Krishtin, nuk ashtë prej Tinëzot, e ky ashtë 
Antikrishti, e ndër ta njihet Neroni, Domiciani, Deci, Valeriani, 
Muhameti, Surulahi e të tjerë”. Dorëshkrimi i librit të Bogdanit “Çeta 
e Profetëve”, shkruar që në vitin 1675, ruhet në një nga Arkivate 
Dubrovnikut, ku e pati lënë vetë autori përpara se ta niste për 
botim në Romë. Ky dorëshkrim e paraqet të plotë veprën dhe ka 
rreth 4090 më tepër tekst se libri i botuar në Romë. Gjithashtu 
hyrja që ka shkruar Bogdani në dorëshkrim është krejt ndryshe 
nga ajo që ka botimi zyrtar. Studiuesi Nikolla Çollak nga Janieva e 
Kosovës e ka zbuluar për herë të parë këtë dorëshkrim në vitin 
1941. (Musa Ahmeti, Çeta e Profetëve, Ballkan, 18 shkurt 2004, faqe 
20). 

Vepra e Bogdanit “Çeta e profetëve” është ribotuar disa 
herë: Botimi i N. Mjedës më 1930, botimi i Mark Harapit në vitet 
1940-1943, botimet Martin Camajt dhe të E. Sedajt (Prishtinë 
1999). Në vitin 1989 me rastin e 300-vjetorit të vdekjes së 
Bogdanit, në Tiranë u organizua një konferencë shkencore, ku u 
parashtrua botimi kritik me transkriptimin dhe një studim më i 
gjerë filologjik e gjuhësor i vëprës së Bogdanit “Cuneus 
Prophetarum”. Nga mesi i viteve 90, Instituti i Gjuhësisë dhe 
Letërsisë ngarkoi gjuhëtaren Anila Omari, e cila pas një pune 
voluminoze 10-vjeçare arriti të sjellë në dritë botimin. Botimi 1 Anila 
Omarit përmes transkiptimit fonologjik të tekstit në alfabetin e sotëm 
përbën një botim kritik lehtësisht të arritshëm për lexuesit. P. 
Bogdani vdiq në Prishtinë më 1689. Ai është autori më i shquar i 
letërsisë së krishterë të shek. XVII. 


27 


Në Parathënien e librit, të cilën e titullon “Të primtë përpara 
letërarit”, Bogdani paraqet qëllimin për të cilin shkroi veprën. 


Të primtë përpara letërarit 

Prashtu dergjetë dheu ndë robil errëtë, e verbuem, me dyy 
palë niegulla të zeza mbë faqe, qi janë mpkati e të paa dijtunitë, 
përse u dvuer dieja, e Urtija, e tue kjanë dheu i Arbënit ndë mjedistë 
t'paa feevet: mirë filli Nierij si të marrë mend e shqisë nuke mundetë 
me qëndruem ndë hijrtë Tinëzot, as nukë munë shelbonjë paa mos 
kjanë kush, e ndritën ndë Lijt e ndë Feet, e silla anshtë themeli i 
gjithë vepëravet miravet. E pëerse Feeja zinhetë, o dobitetë, me të 
ndëgjuemit, paa mos pasë kush na mpson, e kallëzon, mundetë 
kurraj Nierij me ndëggiuem, e me giegiunë........ 

Të lutgemi Laterari em i urti të më ndëjeish ndë gjeç fjalëzë, 
qi të trazon veshëtë. Përëse as Dielli paa hie, as hana, pa njegullazë 
mbë faqe nukë anshtë: po venë roe kush na ka pushtuem e ndë të 
kujet dhee jemi ani me zemerë anëko, posi tha Ovid. Lib.3.Elegia 
I. 

Si qua videbuntur casu non dicta latinae 

In qua scribebam, barbara terra fuit. 


Fjalët e fundit me të cilat autori mbyll parathënien e librit 
përkthehen: “Në qoftë se gjuha që kam përdorur nuk të duket 
latine, kjo vjen ngase shkrova në dhe të huaj”. 

Vepra është botuar në dy gjuhë, italisht dhe shqip sepse 
censura donte të kontrollonte përmbajtjen e saj. Libri ndahet në 
dy pjesë: në të parën Cuneus Prophetarum “Çeta e profetëve” dhe 
pjesa e dytë De vita Jesu Christi, Salvatoris Mundi “Mbi jetën e 
Jezu Krishtit, shpëtimtarit të botës”. Dijetari Bogdani me librin e tij 

filozofiko-teologjik “Çeta e profetëve” ka ngritur shumë lart letërsinë 
agjiografike shqiptare. Pjesa e parë bën fjalë për krijimin e botës 
dhe për jetën e profetëve, ndërsa pjesa e dytë rrëfen për jetën e 
Krishtit, mrekullitë, vdekjen dhe ngjalljen e tij. Pjetër Bogdani në 
librin “Çetae profetëve”, ka shkruar vjershën “Krijimi i rruzullimit”. 

Parëse Qiellja, Dheu, Deti ne Zjarmi 

Ishte: kje Zjarmi, Dheu, Qiellja e Deti. 

Ma shëmpton Qiellja Dhenë e Detinë Zjarmi, 

Se kuish Qiellja, Dheu, Zjarmi e Deti. 

Aty ish Dheu, Qiellja, Deti e Zjarmi: 

Dheu Qiellnë mbëlon, e Zjarminë Deti, 

Qrellja, Deti ende Zjarmi ishte ndë dhet, 

Dheu, Zjarmi ene Qiellja ishtë ndë Det. 


Mbë qiellt nuk ishte as yll, as dielli, 

Qi me dritë të vet xbardhënë dritë të re, 
As hana delte me dy të rgjanta bri, 

As prej qiellshit vinte ndonji rreze përdhe, 
As dheu si shqype nalt qëndron e rrij, 

As niegullë me shi, as breshën” as rrëfe. 
As deti me valë epte të madhe gjamë, 

As lymenatë me breg ishinë zanë. 


Në poezinë “Sibila delfica” autori përshkruan vajtimin e 
Shën Marisë në momentin e kryqëzimit të Krishtit. 

Vajtonj un” e mjera nji të madhe gjamë, 

Se Krishnë mbë Kryjt rrafunë e keq shëmtuem 

Shëplaka, grushta, helm” e ufullë dhanë, 

Përgjegjunë shtatnë plagësh e irënuem 

Isr (a) eli mbë dhet keq nukë la pa i banë, 

Patërshanë ende mbë kryjt depërtuem, 

Dvekunës” amëse mbë prehënë ia dhanë, 

Zemërënë tu”i shituem anë e pranë. 

Në pjesën e dytë të librit Bogdani ka dhënë në një 
diferencim të qartë etnokulturor: “Ma mirë me kjanë nji keshtenë 
birij nji Turku se me kjanë nji Turk, birij nji t' keshtenit, posikur me 
thanë ma mirë me kjanë nji lua, i biri nji lepuri se me kjanë nji 
lepurë, birj nji luani. 


ZEF SKIROI (1690-1769) 


Zef Skiroi ka lindur në vitin 1690. Pasi kreu studimet 
teologjike në vitin 1717 dërgohet si misionar në Himarë. Në vitin 
1739 emërohet Kryeipeshkëv i Durrësit. Ai botoi në Palermo një 
përmbledhje të rapsodive shqiptare, të cilat qenë më të dobëta se 
ato që kishte mbledhur De Rada. Në vitin 1900, Skiroi shkroi 
vjershën “Vajtimi i Hajdhisë”. (Faik Konica, Vepra, Naim Frashëri, 
Tiranë 1993, faqe 118). 

Nani çë dielli i trimëris” u shua 

E miq edhe gjërinj atë vajtojën, 

Sikurse nata mbi ktë jet” u shtrua, 

Rrin” zogëzit ndër gjethe edhe këndojën, 

Të gjithve i duket keq edhe për mua, 

Trimat e vashat lipisi m dëftojën, 

Se jam e bukur, ndonse kaq e prerë. 

Ajlimano, të mos u kisha lerël 


Mbi ret” o trim, si vidëz e dëlirë, 

Shpirti i pafajshim te Parrajsi u hip, 

Ku sos nga dëshërim se ka të mgirë, 

Po nusja jote t' kla tue shkulur krip: 

Të kla gjith” Hora ç' aqë deshe mirë: 

Për ty e male e fusha u vun” ndë lip: 

Të kla edhe lumi te ku u pam” ndë verë, 

Te ku më fole ti të parën herë. 

Në Bibliotekën Apostolike të Vatikanit gjenden pesë tekste 
në gjuhën shqipe, të cilat datojnë më 1767. Autori i tyre është 
Kryeipeshkvi arbëresh i Durrësit Zef Skiroi. Këto pesë tekste të 
shkruara në gjuhën shqipe gjenden në “Opera Omnia” me autor 
Papa Benedikti XIV, botuar në vitin 1767. Teksti i parë gjendet në 
faqen 81. 


Sciumi Lumuriat 
Te bamet, lavdimet, edhe ato Kyae caa paesuane prae 
feenae tae Chrisctit robby i tyn Zoti Fidheli caa Sigmaringa na 
daeftognanae me aft, se ay Kyun caai ver tet, niracedhe i besaes 
ndae sctaepiit tyn Zoti, edhe stolisaenae meta ggith landimet tae 
Apostollyet. Ktae tae vertet desc vet Zotyn te defton me scegnet 
Kyae caa baen gner sod prae tae falurit, e prae te luturit atiy vet 
tae lumurit gnerii. Tasc po duhet, vece saa scnuhet emaeny i tiyh 
me sceitaenat. Asctu e martenae me mbndemia tae paa diiturat, a 
sdctu thom paa fare frik. Josefi Schiro Arçbiscupu i Durrsit, edhe 
Vicar Apostolycu i Hymarrs ndae Abaenit. 
Në një relacion të vitit 1729 Zef Skiroi njofton Propagandën 
Fide që në Himarë u mësonte fëmijëve “Doktrinën e Krishterë”. 
Vite më vonë më 1739 Z. Skiroi caktohet Vikar Apostolik për 
Himarën. Imzot Zef Skiroi vdiq më 2 dhjetor 1769 në Romë. (Musa 

Ahmeti, Pesë tekste në gjuhën shqipe, të vitit 1767, Ballkan, 18 shkurt 
2004, faqe 29). 


JUL VARIBOBA (1724-1788) 


Jul Variboba ka lindur në katundin Mbuzat të Kozencës 
në Kalabri. Mësimet e para i mori në kolegjin e San Benedetos në 
Ulano. Në vijim ka shërbyer disa kohë si prift në fshatin e vet të 
lindjes. Në Romë kaloi vitet e tjera të jetës, ku më 1762 botoi 
vëllimin poetik “Gjella (jeta) e Shën Mërisë Virgjër”, poemë e gjatë 
në dy pjesë bashkë me një tufë vjershash. Subjekti fetar i kësaj 
vepre është larguar mjaft nga tradita e krishterë e paraqitjes së 
figurave biblike, të cilat J. Variboba i ka përshkruar si njerëz të 
zakonshëm në mjedise vallesh e vajesh të ngjashme me ato të 
poezisë popullore arbëreshe. Libri fillon me një letër më anën e së 
cilës poeti i drejtohet Shën Mërisë, për t'i treguar përse ka ndërmarë 
botimin. 


Oj e ndeermja Rexhi 

Të vjen somenat mbë tries një pem” e ree, çë nëng e kee 
pravuar mai çë kuur jee ndër qiell. Është një çik skallangure, 
dimërore e e egër, vërtet. Fare duket e bukur si ato të tjerat, që 
ngaa dit të sjellënë rigaall vashast e tuu. Ma mos u rëfse, oj Zonja 
e S. Mërii. Pravee edhe këtë, ashtu tu ruat Krishti...... 

Me anën e një letre tjetër Variboba u drejtohet lexuesve: 
nëse vepra nuk u pëlqen, atëherë le ta djegin atë. 

Oj ti, çë dhiavasën 

Ora mos zë fill nani të qeshënjësh e të qellnjësh dhuun, 
ajo kangjell” e saaj. Kii me bes: nëng ësht suberbie, mangu vakëndari 
o prosuncion. T'e thom u'nani si qe. Kij misionënt që shtuur ndër 
deet kaa marinaarrët e që skaftitur kaa një pishk” i math. E brenda 
ndë barkut këtij pishku, nëng vdiqë, mëngu u lamendua, ma këndoi 
atë kënk çë priftërat grek kan të fici. Ora mund thom se pata edhe 
u” ktë fërtun. Qeva për mëkatet mia, jo shtuur në deet, të më hajin 
pishkit, ma dërguar n'asiil Rom. Atje, In zot më bëri e njoha se ish 
vollundata e tij, jo të lamëndonesh distinit, si bënjën graat o të qesh 
me ata çë qen” kaus, pesë dish propiu Zotiin ashtu për të mirët tim, 
ma t” këndonj të S. Mërinj çë atje mëë se gjetk më pat kurr e 
pruvidencie. 

E ashtu pak e ngaa pak, saa duroi nasili, bëra gjith ktë 
kënk, se të thosha edhe u”si tha Davidi. Bëra pensier se këto rima 
kan t'i pëlqenjën, në mos t' Arbëreshët, çë së diin jatër art maa 
miir, mose të qellnjën dhuunë alminu S. Mërijs, përdi mutive: pse 
esht një kënk ndë një gjuh çë për saa dii u' nëng kaa stampaartur 
edhe ndonj rim spirituall: e puru pse mbrënda ndë kët kart ësht 
dhee dotrina e Krishtit... 

E gjgje nani si vate shërbisi” Ti dhiavase: ndë jee divot e të 
pëlqen rima, zee ala mende e parkales të S. Mërija” edhe për mua. 
Ndë mos të pariirtit e ti bën një të mir frungullueer e digje, se ashtu 
alminu ngrohen duart. Të falem. 


Gjella e Shën Mërisë virgjër 
Ojjet” e ëmbël, o Shën Mëri, 
vjershin e ri ea na mbiso: 

si do shurbier, si ti t' pëlkier, 
ti bashk” me ne nga e këndo. 


Na ning dimi ti të vandonjim, 
ti të nderonjim si meriton, 

se je fatmirë se na do mirë, 
këta ti thomi, këjo baston. 


Cili njeri sa lart” je, 

sa gracje ke, mund nimëronjë”2 
vet” Zoti inë ti di vandinë, 

jatër gjuhë s'di ti këndonjë. 


Nd” atë dikret çi fjet karta, 

vetëm sa lart ti qeve vënë: 

neve të tjerët të bjerrt”, të mjerët, 
gjarpri mëkat na pat ngrënë. 


E bër” aposta për Tënëzonë, 
shkele Dimonë, i re pir mort: 

ti vetëm qeve porsa u leve, 

ndi trut'ja ngjoke, ia ngjoke fort. 


Jotëm” Shin Ana me Shin Xhajinë, 
fimilë s'kinë e, pjot me lot, 

e shertëruan, e agjëruan, 

ashtu ti bjetin ka Inzot. 

Me vute e meshë e raciuna, 
me divuciuna e me hijdhi, 

të kunçipirti, të parturti, 
shin Ana e mirë ndi pjakëri. 


Kur ti u leve, e qiell e dhe, 
bëri hare ndir gjith” kundrat, 
haret” i solle kur ti dolle, 
dolle si dielli e pamëkat. 


Tri vjet u mbille ndi një kuvend, 
bëre kutiend ti Tinëzon, 

i dhe nji lule, nji trëndafile, 

i dhe të virgjrit çi lulëzon. 


Andaj Zotinë tij t'u prejar, 
t'unamurar e mir” të dish: 

e të bekoi, të shëjtëroi, 

e shpirti kur min t'e bëri kish”. 


Nj ëmgjëll aposta të suall mbashatën, 
të suall uratën ndi kit modh”: 

-0 e lumja grua, Ti sie thua” 

ti Zotiin” për ëm” të zgjodh. 


Ti rispëndove:-U ” jam e virgjër 
si nji e virgjër mund jetë ëmë”2 
këjo mbashatë ning ësht uratë, 
pir nji të virgjër ësht më se nëmë. 

Ëngjëlli foli: -Jo, se Zotin” 
tek vete hin, ning e danon. 
virgjitatet e puritatet: 

tek më e nget, më e ngjaron. 


Si pasikiri tek dielli hin, 

ai ning e nxin, e dritëson. 

mos kij pahur, mos kij timur: 

vet' Shpirti shënjt” vjen e të mbjon. 

Vepra “Gjella e Shën Mërisë Virgjër” përbëhet prej dy 
poemash: e para tiullohet “Gjella e Shën Mërisë” dhe e dyta “Gjella 
e Shën Bambinit”. Ndërsa në pjesën tjetër të librit autori ka 
përmbledhur disa vjersha shpirtërore. Në poemën “Gjella e Shën 
Mërisë” trajtohen aspekte nga jeta e Hyjlindëses deri në momentin 
e lindjes së Krishtit. Ndërsa në poemën “Gjella e Shën Bambinit” 
përmenden aspektet më të rëndësishme të jetës së Krishtit, më 
pas vijon tradhëtia, kryqëzimi dhe pësimet. Poema përfundon me 
vajtimin e Hyjlindëses për birin e saj. Ky libëri Jul Varibobës është 
një ndër veprat e para artistike të poezisë shqiptare që është shkruar 
në variantin e arbërishtes. Shën Mëria paraqitet si simboli mëshirës 
dhe i përdëllimit, ndërsa figura e Krishtit tregohet si një Mesi i 
vërtetë. Variboba është përfaqësuesi kryesor i letërsisë së vjetër 
arbëreshe që lëvroi temën fetare për qëllime kishtare dhe mësimore. 


(Jul Variboba, Gjella e Shën Mërisë virgjër, Tirana Observer, 16 prill 
2006, faqe 28). 


36 


Vajtimi i djalit 

Bir, si të vranith”7 

Mua ku më lanith7 

Sis'të pan lipisi2 

Si stë ndihu mosnjeri”2 

Bir, si të furnuanithi 

Ku të vate ajo belic”7 

Çë më jip aq llegric” 7 

Ruaj si të nxijtin, shih si të pështijtin: 

Sitë bën, biro 

Gjith qag”, mjera u, ol 

Ka t'erth kjo kuror, 

Kush” t' e their atë dor” 

Këto këmb” të ngriqësuara 

Cila gozdh t'i la të shpuara” 

Edhe zemërën t'e shpuan, 

Oj bir, sa pen” 

Mirrëm mua me vet-hen. 

Pa bir u si të rronj, 

Këtë thik u si t'e duronj”7 

Me tij, bir, dua të shihem, 

Ndë ktë varr dua të mbëllihem. 

Dhimbja e Hyjlindëses për Krishtin është e madhe. Për ta 

bërë sa më jetësor vajtimin, Variboba merr motive nga vajtimet e 
nënave arbëreshe. Kjo shprehet në vargjet: 

Afër kriqit sot rrij e qaj 

E bën një vaj sa gurët thien, 

Ruam të bir çë duaj mir 

E me gjakt lot' ti përzien. 

Pjesa e fundit e librit përmban vjersha me karakter 
shpirtëror, të cilat ndonëse nuk kanë lidhje midis tyre i bashkon 
tematika fetare që ato mbartin. 


PERIKOPEJA 
NGA UNGJILLIT PASHKËVE (shek. XV) 


Një perikope nga Ungjilli i Pashkëve është dokumenti më 
i vjetër që kemi për përdorimin e gjuhës shqipe nëpër shërbesat 
fetare. Dokumenti gjendet brenda një dorëshkrimi greqisht në 
Bibliotekën Abroziana të Milanos dhe i përket shekullit XV. Ai 
përbëhet nga tri pjesë të ndryshme: 1- Një pjesë e Ungjillit të 
Matheut 27:62-66 (është pjesë nga Ungjilli i mëngjesit që këndohet 
të Premten e Madhe gjatë shërbesës së Epitafit), 2- urimi “për 
shumë vjet o Kryezot” 3- Himni i Pashkëve “Krishti u Ngjall”. 
(Dhimitër Beduli, Gjuha shqipe në kishë, Tiranë 1999, faqe 8-9). 

Ndonëse teksti është shkruar me alfabetin grek, ky 
dorëshkrim përbën dokumentin e parë në toskërishte. Në faqen A 
është shkruar: 

1. pri Shin Matthe 
Ungjill... Evag shintë e premte e madhe. 
E më nesër-që nesër-që ishte më premte, u mb- 
Lodhi e priftërij edhe farisej e thanë Pilatit: 
Zot, kujtuam se ai u plan, edhe kur kje gjall 
Tha se per tre dit prieremi. Urdhëro 
Ashtu, (i) nqiellshmi zot, t'u mblidhet varri, mos pi- 
qej e vinin nate, ai avtu mathitai e vjedhin 


to ON 


ata: pra thon (ë) lausi se u ngre së vdekurit. 

10. E ishtë ma kejq se prapa, e keqja, se para. 

11. Pra, tha Pilati: kini kustodi, prini, mbi- 

12. Li varrën si e pat, sfragjisni gurin me të 

13. Gjithë kustodie. 

Shum vjet, Zoti nun. 

Ndërsa në faqen B kemi urimin e pashkës: 

Krishti u ngjall së vdekuri, mortje mortnë e shkejli (1), e ata 

që janë ta varr (1) gjellna u dhuro (i). 

Në shkrim përdoret alfabeti grek, ndonëse nuk i është 
përshtatur mirë tingujve të shqipes. Dokumenti është një fletë me 
format 15x13.5cm, brenda kodikut me format 23.3x15.3. dhe u 
zbulua më 1906 nga Spiridon Lambros, i cili e botoi në revistën 
Neos Elinomnimon të Athinës. (Dhimitër Shuteriqi, Shkrimet shqipe, 
Tiranë 1976, faqe 39). 

Më vonë u transkriptua nga episkopi i Korçës Evllogjio 
Kurila, i cili pretendon se është i Grigor Gjirokastritit. Studiuesit 
mendojnë se autori ka qenë një prift shqiptar i ritit lindor. Në të 
vërtetë teksti është një përkthim nga greqishtja në shqip. Për ta 
kuptuar më mirë tekstin, po japim përkthimin e Kostandin 
Kristoforidhit: 


Edhe ndë të nesërmenë, qi ashtë mbas të prendesë, u 
mblothnë kryepriftënit, edhe Fariseitë te Pilati, tue thanë, Zot, na 
ukujtue, se ai gënjeshtari tha: kur qe gjallë: se mbas tri ditsh kam 
me ungjallë. Urdhëno pra të ruhet vorri deri mbë të tretënë ditë, se 
mos vijnë dishepujt” e ati natënë edhe e viedhinë, edhe i thonë 
popullit, se u ngjall prej së vdekurish, edhe ka me qenun” e 
mbrëpmëja gënjeshtrë ma e keqe se e para. Edhe Pilati u tha atyne. 

Keni ruejtësa shkoni, e siguroni-a sit a dini. Edhe ata voitnë, e 
siguruenë vorinë: tue vulosunë gurinë, bashkë me ruejtësat. 


Perikopeja nga Ungjilli i Pashkëve është dokumenti i parë 
1 shkruar në toskërisht. (Tomor Osmani, Udha e shkronjave shqipe, 
Shkodër 1999, faqe 19-20). 


ANONIMII ELBASANIT (shek. X VII) 


Anonimi i Elbasanit është një dëshmi tjetër, e cila mendohet 
të jetë e shekullit X VII dhe u gjend në vitin 1949 në Manastirin e 
Shën Gjon Vladimirit në Elbasan. Ajo përbëhet nga pjesë të të 
katër ungjijve, shkruar me një alfabet të veçantë dhe është përdorur 
për nevoja liturgjike. Teksti nuk e përmend emrin e autorit dhe 
vitin e shkrimit, prandaj u emërtua si anonim. (Tomor Osmani, Udha 
e shkronjave shqipe, Shkodër 1999, faqe 93). 

Përkthimi është i lirë, në të folmen e Elbasanit dhe ka pak 
fjalë të huaja. Gjuha është më arkaike se ajo e Dhaskal Todrit. 
Dokumenti i përket gjysmës së dytë të shekullit X VII dhe në të 
ndjehen ndikimet e toskërishtes. Alfabeti i përdorur është i panjohur 
më parë, me 40 shkronja me bazë glagolitike dhe është alfabeti 
orgjinal më i vjetër që njihet në shkrimin e shqipes. Ai mund të jetë 
diçka origjinale ose nga ndonjë traditë e humbur për të cilën ne 
nuk kemi dijeni. Alfabeti i përdorur ka më tepër bazë sllave sesa 
greke. Nga gjuha e dorëshkrimit kuptohet që ka qenë njeri i ditur. 
Kjo vepër prej gjashtëdhjetë faqesh u shpëtua nga studiuesi 
elbasanas Lef Nosi, atëherë kur manastiri i Shën Gjon Vladimirit u 
dogj më 14 mars 1944. Në tekst gjendeti shkruar emri i një kleriku, 

Papa Totasi, i cili ishte prifti Shpatit dhe ka jetuar në shekullin 
XVII. (Dhimitër Shuteriqi, Shkrimet shqipe, Tiranë 1976, faqe 92). 


Anonimi i Elbasanit 
Transliteruar nga Robert Elsie 

Të shenjtënuashimenë të premten e madhe. O të bekuam 
të kërshtenë. Thiri Krishti zoti ynë apostujtë e ju dëftoi atë ditë qi 
donte të të kryqëzohej, e ju tha: o bijt e mi të dashun, ta dini se pas 
dy diç bahetë pasxa e atëhere dua të epem të më kryqzonjënë. 
Atëhere u mbëlodhnë upeshkëpinjtë e letërorëtë ndë sarajet të 
Kaijafësë upeshkëpit e kuvënduanë shoq me shoq qi ta zanë çefun 
Jisunë ta vrasënë. E thoshin: mos e zamëte njëme më ditë të kremtesë 
se ishte e shëtynë se mos bahetë të përziem ndë gjin qe duan e na 
mbodhisnjënë se aqë qe duan e na mbodhisnjënë se aqë prej cë 
perëndisë deshmë. 

Ta xanë Xrishnë ditën e pashkëvet qi donjinë të hanjinë 
qegjnë qi të ju dëvtet një se zoti Xrisht ësht qengji i vërtetë qi 
donjënë të thernjënë çifutëtë më kryqt. Atëhereza Judha një 12 
apostoj shë qi ishte kusar ergjandashur nëgjoi se bujarëtë ishinë 
ndë sarajet të Pilotit Kaijafë së mbëledhun, vu ndër men të ve një 
të ju apë Xrishtnë, e vote ndë ta ju fal e jut ha: o qoftë i lavduruam 
perëndia o bujarë qi me driti sot e e gjofta se jam rrenë më 
dhidhaskalit të Krishtit, e prand i psua i mirë qi jami Mosiutei 
profitëvet..... 

GRIGORII DURRËSIT (1701-1769) 


Mitropoliti i Durrësit Grigori mendohet se ka lindur në vitin 
1701 në Voskopojë. Ai studioi në “Akademinë e re” dhe më vonë 
u bë profesor i saj. Më 1740 qethet murg në Venedik, ku mësoi 
zanatin e tipografit prej shtypshkruesit venedikas Nikolaos Glykys. 
Në vitin 1744 Grigori ka themeluar shtypshkronjën e Voskopojës, 
të cilën e ka drejtuar deri në shkatërrimin e saj më 1764. Kjo 
shtypshkronjë u soll nga Venediku, ku mjeshtrat shqiptarë mësuan 
tipografinë. Shtypshkronja e Voskopojës ka shtypur 14 akoluthi, 
të cilat janë përdorur për nevoja liturgjike. 

Ja dhe disa shkrime që u botuan në këtë shtypshkronjë: 
“Akoluthia e Shën Nikollës” (1712), “Akoluthia e Shën Theodorës” 
(1731), “Akoluthia e Shën Harallambit” (1734), “Akoluthia e Shën 
Serafimit” (1735), “Akoluthia e Shën Naumit” (1740), “Akoluthia 
e pesëmbëdhjetë martirëve” (1741), “Akoluthia e Shën Klementit” 
(1741”, “Akoluthia e Shën Gjon Vladimirit” (1742), “Akoluthia e 
Shtatë Shenjtorëve” (1742), “Letër baritore e patrikut Joasaf të 
Ohrit” (1742), “Akoluthia e Shën Visarionit” (1744), “Akoluthia e 
Shën Antonit” (1746), Kostandinos Hagionaumites, “Katekizëm” 
(1746), Leonardo Lombardi, “E vërteta si gjykatës” (1749), 
Teodor Kavalioti, “Oktaikos” (1750), Meletios Pegas, “Doktrina 
fetare” (1769). 

Mitropoliti i Durrësit Grigori ishte klerik me kulturë të gjerë 
dhe autori librave të ndryshëm fetarë. Studiuesi Zabiras mendon 
se Grigori ka shkruar një akoluthi të Shën Naumit, ka hartuar 
parathënien dhe megalinaret në akoluthinë e Nikodhimit, etj. Nga 
formulat që gjenden në ballinat e veprave, Grigori përmendet për 
herë të parë në vitin 1731 si “më i dituri dhe më i nderuari murg 
klerik”, ndërsa prej vitit 1740 shfaqet si prift dhaskal 

(hierodhaskalos). Prej të dhënave të fundit kuptojmë se ai ka dhënë 
mësim në “Akademinë e Re”. Grigori ka përkthyer në shqip Dhiatën 
e Vjetër dhe të Re, duke përdorur një alfabet të shpikur nga ai 
vetë para vitit 1772. Përkthimet e tij fatkeqësisht kanë humbur. 
Pas suprimimit të Patriarkanës së Ohrit më 1768, ai u caktua nga 
Patriarkana Ekumenike e Kostandinopojës si Mitropolit i Durrësit. 
Grigori mendohet të ketë vdekur në Venedik më 1769. (Max 
Demeter Peyfuss, Shtypshkronja e Voskopojës, Vienë 1996, faqe 92-93). 


NEKTAR TËRPO 
VOSKOPOJARI (shek. XVIII) 


Nektar Tërpo Voskopojari ka nënshkruar në një gravurë 
të gjetur në Manastirin e Ardenicës. Në të është shkruar një lutje e 
shkurtër drejtuar Hyjlindëses në katër gjuhë, greqisht, latinisht, 
arumanisht dhe shqip. Gravura ka këtë tekst në shqip të shkruar 
me alfabetin grek: “Virgjin Mamë eperëndis uro prë nee fajtorëte”. 
Në gravurë paraqitet Shën Mëria me Krishtin e vogël ndër duar. 
Ajo daton në vitin 1731 dhe poshtë saj është nënshkrimi 1 
Hieromonak Nektarit. Bëhet fjalë për Voskopojarin Nektar Tërpo, 
një propagandues i zellshëm dhe i guximshëm i besimit ortodoks, i 
cili në atë kohë ishte igumeni i Manastirit të Ardenicës. 

Hieromonaku Nektar Tërpo Voskopojari ka lindur aty nga 
fundi i shekullit të 17-të në qytetin e famshëm të Voskopojës. Ai 
renditet në listën e intelektualëve të shquar të Akademisë së 
Voskopojës. Pas studimeve vajti në Malin Athos duke përqafuar 
jetën monakale. Vite më vonë e gjejmë në Manastirin e Shën Naumit 
dhe më pas në Manastirin e Ardenicës. Në korrik të vitit 1724 
turqit e arrestuan në fshatin Dragot në afërsi të Elbasanit dhe e 

rrahën keq, sa ngeli me dorën e majtë të paralizuar. Vitet e fundit 
të jetës së tij i kaloi në Venedik, ku edhe ndërroi jetë. Ndonëse të 
dhënat në lidhje me jetën e tij janë të pakta, megjithatë kanë mbetur 
dy vepra të shkruara prej tij. E para titullohet “Çështje të ndryshme 
teologjike” me pyetje e përgjigje nga veprat e Vasilit të Madh. Ky 
ngjan më tepër me një libër katekizmi. Për të grumbulluar dhe 
sistemuar materialin e këtij libri atij tu deshën dhjetë vjet punë, nga 
1720-1730. Vepra e dytë e Hieromonakut Nektar Tërpo 
Voskopojari titullohet “Besimi”, është botuar në Venedik në vitin 
1732 për të ndaluar islamizimin e popullsisë ortodokse. (Imzot Joan 


Pelushi, Një vështim i shkurtër historik mbi përkthimet fetare në kishën 
ortodokse në Shqipëri, Tempulli, Nr 2, Korçë 2000, faqe 11). 


THEODHOR HAXHIFILIPI (1730-1805) 


Theodhor Haxhifilipi, i njohur me emrin Dhaskal Todri, ka 
lindur në Elbasan. Ai ka studiuar në Akademinë e Voskopojës. Më 
vonë e gjejmë në Elbasan si mësues dhe predikues. Ka bërë 
përkthime të shumta fetare duke përkthyer shqip Dhjatën e Vjetër 
dhe të Re dhe Liturgjinë e Shën Joan Gojartit. Gjatë përkthimit të 
Liturgjisë ka ndjekur fjalë për fjalë tekstin greqisht duke mos e 
përshtatur si duhet në gjuhën shqipe. Pjesa më e madhe e shkrimeve 
të tij u dogj pas epidemisë së kolerës të vitit 1827. Prej tyre shpëtoi 
Liturgjia e Joan Gojartit, e cila ruhet në Arkivin Qendror të Shtetit 
në një kopje të mëvonshme të kopjuar nga igumeni i Manastirit të 
Shën Gjon Vladimirit, Haxhi Josifi. Liturgjia e Joan Gojartit u botua 
në revistën “Kopshti Letrar” në Elbasan. Alfabeti i përdorur nga 
Dhaskal Todri pati jehonë të madhe kudo dhe menjëherë filloi të 


44 


përdorej jo vetëm nëpër shërbesat fetare dhe shkolla por edhe në 
jetën e përditshme të tregtarëve elbasanas. Alfabeti i Theodhor 
Haxhifilipit luajti rol të rëndësishëm për përhapjen e gjuhës shqipe 
nga fundi i shekullit X VII e deri në fillimet e shekullit XIX dhe për 
zëvendësimin e greqishtes me gjuhën shqipe. Konsulli austriak në 
Janinë, albanologu Johan Georg fon Hahn (1811-1869), u 
entuziazmua shumë kur me ndihmën e Kostandin Kristoforidhit u 
zbulua alfabeti i Dhaskal Todrit. Gjithashtu Dhaskal Todri ka 
përkthyer edhe Librin e Orëve. 

Dëshira e Dhaskal Todrit ishte që të ngrinte në Elbasan një 
shtypshkronjë ku të shtypeshin libra në gjuhën shqipe. Me ndihmën 
e tregtarëve elbasanas dhe voskopojarë shkoi në disa vende të 
Evropës për të derdhur shkronjat e alfabetit të tij. Gjatë kthimit 


KOSTANDIN BERATI (1745-1825) 


Kostandin Beratit i përket një dorëshkrim që gjendet në 
Bibliotekën Kombëtare. Ai përbëhet nga 152 faqe, ku në 46 faqet 
e para janë të përkthyera shqip me alfabetin grek lutje të ndryshme 
fetare dhe pjesë ungjillore që përdoren në shërbesat liturgjike, 
ndërsa në faqen 106 ndodhet një alfabet origjinal me bazë 
glagolitike prej 37 shkronjash. Gjithashtu në të gjendet edhe një 
vjershë me dyzetekatër vargje e titulluar “Zonja Shën Mëri Përpara 
Kryqësë”, dy glosarë greqisht-shqip me rreth 1710 fjalë si dhe 
shënime të ndryshme me karakter fetar, ngjarje të ndodhura midis 
viteve 1764-1789. Përkthimet e tij nuk patën përhapje të madhe 
sepse nuk mundën të botoheshin. Studiuesi Ilo Mitkë Qafëzezi është 

marrë me transkriptimin e dokumentit dhe e pagëzoi me emrin 
“Kodiku i Kostandin Beratit” që i përket vitit 1764. Ky dorëshkrim 
pasqyron përpjekjet për përdorimin e gjuhës shqipe në shkolla 
dhe në shërbesat fetare. (Tomor Osmani, Udha e shkronjave shqipe, 
Shkodër 1999, faqe 104). 


Zonja Shën Mëri përpara Kryqësë 
Zonj' e Shën Mëri ardhurë, 
E mbretëresh” e engjëjet, 
E kur e pa mbërthyerë, 
E qante ngashëryerë, 
Judhai mallëkuarë, 
E erdhë e të rrëmbyenë, 
Të shpunë të të gjykonjënë, 
Qiturë shahit jallanxhi, 
Të ndyninë e të pshtyninë, 
Me të math zë thërrisninë, 
Vallë ç'u pate bër'o bir, 
Që mbë kryq të mbërthyenë, 
O biriimi dashuri, 
Qyshi duron mundimetë, 
E ndenj përpara kryqsë, 
Zonjë e gjithë dynjasë, 
Shpëtimn”e njerëzisë, 
Me mallëngjim thërriste: 
Që kallëzoi çifutë, 
Si uqër të pandieshm, 
Ndë avlli të Pillatit, 
Që të turpërojnë, 

E të rrah e të shanë, 

Atij Pillatit: vra-el 

A ç'të lig u punove, 

E vdekë që të dhanë, 

E djali imiëmbli 

Rrahur” e përçmuarë. 

Në vjershë përshkruhet tmerri që ndiente Zonja Shën Mëri 
në momentin që pa të birin të mbërthyer në kryq. Vjersha është 
përkthyer nga greqishtja. Autori i saj është Akakios Diakusis nga 
Qefalonia, i cili e ka botuar në vitin 1730. 

KREUIDYTË 
LETËRSIA E RILINDJES KOMBËTARE 
(1800-1912) 


Letërsia e Rilindjes kombëtare (1800-1912) lindi dhe u 
kultivua si pjesë e pandarë e lëvizjes për çlirimin e vendit nga 
skllavëria osmane. Tema kryesore e saj është atdhedashuria, prandaj 
kjo letërsi ka karakter të theksuar patriotik. Përfaqësuesit e letërsisë 
së Rilindjes kombëtare janë frymëzuar prej përpjekjeve të popullit 
shqiptar për pavarësi dhe ruajtjen e sovranitetit kombëtar nga 
synimet e fqinjëve. Në veprat më të mira u shpreh krenaria për të 
kaluarën e lavdishme të popullit shqiptar dhe ëndrra për ta parë 
Shqipërinë të lirë. Pionierëve të letërsisë së Rilindjes kombëtare u 
është dashur të luftonin me armiqtë, ata duhej të bënin shkrimtarin, 
dijetarin, patriotin dhe prijësin e kryengritjes popullore. Autorët 
më të shquar kanë qenë: Naum Velqiharxhi, Jeronim de Rada, 
Kostandin Kristoforidhi, Zef Serembe, Petro Nini Luarasi, Çajupi 
etj. Letërsia e Rilindjes kombëtare shënoi kalimin nga letërsia me 
përmbajtje fetare në letërsi artistike duke hedhur bazat e kultivimit 
të gjuhës letrare shqipe, ndonëse përfaqësuesit më në zë të saj 

kanë jetuar në mërgim. Megjithatë në krijimet e tyre i këndohet 
gjuhës së bukur shqipe dhe bukurive natyrore të vendit tonë. 

Përfaqësuesi më i denjë i kësaj letërsie është Naim Frashëri, 
i cili njihet si poeti më i madh i letërsisë shqipe duke themeluar 
lirikën moderne. N. Frashëri më 1886 ka shkruar poemën “Bagëti 
e bujqësia”, më 1890 përmbledhjen me lirika të titulluar “Lulet e 
verës”, poemën religjioze “Qerbelaja” më 1898, e cila njihet si 
eposi i bektashizmit. Moikom Zeqo thekson se bektashizmi naimjan 
ishte në harmoni me romantizmin dhe kombëtarizmin laicist të tij. 
Qe një formë origjinale e harmonizimit të dy feve të mëdha: 
krishterimit dhe bektashizmit dhe në kohën e sotme quhet 
ekumenizëm. Naim Frashëri ka shqipëruar një perikope ungjillore 
(Gjoni 8, 1-11) dhe ka krijuar vjershën “Përpara Krishtitë””, të cilit 
i drejtohet me fjalët: -Djalëth, njeriu i Perëndisë. 


NAUM VEQILHARXHI (1797-1846) 


Naum Veqilharxhi ka lindur më 1797 në Vithkuq të Korçës. 
Që herët emigroi në Rumani, ku mori pjesë në revolucionin rumun 
të vitit 1821. Veprimtarinë atdhetare e nisi me hartimin e një alfabeti 
original të gjuhës shqipe me 33 shkronja. Me këtë alfabet N. 
Veqilharxhi hartoi abetaren e parë për mësimin e gjuhës shqipe. 
Në vitin 1845 botoi “Evëtarin” dhe një vit më vonë më 1846 botoi 
“Fare i ri evëtar për djelm nismëtar”, të cilin e shoqëroi me një 
parathënie për djemtë e rinj shqiptarë. 


Librate N. Veqilharxhit u pritën me entuzjazëm nga patriotët 
shqiptarë brenda dhe jashtë Shqipërisë. Më 1846 Veqilharxhi botoi 

“Encikliken”, me të cilën kërkoi t'i jepej rëndësi mësimit të gjuhës 
shqipe dhe kulturës kombëtare. Ai 1 kërkoi Patrikut Ekumenik që 
të përktheheshin librat e shenjtë në gjuhën shqipe dhe u bëri thirrje 
bashkatdhetarëve që të mësonin gjuhën shqipe e të përhapnin 
dituritë pa pasur dallime fetare. N. Veqilharxhi u bën thirrje 
bashkatdhetarëve që të kenë guxim: “Le të hedhim farën e mirë 
dhe me siguri vetë natyra e shenjtë e ngjarjeve do të na ndihmojë 
për gjallërimin, mbirjen dhe rritjen e saj, pemët e bukura dhe shumë 
të ëmbla të së cilës do t'i korrë padyshim brezi i ardhmë që do të 
bekojë ata bujq dhe mbjellës të mirë”. N. Veqilharxhi vdiq në 
rrethana të dyshimta (i helmuar) më 1846 duke qenë dëshmori i 
parë i Rilindjes kombëtare. 


Parathënie për djemtë e rinj Shqiptarë 


Më të mirën gjë që njohu e që kuptojti... njeriu ish të 
mësuarit. E po që pat kujdes ee gjet, iu pushtua më gjit shtrënguarë. 
E veç që me kohë dualën kaq burra të ditur e të tërë ndriçim oa 
edhe njerëzit zunë të dalin nga t'egërit e tyre, që patnë pasur që 
herje, e të hapën e të thellojnë mendjen sikundër duket se mbë 
ç'qëndrim të qyteçmë arriti. 


Se të mirën e çdo njeriut, q'e sjell drita e të mësuarit, 
s'është asnjë e ndëdyshmej: se njohëm që gjithë farët e çdo njerëzve 
mundohen pareshtur si të mundnjënë të ndërtojnë e të shtojnë gjuhën 
e tyre edhe të mësuarit. 

Por fort për të çuditur është që si ne shqiptarët jemi kaq të 
ndarë e të pangjajmë farëvet të tjera, pa pasur fare të shkruar e të 
kënduar mbi gjuhën tënë. Si ka duruar kjo dora e shqipëtarit të 
jetë mbetur ndënë të qeshurit e botësë huaj”... 

Fjala ime, o djem s'është sepse s'patmë të shkruame mbë 
gjuhë tënë, mbetmë pa shkruar gjuhë të tjera. Dihet se nxinim edhe 
punoheshim jo mirë. Po ç' fitim, që vetëm fort pakë kishim e kanë 
fat shumica tjetër dergjet nd” errësirë të padijes e vetë dinin e njihnin 
se ç'hiqnin. Fare lehtë mund secili të njohë lehsimnë që ka çdo farë 
e njerëzve të mësojnë të mësuarit mbë gjuhë të vet. 


JERONIM DE RADA (1814-1903) 


Jeronim de Rada ka lindur më 19 nëntor 18 14 në një katund 
të vogël të Kalabrisë të quajtur Macchia Albanese. Pasi kreu 
kolegjin e San Benedeto Ullanos, studioi për drejtësi në Universitetin 
e Napolit. Në vitin 1836, kur ishte 22 vjeç, botoi “Milosaon”, 
librin e tij të parë. Milosao është një përrallë historike me vjersha 
në gjuhën shqipe. Jeronim de Rada e arriti kulmin e krijimtarisë së 
tij në vitin 1866 kur botoi në Firence “Këngët e Milosaos”. Ky 
libër përmban rapsoditë më të bukura shqiptare, të cilat autori 1 
kishte mbledhur në kolonitë shqiptare të Kalabrisë dhe të Napolit. 
Këto këngë i patën sjellë me vete të shpërngulurit (arbëreshët) dhe 
u transmetuan gojë më gojë nga brezi në brez për katër shekuj. 
Sipas Moikom Zeqos kemi disa variante të Milosaos. Varianti 
pëfundimtar përmban 40 këngë, të cilat datojnë prej 27 korrikut 
1435 deri më 7 nëntor 1443. Ndërmjet “Këngëve të Milosaos”, 
Jeronim de Rada në libër ka përfshirë edhe disa vjersha, të cilat 
quhen “Graxeta”. Këto këngë këndohen prej grave. Në këngën e 
fundit përmendet që Milosao ka vdekur më 7 nëntor 1443. (Moikom 


Zeqo, Kombkrijuesi dhe emërshenjti De Rada, Ballkan, 20 shtator 2006, 
faqe 16). 


Si 


Më 1840 botoi poemën “Serafina Topia”, e cila më tepër 
se një himn dashurie është një himn për bashkimin e shqiptarëve. 
Gjatë viteve 1847-1848 botoi “Rrëfimet e Arbrit”, e cila përbëhet 
nga katër novela romantike. Më 1861 botoi “Parimete estetikës”, 
më 1864 “Lashtësia e kombit shqiptar” dhe më 1866 “Rapsodi e 
një poeme arbëreshe”. Veprën e fundit Jeronim de Rada e shkroi 
në vitin 1900 në moshën 86 vjeçare. Gjatë krijimtarisë së tij 69 
vjeçare, Jeronim de Rada ka botuar shkrime të panumërta në shqip 
dhe italisht. Zemra e tij nuk reshti së shkruari për Shqipërinë dhe 
shqiptarët. Gjithsesi duhet theksuar se gjuha me të cilën shkruante 
Jeronim de Rada është shqip vetëm nga rrënja e fjalëve. Jeronim 
de Rada u martua më 1850 me arbëreshen Madalena Melkji, me 
të cilën pati katër djem. Fatkeqësitë familjare, vdekja e gruas dhe 
e djemve nuk e mposhtën atë, por dhimbjen e ktheu në forcë duke 
vazhduar veprimtarinë krijuese. Në këtë kohë shkroi poemën 
“Skënderbeu i pafat”. Jeronim de Rada pasi kaloi një pleqëri të 
vështirë vdiq në Shën Mitër Koronë më 28 shkur të vitit 1903. 
Faik Konica në veprat e tij shkruan: “Ata italianë që i thonë vetes 
“italo-albanesi”, sado e përdornë e do ta përdorin emrin e qëruar 
të Radës për qëllimet e tyre, nuk patnë as mendimin të mbledhin 
një ndihmë për plakun e mjerë, i cili e shkoi pleqërinë në mëshirë e 
në vatrë të huaj. Thonë se janë 200 000 mijë, e të gjithë atdhetarë. 
Në janë aq e ashtu, sikur të kishin dhënë nga 5 para njëri, Rada i 
ngratë s'do të kish vuar aqë të liga në pleqëri”. (Faik Konica, Vepra, 
Tiranë 1993, faqe 78-79). 


Rapsoditë Kombëtare 
Sapo kisha kryer kolegjin e Shën Adrianit në korrik 
të 1833, më erdhi një letër nga Rafael Valentini (i cili më vonë, 


ta 


shumë plak u bë dhe kryetari i pushtetit ekzekutiv të kryendritësve 
të Kalabrisë, më 1848). Në atë letër ai më kërkonte këngët 
popullore të kolonive tona. Atëherë unë shkova në Shën Kozmo, 
tek gjyshja ime, nëna e nënës, dhe atje, një plakë e ndershme, 
Tortoshëlja, më tha të parat, dhe midis syresh atë të Deli Skurës, 
të Milo Shinit, të Rada Vanit. Pastaj u ngjita në Shën Mitër te 
krushka Oricia, nga shtëpia e Strigarëve, e moçme mbi nëntëdhjetë 
vjeçe, dhe prandaj s' mbante shumë mend. Ajo më mësoi këngën: 
Ra turku po ku ral e të tjera përgjysë. 

Ndërkaq veja të pyesja gratë e katundit tim dhe prej 
tyre mblodha nja njëzet. Nga kuvendimi me vajzat dhe nga mënyra 
e thjeshtë e të thënurit të atyre këngëve, lindi historia dhe paraqitja 
siç është sot e sajimit të Milosaos. Këngët e mbledhura i dërgova 
në Kozencë. Më 1845 më gjeti në Napoli Kamarda dhe më tregoi 
një dorëshkrim me nja 15 këngë, që e kishte gjetur në kolegjin 
shqiptar të Palermos: këto ai pak i kuptonte, se ishin të dialektit 
sicilian: por unë sapo i lexova, zbulova menjëherë se ishte gjuha e 
vendeve tona. Do të thoshja se do të ishin të gjitha të zgjedhura e 
të lidhura në More, midis syresh po përmendim: “Dual e bukura në 
derë”, “Te qyteti i Napolit”, “Rrezes së përmallshme” etj. Ikopjova 
ei bashkova me të tjerat. Vitin tjetër njoha Herman Kestner nga 
Hanovra që mblidhte këngë popullore të vendeve të ndryshme dhe 
donte dhe nga të miat. Shpirti guximtar dhe freskia e re e tyre iu 
duk atij se qenë më të mira nga të gjitha ato që ai njihte. Dhe më 
nxiti që t'i nxirrja në dritë që t'i njihnin dhe të tjerët. 

Pesë vjet më parë Luigj Petrasi nga Çerxeto (Qana) 
më kish dërguar tri këngë me vërtet të zgjedhura. Dhe një vjet më 
vonë erdhi në Napoli Anxhelo Bazile nga Plataçi dhe më solli të 
tjera: atë të Pjetër Shortit, ato të dasmës të plota dhe të besës së 

madhe të Kostandinit, të cilat nuk i kisha. I rregullova dhe i përktheva 
italisht. Pastaj më ndodhën halle të njëpasnjëshme dhe më penguan 
t'i nxirrja në dritë. Kështu, kur unë e lashë Napolin me zemër të 
copëtuar, i prisha ose i hodha poshtë bashkë me të tjerat, pa vërejtur 
edhe këtë dorëshkrim, i cili kështu u zhduk. 

Kur u ktheva në vendlindje, siç më kishin porositur, 
atëherë më ra ndër mend, kërkova copat e letrave nga kisha nxjerrë 
materialin e atij libri, por një pjesë e mirë kishin humbur dhe në 
mes atyre kënga “këndova e zgjova zotninë tim”. Kopjen e kësaj 
shpresoja ta kishte Kestneri, të cilit ia kisha dhënë. Më duhesh 
atëherë të shkoja në Shën Sofi dhe prej një plake me mbiemër 
Xhibia dëgjova pesë a gjashtë të tjera dhe nuk e di në se një popull 
tjetër të ketë të tilla si: “Mbre i biri i Fugës”, “Ngritën një shtatore”, 
“Të gjitha valai nxuar mb'an”, “Bie shi e borë” etj. Pastaj një grua 
nga Perçilota më mësoi në mënyrë të përpiktë këngën aq të bukur 
“Kur linde, linde ti, vashë”. 

Më së fundi kisha edhe disa që i kishte mbledhur frati 
Anton Santori nga kolonitë përtej Kratit, por më duhej që t'u hiqja 
pjesët e shëmtuara, duke u ndihmuar nga shembulla të tjera që 
kisha edhe prej disa pjesëve që më kujtoheshin se u këndonte te 
djepi zonja mëmë vëllezërve të mi. Kështu dhe nga plaka 
mëndeshë, që ne duke qenë të varfër na rriti për mëshirë, më 
kujtohej kënga: “Ligjëroi plaka me malin”. 

Por duhet të jenë edhe të tjera në vendet tona që ende 
s'janë harruar, prandaj unë lus të gjithë ndihmonjësit e kësaj të 
përkohshme që t'i mbledhim kudo që të kenë mbetur të pa vëna 
re: kështu që puna ime të plotësohet nga duart e tyre: sepse ky 
është një trashëgim i shkëlqyer që na përket të gjithëve ne. Në vitin 
1866, mbasi ato që kishim i rregulluam së bashku me Nikolla Jenon 

prej Shën Dhimitri, u ndihmuam nga Nikollë Tomazeu që t'i shtypim 
në Firence. 


KOSTANDIN KRISTOFORIDHI (1827-1895) 


Kostandin Kristoforidhi ka lindur në Elbasan në vitin 1827. 
Shkollën e mesme e kreu në Gjimnazin “Zosimea” të Janinës. Gjatë 
viteve 1847-1850 Kristoforidhi i mësoi gjuhën shqipe albanologut 
Hahn, i cili ishte konsulli Austrisë në Janinë. Vite më vonë Hahni 
me ndihmën e Kristoforidhit zbuloi shkrimet e Dhaskal Todrit. 
Bashkëpunoi me Hahnin, i cili botoi më 1854 në Vjenë veprën 
“Studime shqiptare” (Albanische Studien). Më pas Kostandini 
studioi në kolegjin protestant të Maltës. Në vitin 1869 përktheu, 
me porosi të Shoqatës Biblike Britanike, Dhiatën e Re në dialektin 
gegë dhe më 1897 e botoi atë në Stamboll sipas dialektit toskë. 

Kristoforidhi përktheu edhe disa nga librat e Dhiatës së 
Vjetër. Në vitin 1872 botoi Psalltirin dhe në vitet 1880-1884 botoi 
“Të bërët”, “Të dalët”, “Nomi i dytë”, “Fjalë të Urta” dhe “Isaia” 
në toskërisht. Përkthimet e Kristoforidhit dallohen nga pastërtia 
dhe saktësia e përdorimit të gjuhës shqipe. Teksti i Dhiatës së Re, 
i botuar për herë të parë në vitin 1879 në dialektin toskë, dhe i 
ribotuar në vitet 1911 dhe 1930, përdoret ende edhe sot në Kishën 
Ortodokse. Për edukimin fetar të fëmijëve ortodoksë K. 
Kristoforidhi përktheu përveç Biblës edhe tekste fetare shkollore 
si “Historia e Shkronjës së Shenjtëruar” dhe “Katër katekizmat”. 
Kristoforidhi provoi në teori dhe në praktikë bashkësinë dhe njësinë 
e gjuhës shqipe në dy trajta shekullore dialektore, gegërisht dhe 
toskërisht dhe njësinë e kombit shqiptar. Veprat shkencore shumë 
të rëndësishme për gjuhën shqipë janë “Gramatika” (1882) dhe 

“Fjalori i Gjuhës shqipe”, i cili mundi ta shohë dritën e botimit në 
vitin 1904 në Athinë. Të gjitha përkthimet e tij shquhen nga pastërtia 
dhe përdorimi i shkëlqyeshëm i gjuhës shqipe. Gjithë jetën e tij ia 
kushtoi predikimeve të fjalës së shenjtë, të Ungjillit, i frymëzuar 
prej idealit të bekuar të shqiptarizmit. Kostandin Kristoforidhi vdiq 
më 24 shkurt 1895 në qytetin e lindjes në Elbasan. Për të nderuar 
veprën e madhe të këtij dijetari dhe atdhetari të shquar, Kisha 
Ortodokse në vitin 1934 i ngriti një bust, i cili është sot në Kishën 
e Shën Marisë në Elbasan. (Mitropoliti i Korçës Joani, Një vështim i 


shkurtër mbi përkthimet fetare në kishën orthodhokse, Ngjallja, mars 
1999, faqe 7,8). 


DHIATA E-RE 
e Zotit edhe Shpëtimtarit t'ënë JISU KRISHT 
Kthyerë prej Elinishtesë SHQIP 
Ndë të folë Toskënisht 
Ungjilli pas Mattheut. 


Krye 1. 
1 Vivll” e gjeneallogis” së Jisu Krishtit, të birit të Dhavidhit, të birit t' 
Avraamit.2 Avraamiti lindi Isaaku: edhe Isaakut i lindi Jakovi, edhe 
Jakoviti lindi Judha edhe të vëllezërit” e ti, 3 Edhe Judhësë i lindi 
Faresi edhe Zaraj nga Thamara, edhe Faresiti lindi Esromi: Esromit 
ilindi Arami:, 4 Edhe Aramit i lindi Aminadhavi: edhe Aminadhavit 
ilindi Naassoni: edhe Naassonit i lindi Sallmoni, 5 Edhe Sallmonit 
ilindi Voozi nga Rahava: edhe Voozit i lindi Ovidhi nga Rutha: 
edhe Ovidhiti lindi Jesseu: 6 Edhe Jesseut i lindi Dhavidhi mbreti. 
Edhe mbretit Dhavidh i lindi Sollomoni nga gruajae Uriut, 7 Edhe 
Sollomonit i lindi Rovoami, edhe Rovoamiti lindi Aviaj, edhe Aviajt 

i lindi Asaj: 8 Edhe Asajti lindi Josafati, edhe Josafatiti lindi Jorami: 
edhe Joramit i lindi Ozia: 9 Edhe Ozisë i lindi Joathami: edhe 
Joathamit i lindi Ahazi: edhe Ahazit i lindi Ezeqia, 10 Edhe Ezeqisë 
i lindi Manassiu:, edhe Manassiut i lindi Amoni:, edhe Amoniti lindi 
Josia: 11 Edhe Josisë i lindi Jehonia edhe të vëllezërit” e ti, mbë të- 
çpërngulurit të Babillonësë, 12 Edhe pas të-çpërngulurit të 
Babillonësë, Jehonisë i lindi Sallathieli: edhe Sallathielit i lindi 
Zorobabeli: 13 Edhe Zorobabeliti lindi Aviudhi: edhe Aviudhiti 
lindi Eliaqimi, edhe Eliaqimit i lindi Azori, 14 Edhe Azorit i lindi 
Saduku: edhe Sadukut i lindi Aqimi: edhe Aqimit i lindi Eliudhi, 15 
Edhe Eliudhiti lindi Eleazari, edhe Eleazarit i lindi Matthani, edhe 
Matthanit i lindi Jakovi, 16 Edhe Jakovit i lindi Josifi, burr'i Marisë, 
prej së cilësë lindi Jisuj që thuhetë Krisht. 17 Gjithë brezatë pra që 
nga Avraami e gjer mbë ditët të Dhavidhit janë katër-mbë-dhjetë 
breza, edhe që nga Dhavidhi e gjer mbë të-çpërngulurit të 
Babillonësë janë katër-mbë-dhjetë breza: edhe nga të-çpërngulurit” 
e Babillonësë e gjer mbë ditët të Krishtit janë katër-mbë-dhjetë 
breza. 

18 Edhe të-lindurit” e Jisu Krishtit kështu ka qënë: passi uvlua e 
ënv eati, Maria me Josifnë, përpara se të bashkoneshinë, ugjënt 
me barë nga Frym” e-Shënjtëruarë. 19 Edhe Josifi, burr” i asaj, 
dyke qënë i drejtë, e dyke mos dashurë t' i nxjerë asaj zë të-lik, 
desh t'a lëshonjë fshehurazi. 20 Po ay tek po ishte dyke menduarë 
këto punë ja nj ëngjëll i Zotit tek i uduk nd'ëndërrë, dyke thënë, 
Josif, 1 bir” i Dhavidhit, mos ufrikëso të marrç me vetëhe gruanë t' 
ënde Marianënë: sepse të-mbarsuritë që ubë tek ajo është nga 
Frym” e-Shënjtëruarë, 21 Edhe dotë pjellë djalë edhe dot” j'a 
quanjç emërinë Jisu: sepse ay dotë shpëtonjë llauzin” e ti nga fajet” 
e atyre. 22 Edhe Gjithë këjo ubë, që të mbushetë e-thëna prej 

Zotit me anë të profitit, që thotë, 23 “Ja vërgjëresha tek dotë 
mbarsetë, edhe dotë pjellë djalë, edhe dot' j aquanjën” emërin” 
Emanuil” që e-kthyerë do me thënë, Perëndia bashkë me ne. 24 
Edhe Josifi si uzgjua nga gjumi, bëri sikundrë e urdhëroj ëngjëll” 
Zotit, edhe mori përanë vetëhesë gruan” e ti: 25 Edhe nuk”e njohu 
atë, gjersa bëri të birin” e saj të-parëlindurinë:, edhe j'a quajti 
emërinë Jisu. 


TË BËRËTË 
Krye 1. 

1 Ndë kryet Perëndia bëri qiellin” edhe dhenë. 2 Edhe dheu ishte 
pa formë edhe i-shkretë: edhe ishte errësirë mbi faqet të pafundjesë. 
Edhe fryma e Perëndisë sillej mbi faqet të ujëravet. 
3 Edhe Perëndia tha, Le të bënetë dritë: edhe ubë dritë, edhe 
Perëndia pa dritënë se ishte e-mirë, edhe Perëndia ndau dritënë 
nga errësira. 4 Edhe Perëndia dritën” e quajti Ditë, edhe errësirën” 
e quajti natë. Edhe ubë mbrëmje, edhe ubë mëngjes, dit” e-parë. 
6 Edhe Perëndia tha, Le të bënetë qëndresë ndër mest të ujëravet, 
edhe le të ndanjë ujërat ndër mest të ujëravet, edhe le të ndanjë 
ujëratë nga ujëratë. 7 Edhe Perëndia bëri qëndresënë, edhe ndau 
ujëratë që ishinë përposh qëndresësë: edhe ubë kështu. 8 Edhe 
Perëndia e quajti qëndresënë Qiell. Edhe ubë mbrëmje, edhe ubë 
mëngjes, dit” e dytë. 
9 Edhe perëndia tha, le të mblidhenë ujëratë që janë përposh qiellit 
mbë një vënt, 10 edhe le të duketë toka: edhe ubë kështu. Edhe 
Perëndia tokënë e quajti Dhe: edhe të-mbledhurit.......... 

PETRO NINI LUARASI (1865-1911) 


Petro Nini Luarasi ka lindur më 22 prill të vitit 1865. Në 
vitin 1878 Petroja studioi në dhidhaskalion e Qesaratit. Pas 
përfundimit të shkollës emërohet dhaskal në fshatin Bezhan, ku 
paguhej prej Llasos. Petroja ishte një nga mësuesit e parë të shkollës 
shqipe dhe dëshmor i shkrimit të gjuhës shqipe. Në vitin 1883 u 
mësoi nxënësve gjuhën e tyre amtare dhe e futi gjuhën shqipe në 
predikimet kishtare. Mitropoliti i Kosturit Fillareti më 1892 e 
shkishëroi dhe e mallkoi. Ja edhe teksti i mallkimit: “Fort të 
përndershëm priftërinj të katundit Luaras të Eparhisë sonë, ju urojmë 
atërisht, dhe ju lajmërojmë se, me qënë që Petrua nga katundi juaj 
Luaras u përthith me shoqërinë masonike dhe protestante, dhe me 
qënë që përndau predikime kundër krishtërimit dhe libra të 
çvetëmtuara (të aforizuara), është çkishëruar fëmijërisht (me gjithë 
fëmijë)”. 

Për këtë veprim antishqiptar të kishës, Petro Nini Luarasi 
ka shkruar më 1911 pamfletin “Mallkimi i shkronjave shqip dhe 
çpërfolja e shqiptarit” dhe poemën “Kundër mallkimit të gjuhës 
shqipe”. Për t'i shpëtuar ndëshkimit dhe për të vijuar veprimtarinë 
atdhetare Petroja shkoi në Amerikë, ku themeloi shoqërinë “Malli 
i mëmëdheut”. Më 24 shkurt 1908 Fan Noli celebroi meshën e 
parë në Boston. Petro Luarasi ishte në vendin e psaltit. Në fund të 
shërbesës përshëndeti të pranishmit. Më pas ai u kthye në atdhe 
dhe u bashkua me çetën e Çerçiz Topullit. Më 1 maj 1908 botoi 
në gazetën “Drita” artikullin “Çudira të çuditëshme” dhe në vijim 
“Pranvera shqiptare”. Petro nuk i shpëtoi dënimit të përcaktuar, 
atë e helmuan më 1911. 

Parathënie 

Të dashur këndonjës, 

Dyke parë çpalljen e një libreje të tillë, si të kësaj, mbase 
do të pandehni se është fjala për ndonjë libër mësimtare a literature 
a prrallë tregimtare, që është gjë e atyre shkronjëtarëve (autorëve), 
të cilët kanë kujdes të përformuarit dhe çpalosjen, mbë të gjithë 
njerëzinë, të një ideje të mirë, për të çpikurit e së cilës fort pakë 
njerës me shumë djersë dhe përgjerkatje dhe vojë u lodhë për 
interesën e bashkë të njerëzisë. 

Tek lënda e kësaj pasjesëve s'ka pjesë as në një ndër 
sendet e sipërme, se s'është as mësimtare as literatyrake, as ndonjë 
prrallë-tregim. Po me gjithë këtë, në lëndën e kësaj libre gjëndet 
brenda një e vërtetë dhe e drejtë, e cila është nevojë të çquhet me 
kujdes prej logjikës së paudhët me qënë se qëllohet për të 
përzhuritur ndërgjegjen e disa njerëzve, të cilët vetë quhen shënjtorë 
dhe mendorë në kungajkat rreth syresh, po që kundërpunojnë dhe 
me mjete padrejtësie ndalojnë lirinë e çkëputur të çpalosjes dhe të 
idealit të njerëzve të tjerë, që janë të padëmshim e të padhunëtë në 
ndërgjegje dhe përkrahim po të pavojshëm e të pamësuar në intrigat 
e farisenjta dhe të magjinjta dhe prinjen në këtë jetë. (Petro N. Luarasi, 
Mallkimi i shkronjave shqipe dhe çpërfolja e shqiptarëve, Tiranë 1999). 


Kundër mallkimit të gjuhës shqipe 
Ju, vëllezër Shqipëtarë, 
Që për gjuhët dëshëroni, 
Sie qysh të vejë mbarë 
Dhe këtë fillthi mejtoni, 


Ju lutem të më dëgjoni 

T'ju tregoni një gjë të gjarë, 
Vini re të kupëtoni 
Për gjuhën se ç'funt ka marrë: 


Më shtatë ditë kallnori, 
Këtë ditë të shënuar, 
Miqtë pritte zoti Gjoni 
Q”i vinin për të uruar. 


Pas shumë njerës që vanë, 
Vajti edhe prift'i qytetit, 
Mori pas dhe grek-dhaskalë 
T'iepte rëndësi nderit. 


Hyri brënda dhe i foli, 
Gjoni, që ta pritte dolli: 
“Kalimera, i bekuar 

dhe gëzofsh emrin çdo mot 
si dhe ditën e shënuar 

që po kremtojmë sot”l 


ANDON ZAKO-ÇAJUPI (1866-1930) 


Andon Zako-Çajupi ka lindur në fshatin Sheper të Zagorisë 


më 27 mars të vitit 1866. Mësimet e para i kreu në vendlindje. Në 
moshën 15-vjeçare, i ati Harito Çako e dërgoi në Aleksandri për 
të ndjekur kolegjin francez. Gjatë viteve 1887-1893 studioi për 
drejtësi në Gjenevë të Zvicrës. Gjatë studimeve u njoh me 

Evgjeninë, e cila pas një viti martese ndërroi jetë, duke lënë jetim 
birin e sapolindur, Stefanin. Kjo ngjarje e hidhur ndikoi thellë në 
jetën e Çajupit, i cili e përjetoi emocionalisht humbjen e 
parakohshme të bashkëshortes së tij. Dhimbjen e shprehu nëpërmjet 
elegjisë “Vaje”, vargjet e së cilës janë shumë prekëse. Këtë vjershë 
Çajupi ka përfshirë te “Baba Tomorri” dhe është nga elegjitë më 
rënqethëse të letërsisë shqipe. Vjersha përshkohet nga pikëllimi i 
thellë i autorit për humbjen e parakohshme të bashkëshortes së tij 
të dashur. Vjershëtori vajton për të shoqen, e cila u nda nga jeta 
vetëm pas një viti martese, duke i lënë birin e sapolindur jetim. 
Vargjet e para të kësaj elegjie shprehin mallëngjim dhe zhgënjim. 

Që ditën që vdiqe, që kur s'të kam parë, 

Lotë, që kam derdhur s'më janë edhe tharë 

Shumë vjet u bënë, sot u mbushnë dhjetë, 

Që kur më ke lënë dhe s' të shoh ndë jetël 

Në ç' kopshte me lule ke qëndruar vallë 2 

S'të vjen keq për mua, s'të vjen mall për djalë2 

Çajupii gjunjëzuar përpara varrit të Evgjenisë thur vargje, 
të cilat sikur ia lehtësojnë brengën. Kujtimet e përmallshme dhe 
lotët që ka derdhur për një dekadë e fusin poetin në letargji duke e 
pyetur të vdekurin, si nuk e ka marrë malli për djalin, të cilin e pati 
lënë foshnjë dhe tashmë është bërë burrë. 

Mos na le të gjorë, me zemër të ngrirë, 

Ktheu të gëzonesh kur të shoç të birë: 

E ke lënë foshnjë, tani u bë burrë, 

S'harite ta rritje, s' të ka parë kurrël 

Çajupi pyet të vdekurën, mirëpo thirrjeve të tij u përgjigjet 
vetëm heshtja e thellë e varrit. Ashtu si-ç është i gjunjëzuar buzë 
varrit, i lutet edhe njëherë Efgjenisë me vargje prekëse: 

Për ty shumë herë çoç do të më thotë, 

Por s' mund t'i përgjigjem se më mbytin lotël 

Kthej kokën mënjanë dhe vështroj përpjetë, 

Duke psherëtitur, te Zoti i vërtetë... 

O Zoti vërtetë, s't'erdhi keq për djalë, 

Kur i more mëmën dhe më le të gjallë”2 

Stefani e pyet babanë për nënën, por ai nuk mund t'i 
përgjigjet, sepse e mbysin lotët. Vjeshëtori këmbëngul përsëri duke 
iu lutur Zotit, por ligjet e natyrës nuk mund ta kthejnë Evgjeninë në 
jetë. Tashmë i zhgënjyer nga çdo gjë e kësaj bote, fillon e shfryhet 
me urrejtje kundër natyrës, madje arrin deri aty që të thotë fjalë 
edhe kundër Zotit. 

Doje dritë o qiell, more dritën time, 

Dhe më mbushe jetën plot me hidhërimel... 

Tani rroj pa shpresë, ndaj s'dua të rroj, 


Në këto momente dëshpërimi i shfaqet një engjëll dhe ai 
sheh një vegim sikur në këndin e dhomës një nënë e re ka përqafuar 
foshnjën në gji dhe i lutet Perëndisë pa pushim: 

Perëndi, lemë të gjallë, 

Po të lutet mënv e mjerë, 

Të mund të rrit këtë djalë, 

S'ka një javë që ka lerë, 

Kush do ta marrë ta rritë 2 

Jetimi qysh do të rrojë” 

Kush do t'i japë të pijë” 

Si unë kush do ta dojë2 

Në këtë rast shpirti i Evgjenisë i kërkon ndjesë Perëndisë, 
për mëkatin e të shoqit. 

Më ndje, o Zoti vërtetë, 

Se Stefani ka babanë, 

Dhe do ta rritijë vetë. 

Engjëlli me këto fjalë 

Nga jet” e rreme shpëtoi, 

La baban” e zi me djalë, 

Dhe në Qiell fluturoi 

Evgjenia falenderon Perëndinë që Stefani ka babanë gjallë 
dhe do të kujdeset për rritjen e tij. Pas këtyre vargjeve, Çajupi 
mendon se edhe për të do të vijë një ditë dhe do të vdesë si çdo 
njeri. Ai e kupton se në kushtet që gjendet i mërguar në dhe të 
huaj, një ditë do të vdesë në vetmi, pa pasur të afërm pranë. Ai 
ndërgjegjësohet tashmë se nuk ia ka fajin Perëndia. Këtë e shpreh 
me anën e vargjeve: 

Gjithë ç' kanë qënë të gjallë si unë, 

Të varfër, të pasur, të urt' a të marrë, 

Mbase kanë dashur, qeshur apo qarë, 

Po të tërë vdiqnë dhe në varri vunël 

Vjershëtori pendohet për fjalët e pamenduara që ka thënë 
kësaj bote “Kujto djalërinë....një Engjëll, një natë”. Më 1898 
Çajupi botoi artikullin “Duke kërkuar një alfabet”, ku u paraqit me 
pseudonimin Çajupi, që ishte mali i vendlindjes së tij. Çajupi e 
ngriti letërsinë shqiptare në tematikë dhe në patosin zotërues. Ai ka 
shkruar poezi lirike, poezi parodike, pamilet, elegji etj. Studiuesi 
Ermir Nika mendon që vepra e Çajupit nuk është e plotë, sepse 
studimet e deritanishme të veprës së tij janë bazuar vëtëm në veprat 
e botuara dhe nuk janë përfshirë dorëshkrimet e tij. Këto të fundit 
i ka marrë me vete gruaja, e cila jetoi vitet e fundit me poetin në 

Kajro. Çajupi është i fundmi ndër shkrimtarët e letërsisë romantike. 
Ai vdiq në Kajro të Egjiptit më 11 korrik 1930. (Ermir Nika, Vepra 
e Çajupit dhe takimet e saj me rrymat letrare, Korrieri,, 27 mars 2006, 
faqe 17). 


NDRE MJEDA (1866-1937) 


Ndre Mjeda ka lindur në fshatin Mjedë të Shkodrës më 
20 nëntor 1866. Pasi përfundoi seminarin në Shkodër, kreu 
studimet e larta në Spanjë, Poloni, Kroaci dhe Itali. Që në moshë 
të re filloi të shkruajë për popullin dhe vendin e tij. Vepra e parë e 
tij është “Shahiri elierz”. Kurishte në moshën 21-vjeçare, më 1887, 
Mjeda botoi vjershën “Vaji i bylbylit”, ku paraqet dhembjen për 
fatin e kombit të robëruar dhe optimizmin për të ardhmen e tij. 
Gjatë viteve 1887-1892 krjimtaria e Mjedës vazhdon me përkthime 
të ndryshme. Gjatë viteve 1886-1887 Mjeda përktheu në shqip 
veprën “Jeta e Shën Gjon Bergmans”. Në Arkivin e Shtetit gjendet 
një fletore, e cila përmban tetë krijime të Mjedës që janë shkuar 
në vitet 1884-1893. Në vitin 1901 Ndre Mjeda themeloi shoqërinë 
gjuhësore dhe letrare “Agimi”, e cila në botimet e veta përdori një 
alfabet të ri të gjuhës shqipe. Pa kaluar shumë kohë, më 1902, 
Ndre Mjeda botoi broshurën “Parashtrim i alfabetit adoptuar në 
Konferencën e ipeshvijve shqiptarë në Shkodër. (Tomor Osmani, 
Udha e shkronjave shqipe, Shkodër 1999, faqe 379-365). 

Mjeda hyri në letërsinë tonë si poet i shquar me botimin e 
vëllimit “Juvenilja” më 1917. Ndre Mjeda i këndon më ëndje gjuhës 
shqipe. 

Përmbi za që Ishon bylbyli, 

gjuha shqipe m”'shungullon, 

përmbi er” që jep zymbyli, 
pa sa zemrën ma ngushllon. 


Ndër komb” tjera, ndër dhena tjera, 
ku e shkoj jetën tash sa mot, 

veç për ty m rreh zemra e mjera, 

e prej mallit derdhi lot. 


Geg” e tosk” malsi, jallia 

jan nji komb, m”u da, s' duron, 

fund e maj” nji a Shqipnia 

e nji gjuh” t'gjith” na bashkon. 

Në vitet 1920-1924 Mjeda u zgjodh deputet i opozitës. 
Me ardhjen në fuqi të Mbretit Zogu I, Mjeda u largua nga aktiviteti 
politik, për t'u përkushtuar në aktivitetin fetar si famulltar i katundit 
Kukël. Në vitet e fundit të jetës ka punuar si mësues i gjuhës shqipe 
në Shkodër. Ai ka dhënë ndihmesë të çmueshme në lëvrimin e 
gjuhës amtare duke botuar artikuj të ndryshëm me anën e të cilëve 
trajtonte probleme të gjuhës shqipe. Ndër to mund të përmendim: 
“Vërejtje mbi artikuj e premna pronës të gjuhës shqipe”, botuar 
më 1934, “Mbi shqiptimin e qellzoreve ndër dialektet e ndryshme 
të gjuhës shqipe”, botuar më 1902 etj. Gjithashtu Mjeda është 
marrë me studimin dhe transkriptimin e veprave të letërsisë së vjetër 
shqipe. Ai ka transkriptuar pjesërisht veprat e Budit e të Bogdanit, 
si dhe “Perikopenë e ungjillit” të shek XV. Ndre Mjeda vdiq më 1 
gusht të vitit 1937. (Fjala e Mjedës, Standard, 21 gusht 2006, faqe 17). 

MIHAL GRAMENO (1871-1931) 


Mihal Grameno ka lindur më 1871 në qytetin e Korçës. 
Që në moshë të re emigroi në Rumani dhe më 1889 u zgjodh 
sekretar i shoqërisë “Drita”. Më 1907 u bashkua me çetën e Çerçiz 
Topullit. Ai mori pjesë në Kongresin e Manastirit dhe më 1912 në 
Shpalljen e Pavarësisë. Gjatë viteve 1921-1924 M. Grameno jetoi 
në SH.B.A. 

Veprimtaria letrare e Mihal Gramenos fillon me komedinë 
“Mallkimi i gjuhës shqipe” më 1905 dhe dramën “Vdekja Pirros” 
më 1906. Në vitin 1909 shkroi novelat “E puthura”, “Oxhaku” 
dhe “Varri i pagëzimit”. Të gjitha vjershat i përmblodhi në vëllimin 
“Këngëtore shqipe-Plagët”, që e botoi më 1912. Ndër krijimet 
më të spikatura janë vjershat “Lamtumirë”, “Uratë për liri”, “Për 
mëmëdhenë” etj. 

Për mëmëdhenë, për mëmëdhenë 
Vraponi burra, se s'ka me prit. 
Të vdesim dot me besa-besë 
Pranë flamurit të kuq q'u ngrit. 


Pranë flamurit, pranë flamurit, 

Me shpatë të zhveshur shqipëtarisht, 
Për dhen” e babës edhe të burrit 
Kemi me vdekur sot burrërisht. 


E Drini plak me oshëtima 

Mbi Shqipërinë valët po derdh: 
Tosk” edhe Gegë, si vetëtima 
Armikut bini se dita erdhi. 

Fjani burra malit përpjetë 

Duke u betuar vdekj”a liri. 

Se s'ka m'e ëmbël në këtë jetë, 

kur vdes shqiptari për Shqipëril 

Më 1925 ka shkruar librin me kujtime “Kryengritja 
shqiptare”. Mihal Grameno vdiq në Korçë në vitin 1931. Më 1 
shkurt të vitit 1909 u formua në Korçë shoqëria “Lidhja 
Ortodokse”, në drejtimin e së cilës u vu atdhetari Mihal Grameno. 
Kjo shoqëri patriotike botoi gazetën e përdyjavshme fetare dhe 
letrare, nëpërmjet së cilës zhvilloi propagandën e saj. Qëllimi kryesor 
i kësaj shoqërie atdhetare ishte përdorimi i gjuhës shqipe nëpër 
shërbesat fetare. Shumë shpejt kjo shoqëri krijoi degët e saj në 
Elbasan, Durrës, Berat e gjetkë. Shkrimet e tij publicistike u vunë 


në shërbim të çështjes kombëtare. (Dhimitër Beduli, Kisha 
Orthodhokse Autoqefale e Shqipërisë deri në vitin 1944, Tiranë 1992, 
faqe 16). 


ASDRENI (1872-1947) 


Aleksandër Stavre Drenova (Asdreni) ka lindur në Drenovë 
të Korçës më 1872. Mësimet e para i mori në fshatin e lindjes dhe 
më vonë ka studiuar në Bukuresht. Asdreni e kaloi jetën në mërgim. 
Ai ka bashkëpunuar me shtypin letrar brenda dhe jashtë vendit. 
Asdreni është mjeshtër krijimit të himneve dhe marsheve. Nga gjithë 
krijimtaria e tij, vjersha “Betimi mbi flamur”, e cila u shkrua më 
1907, ka fituar popullaritet sepse u bë Himni ynë Kombëtar. Ka 
botuar “Rreze dielli” (1904), “Ëndërra e lotë” (1912), “Psallme 
murgu” (1930) etj. Në vjershën “Perëndia”, Asdreni flet për krijimin 
e botës. 

O Zoti math vërtetë 
Dhe bërës i gjithësisë, 
Që jep dritë që jep jetë 
Natyrës dhe njerëzisë. 


Ti ke tërë fuqinë 

Se ti botën e urdhëron, 

Sa lëvizin dhe sa rinë 

Tii këmben dhe tii ndroni 


Ti bën delet të valijnë 

Er rat të fryjnë me nxitim, 
Edhe retë të gjëmojnë 
Botën ta tundin pa pushim. 


Ti bëre diell edhe hënë 
Yjtë dhe hapësirë 

Që të gjitha i ke vënë 

Me mjështëri dhe me hirë. 


Ja njeriu sa i çquari 
Gjithë ç'ke bërë si i sheh, 
Tynë duke të lëvduar 

Për Zot të vërtetë të njeh. 


Tek “Lutja e të humburve” Asdreni flet për përdëllimin e 
Atit Qiellor, i cili pranon ata që pendohen. 

O Zoti madhijetës, Ati ynë 

Që përmban gjithësinë pa mbarim, 

Përpara Teje vijmë sepse Tynë 
Të kemi shtyllë, shpresë në ngjallim. 


Me krye përulur kurdoherë 

Ty, lutje po të sjellin dhe sot, por... 
Jemi edhe të verbër, të pandjerë 
Për t'u njohur më mirë 0 At qiellori 


Ty ne të kemi ndihmë nat” e ditë 
Dhe mirësinë Tënde, mal që ke, 
Dërgojena, ndërtona me një dritë 
Sepse i plotfuqishmë veç Ti jel 


Mëkatet Atë falnani, kij mëshirë 

Se ne pa vetdije jemi sot, 

E ndjen zemra dhe shpirti shumë mirë 
Po s'kemi zë as gojë, s' flasim doti 


Ti pra o shpres” e naltë hape dorën 
Dhe bekimin na dërgo si fuqimath 
Me ngushëllim na mbush zemrën të gjorën: 
Na mblith gjithë nd'atë kopësht, gjith n'atë vath. 
Në vitet e fundit të jetës Asdreni botoi vëllimin “Këmbanat 
e Krujës”. Poeti vdiq më 11 dhjetor të vitit 1947 në Bukuresht të 
Rumanisë. 

PAPA KRISTO NEGOVANI (1875-1951) 


Papa Kristo Negovani ishte prift atdhetar 1 Kishës 
Ortodokse. Ka lindur në Negovan të Follorinës në vitin 1875. Pasi 
mbaroi shkollën qytetare në Athinë shërbeu si mësues në fshatrat 
Negovan dhe Ballkamen. Vite më vonë u hirotonis prift filloi të 
përkthente tekstet liturgjike në gjuhën shqipe duke i praktikuar 
edhe nëpër shërbesat fetare. Papa Kristo Negovani mundi me shumë 
përpjekje të botojë nëntë vepra shkollore dhe kishtare në gjuhën 
shqipe. Veprimtarinë e vet fetare me ungjillin në dorë ai e shoqëroi 
edhe me veprimtarinë e shquar kombëtare. Papa Kristo Negovani 
ka botuar librin “Prishja e Hormovës prej Ali pashë Tepelenës”, 
ka shkruar bukur librin “Të drunjtin Kryq” dhe vjershat “Vrasja e 
Ivikut”, “Tek ajo kodra shur” e lartë”, ka përkthyer nga frëngjishtja 
“Kryqin e Margaritartë”, librat fetarë “Bënjat e Shenjtorëve 
dërgimtarë” dhe “Hijetore histori”. Gjithashtu Papa Kristo Negovani 
ka shkruar rrëfenjën “T vogli Donat Argjendi”, e cila u botua nga 
Shoqëria “Bashkimi” e Kostancës në vitin 1900. (Mitrush Kuteli, 
Vepra letrare, Nr. 5, Tiranë 1990, faqe 148). 

Më 10 shkurt 1905, ditën e Shën Harallambit, në prani të 
dhespotit të Kosturit Karavangjeli, Papa Kristoja e mbajti meshën 
në gjuhën shqipe. Dhespotii Kosturit, Karavangjeli, e mallkoi, por 
Papa Kristo Negovani vazhdoi shërbesat në gjuhën shqipe. Më në 
fund e masakruan me sëpatë në pyllin e fshatit Negovan më 12 
shkurt 1906. Ai u bë kështu martiri i parë në përpjekjet për të futur 
gjuhën shqipe në shërbesat e Kishës Ortodokse. (Alqi Jani, 
Mitropolia greke e Gjirokastrës mallkon banorët e Nivanit të Zagories, 


Zagoria, Korrik 2003, faqe 2). 

Vrasja e Papa Kristo Negovanit pati ndikim të madh në 
popull. Duke marrë shkas nga kjo ngjarje e shëmtuar poeti Loni 
Loegori (1871-1929) krijoi vjershën “Papa Kriston e vranë”. 


Papa Kristonë e vranë 
Dhe malet e Shqipërisë, 
Dhe shpellat e malësisë, 
Thërrisnin anëmbanë: 
Papa Kristonë e vranël 


Dh'ay vjershëtori pyllit, 

Bilbili q'i këndon yllit, 

Përse s' këndon si më parë, 

Po hedh zëra më të qarë” 

Përse e thonë që mbi manë 

Papa Kristonë e vranë”2 

Kjo vjershë u krijua më 1905, menjëherë pas vrasjes së 
Papa Kristo Negovanit. Vjersha është botuar në librin e Anton 
Paplekës, “Poetët shqiptarë”. 


Ti 


KREUITRETË 
LETËRSIA E PAVARËSISË (1912-1944) 


Pas shpalljes së Pavarësisë së Shqipërisë më 1912, thellohet 
karakteri demokratik dhe realist i letërsisë së krishterë. Përfaqësuesi 
më i shquar i frymës demokratike ka qenë Imzot Theofan Noli, i 
cili paraqitet si poet, historian, publicist, muzikolog, përkthyes, etj. 
Për kontributin e tij në shumë fusha të artit është cilësuar si njeriu 
më i madhi të gjitha kohërave. Figurë tjetër e kësaj epoke ishte 
Atë Gjergj Fishta, i cili me “Lahutën e Malsisë” mbetet poeti më i 
madh epik i shqiptarëve. Liriku më i madh i atyre viteve është 
Lasgush Poradeci, i cili ndërtoi identitetin e botës shpirtërore 
shqiptare. 

Nëpërmjet Asdrenit dhe Lasgush Poradecit letërsia e 
Pavarësisë u shfaq si trashëgimi e simbolizmit, pastaj në realizëm 
me frymë kritike, me Nolin dhe Çajupin, me prozën e moderuar të 
Koliqit, Migjenit dhe Kutelit etj. Letërsia e Pavarësisë u mbështet 
në krijimin e strukturave të reja letrare si dhe në krijimin e ndërgjegjes 
letrare. Kulmin e realizmit kritik kjo letërsi e arriti me Migjenin, i 
cili pasqyroi gjendjen e mjerueshme të shtresave të varfëra duke 
theksuar revoltën popullore. 

GJERGJ FISHTA (1871-1940) 


Atë Gjergj Fishta ka lindur në fshatin Fishtë të Zadrimës 
(Përtejdrini), më 23 tetor të vitit 1871. Arsimin fillor e kreu në 
kolegjin françeskan të Shkodrës dhe më pas në Troshan. Në vitin 
1886 me bekimin e Atë Bernardin da Portogruaro, ndoqi studimet 
teologjike dhe filozofike në Bosnje. Kreu vitin e provës në manastirin 
e Guca Gora. Studimet e plota teologjike i përfundoi në Livno. 
Pas përfundimit të studimeve më 25 shkurt të vitit 1894 Atë Fishta 
celebroi meshën e parë në kishën e Troshanit. Njëkohësisht 
emërohet të japë mësim në kolegjin e Troshanit, ndërsa shërbesat 
kishtare i kryente në kishën e Gosmiqes. Veprimtaria letrare e Fishtës 
është shumë e larmishme duke lëvruar të gjitha zhanret: lirikën, 
epikën, dramën, satirën, publicistikën, veprat agjiografike etj. Fishta 
ka shkruar rreth 50.000 vargje poezi, ndërsa në prozë bëhen rreth 
7000 faqe. Gjergj Fishta ka botuar 40 vepra dhe ka lënë në 
dorëshkrim 30 të tjera. Botimet kryesore të Fishtës janë: “Lahuta 
e Malcis”, “Mrizii Zanave”, “Valljae Parrizit”, “Gomari i Babatasit”, 
“Shën Françesku i Asizit”, botuar më 1909, “Shqyptari i 
gjytetnuem”, botuar më 1911, “Juda Makabe”, botuar më 1920, 
“Baritë e Betlemit”, botuar më 1925, etj. (Ndue Zef Toma, At Gjergj 
Fishta, figurë e madhe e kombit, 55, 29 dhjetor 2005, faqe 19). 

Nën titullin “Mrizi i zanave”, Fishta botoi në vitin 1913 
lirika me temë fetare. Në këtë vepër ndiejmë vibrimet e holla, me 
të cilat poeti ngazëllohet nga soditja e flamurit kombëtar, që valëvitet 
si krah engjëlli në sfondin e atdheut të çliruar nga robëria e gjatë 
osmane. Vjersha më e bukur e librit është ajo e titulluar “Gjuha 
shqype”. Me anën e kësaj vjershe Fishta himnizon bukurinë dhe 
madhështinë e gjuhës shqipe. 

Posi kanga e zogut t' verës, 

qi vallzon n' blerim të prillit, 

porsi i ambli flladi i erës, 

qi lmon gjite drandofillit, 

porsi vala e bregut t'detit, 

porsi gjama e rrfes zhgjetare 
porsi ushtima e nji tërmetit, 
njashtu a gjuha e jonë shqyptare. 


Pra, mallkue njai bir Shqyptari, 

qi këtë gjuhë të Perëndis”, 
trashigim, qi na lai Pari, 

trashigim s'ia len ai fmis: 

edhe atij iu thaftë, po, goja, 

qie përbuzë këtë gjuhë hyjnore: 

qi n” gjuhë t'huej, kur s'asht nevoja, 
flet e t' veten len mbas dore. 


Në gjuhë shqype nanat tona 

qi prej djepit na kanë thanun, 

se asht një Zot, qi do ta dona: 

njatë qi jetën na ka dhanun, 

edhe shqyp na thanë se Zoti 

për shqyptarë Shqypnin e fali, 

se sa t'enden stina e moti 

do ta gzojn kta djalë mbas djali. 

Kryevepra e Fishtës është “Lahuta e Malcis”, që u botua 
në vitin 1937. Ky libër me 511 faqe u botua në Shtypshkronjën 
Françeskane në Shkodër. Për të nxjerë në dritë kryeveprën epike 


TI 


të literaturës shqipe, Fishtës iu deshën tridhjetë e dy vjet punë. 
“Lahuta e Malcis” ka 30 këngë me rreth 15.563 vargje. Kjo vepër 
është cilësuar si “Tliada” e shqiptarëve, gjithashtu është i vetmi epos 
kombëtar i letërsisë sonë. Në të gjithë veprën flitet për fatin e 
Shqipërisë, që qëndron përpara simbolit mitologjik “Ora e 
Shqipnisë”. Sipas besimit shqiptar rreth kësaj ore grupohen orët e 
fiseve, bajraqeve, trojeve, orët e shtëpive dhe së fundmi orët e 
çdo luftëtari e të çdo shqiptari. Ngjarjet e poemës fillojnë në vitin 
1858, kur Mali i Zi, i nxitur prej carit të Rusisë, synonte të zaptonte 
trojet shqiptare. Fishta i rendit këngët sipas kronologjisë së 
ngjarjeve historike. Pesë këngët e para, që përbëjnë edhe cilkin e 
parë të poemës, janë ato për Oso Kukën. Vijojnë këngët për 
Lidhjen Shqiptare të Prizrenit, për të përfunduar me këngën 
“Konferenca e Londonit”, e cila përbën epilogun e poemës. Poema 
përfundon në kohën kur është shpallur pavarësia e Shqipërisë dhe 
Konferenca e Londrës ka vendosur për copëtimin e trojeve 
shqiptare. Poema paraqet konfliktin midis shqiptarëve dhe sllavëve. 

Lume lum për t' Madhin Zoti 

Ç'ka shkrehë sonte gjithë ky mot, 

Gjithë ky mot e kjo vetimë, 

Gjithë kjo gjamë e bubullimë, 

Thue po shemben qjellë e dhe. 

Ka lëshue përrue, po, e ka lëshue she: 

Rreh shtërngata, shungllon era: 

Ushtojnë malet, me t'hi mnera: 

Kaq nji mot ka shkrehë n' malsi: 

Shka do t'jetë, vallë nuk e di. 

Kjo vepër u botua në revistën “Ylli i Dritës” më 1922. Gjergj 
Fishta në prill të vitit 1916 botoi në revistën “Përparimi” vjershën 
me titull “Dita e Gjyqit”. 

At ditë, disi t'u u matë, u çueka dielli: 

e as dritë ai nuk po bate. Njato rreze, 

''cillat motit t'shkëlzyeshme e t' nxeta ngrohshin 

gjit” e plleshëm t' natyrës, e gjallë mbi shekull 

mbajshin flakën e jetës, ato të zbeta 

e t'marrta dheut po i bijshin: thue se gurra 

e dritës isht” shterë. Po pasha e rruzullimit 

ajo dhe atë ditë e ngathët e disi rryetas 

asaj ravës s'hershme (nëpër eter t'cilen 

gishti ia çili Perendis s” Amshueme). 

Fishta ishte për pastërtinë e gjuhës shqipe. Ai ishte për një 
gjuhë të gjallë të popullit. Gjergj Fishta vdiq në Shkodër më 30 
dhjetor 1940. (Pal Dukagjini, Gjergj Fishta, jeta dhe veprat, S. Maria 
degli Angeli, Assisi 1992). 

Ceremonia e varrimit të poetit të madh u krye në kishën e 
Gjuhadolit, me pjesëmarrjen e klerit françeskan, të besimtarëve të 
shumtë, si edhe të intelektualëve të shquar. Fjalën e rastit e mbajti 
Prof. Aleksandër Xhuvani. 

Disa ditë pas varrimit eshtrat e Fishtës u zhvarrosën nga vendi 
ku preheshin me paqe, për t' u flakur në lumin e Kirit, ashtu sikurse 
kishin vepruar turqit me eshtrat e Pjetër Bogdanit dhe serbët me 
lipsanin e Shtjefën Gjeçovit. Gjatë pesëdhjetë vjetëve të regjimit 
totalitar, Fishta është cilësuar si armik i komunizmit dhe vepra e tij 
është lënë në harresë. Askush prej shkrimtarëve nuk e mori guximin 
të shkruante diçka për jetën dhe veprën e tij madhore. Vetëm në 
vitet e demokracisë Atë Gjergj Fishta u rehabilitua dhe u vlerësua 

ngainstancat më të larta të shtetit shqiptar. Me rastin e 90-vjetorit 
të Pavarësisë, Presidenti i Republikës Alfred Moisiu i akordoi 
Fishtës medaljen e artë “Nder i Kombit”. Më 28 dhjetor 1996 u 
krye ceremonia e rivarrimit të relikeve dhe eshtrave të gjetura të 
tij. Në këtë ceremoni mbresëlënëse u bënë homazhe në nderim të 
kujtimit të Fishtës së madh. Shtypshkronja françeskane ka filluar 
ribotimin e plotë të veprës së tij. 


FAN NOLI (1882-1965) 


Fan Noli ka lindur më 6 janar 1882 në Adrianopojë të 
Turqisë. Arsimin fillor e kreu në gjimnazin grek në Adrianopojë. 
me kuaj. Gjithashtu ai punoi si figurant dhe zëvendësues aktori në 
një trupë teatri. Më vonë në vitin 1906 emigroi në Amerikë dhe 
punoi si punëtor i thjeshtë nëpër fabrika të ndryshme. Në vitin 1912 
u diplomua në Universitetin e Harvardit. 

Në vitin 1920 Noli kryesoi delegacionin e Shqipërisë në 
Lidhjen e Kombeve në Gjenevë dhe punoi për t'u pranuar edhe 
Shqipëria në Lidhje. Ky ishte edhe suksesi i tij në fushën diplomatike. 
Në vitin 1924 Theofani u bë Kryeministër i Shqipërisë, megjithëse 
ishte klerik dhe pjesa dërrmuese e popullsisë ishte e besimit 
mysliman. Gjatë qeverisjes ai zbatoi reformën agrare. Më pas u 
detyrua të largohej nga Shqipëria dhe u vendos në Shtetet e 
Bashkuara të Amerikës. Më 1938 u diplomua për muzikë në 
Universitetin e Nju Inglendit, ndërsa në vitin 1935 mori gradën 
doktor i shkencave filologjike në Universitetin e Bostonit. (Fan S. 
Noli, Autobiografia, Tiranë 1994, faqe 72-80). 

Duke lexuar me ëndje përkthimin e Dhiatës së Re nga 
Kristoforidhi, Noliti lindi dëshira për t'u bërë misionar i krishterimit. 
Kështu në vitin 1908 Noli u dorëzua prift nga mitropoliti rus i Nju 
Jorkut Platoni në katedralen e Shën Nikollës, sipas rekomandimit 
të Atë Aleksandër Hotovickit dhe Atë Jakob Grigorievit. Theofan 
Noli u dorëzua në gradën priftërore në moshën 26 vjeçare në këto 
rrethana historike. Kisha nuk kishte varrosur një shqiptar me emrin 
Kristo Dishnica në varrezat e Kishës së Shën Gjergjit. Ky incident 
ka ndodhur vërtet dhe daton në vitin 1907, por në atë kohë prift në 
atë kishë nuk ishte një grek, por një sirian. Ky i fundit duke parë 
certifikatën e lindjes së Kristo Dishnicës, e cila thoshte “lindur në 
Turqi, fshati Korçë”, nuk kishte pranuar që ta varroste, sepse sipas 
tij alishte mysliman. Në atë kohë të gjitha dokumentet e shqiptarëve 
mbanin vulën e Perandorisë Osmane. (Sokol Balla, Noli ky prift i 
çuditshëm, Klan, 31 janar 1999, faqe 32). 

Kristo Thimo Dishnica u varros pa asnjë ceremoni kishtare. 
Kjo ngjarje shkaktoi zemërimin e shqiptarëve të Masaçusetsit, të 
cilët vendosën që të kishin një prift shqiptar. Më datën 22 mars 
1908 u celebrua liturgjia e parë në gjuhën shqipe prej Atë Theofanit 
në sallën e “Kalorësve të Nderit” në Boston. Liturgjia Hyjnore e 
përkthyer nga Atë Theofani tingëllonte shumë bukur në gjuhën shqipe 
dhe kuptohej nga besimtarët e pranishëm. Po atë ditë shqiptarët u 
mblodhën në sallën “Feniks” dhe themeluan Kishën Ortodokse 
Shqiptare të Shën Gjergjit në Boston. Më 17 nëntor të vitit 1918 
Atë Theofani mori ofiqin e Arkimandritit prej Episkopit Rus 
Aleksandër në Katedralen e Shën Nikollës, ndërsa më 25-27 shkurt 
të vitit 1919 në mbledhjen e përgjithshme kleriko-laike të kolonive 
shqiptare të SHBA-së, Arkimandrit Theofani u propozua si kandidat 
për episkop. Me inisiativën e tij, më 20 korrik 1919, Kisha 

Ortodokse e diasporës shqiptare të Amerikës u shpall e pavarur. 
Më 21 nëntor 1923 në Kishën e Shën Gjergjit në Korçë u bë 
fronëzimi i Theofanit si Mitropolit i Durrësit, prej episkopëve 
Kristofori dhe Jerotheu. Mitropoliti i Durrësit mbante titullin: 
“Mitropoliti Durrësit, Gorës dhe Shpatit, primati gjithë Ilirisë, Detit 
të Perëndimit dhe gjithë Shqipërisë”. Ky titulli takonte Fortlumturisë 
së Tij, Kryeepiskopit të Shqipërisë Theofanit. (Fan Noli, Vepra II, 
Tiranë 2003, faqe 304-306). 

Në verën e vitit 1964 Imzot Theofani, në moshën 83 
vjeçare, kaloi një sëmundje të rëndë. Ai shtrohet në spital dhe iu 
nënshtrua një operacioni të vështirë. Vuante nga kanceri në zorrë. 
Në stinën e dimrit në Boston bënte shumë ftohtë, prandaj Noli 
kishte vendosur që të shkonte në Florida, në shtëpinë që kishte 
blerë me ndihmat e shqiptarëve. (Takimi i fundit i Fan Nolit me 
shqiptarët, Sot, 6 dhjetor 2002, faqe 15). 

Hirësia e tij Theofani ndërroi jetë më 13 mars të vitit 1965. 
Ceremonia e përcjelljes për në banesën e fundit u zhvillua ditën e 
shtunë më 20 mars. Kisha ishte mbushur plot e përplot, nga 
shqiptaro-amerikanë të ardhur nga të gjitha anët e Amerikës, 
sidomos nga Bostoni, nga funksionarë të tjerë me në krye 
guvernatorin e shtetit të Masaçusets Xhon Volpe. Kurora me lule 
të shumta mbulonin arkivolin, ndër të cilat dallohej kurora e dërguar 
në emër të Shqipërisë. Mbi 15 priftërinj ortodoksë shqiptarë morën 
pjesë në zhvillimin e ceremonisë së përmortshme. Djem dhe vajza 
të Kishës së Bostonit përbënin korin që shoqëronte panagjirikët, 
të cilët u mbajtën në gjuhën shqipe dhe angleze, prej të 
perëndishmëve Sokrat Sotir dhe Sotir Dilogjika. Varri i tij me gurë 
të skalitur, që ndodhet sot në këto varreza, është përuruar më 7 
shtator 1974. Në qendër shënohet KRYEPESHKOPI FAN 


80 


STILIAN NOLI, themeluesi i Kishës Orthodhokse Shqiptare në 
Amerikë, në të dy anët jepet veprimtaria e tij jetësore. (Efthim 
Dodona, Noli i panjohur, Tiranë 1996, faqe 191). 


Vepra letrare e Nolit 

Fan Noli ka qenë nga njerëzit më të shquar të të gjitha 
kohërave. Përveç gjuhës së bukur shqipe, të cilën e ka mësuar nga 
nëna në Ibrik-Tepe, Noli fliste dhe shkruante greqisht, turqisht, 
anglisht, frëngjisht, gjermanisht, italisht, spanjisht etj. Ai ka qenë 
gazetar. Botimet në shtypin e kohës janë me emrin e tij ose me 
pseudonimet Theofan Mavromati e Baba Qyteza, Teolog dhe orator 
me përkthimet e teksteve liturgjike dhe predikimet e fjalës së 
Perëndisë që mbante çdo të dielë nga amvoni, Historian, me 
kryeveprën “Historia e Skënderbeut”, Kritik arti dhe shqipërues i 
kryeveprave të letërsisë botërore, Poet me vjershat e shumta që 
ka shkruar, të cilat mund t'i ndajmë: 1-satirike “Marshi Barabait”, 
“Bismilah tridhjet seneja”, “Këngae monarkisë”, 2-elegji “Tomsoni 
dhe kuçedra”, “Elegji për Luigj Gurakuqin”, “Shpell” e Dragobisë”, 
3-simbolike “Shën Pjetri mbi mangall”, “Hymni i Flamurit” etj. 
Kompozitor, duke botuar “Hymnore””, e cila përmban himne të 
kompozuara prej tij, që përdoreshin gjatë të kremteve. Më 1948 
shkrimtari i shquar Mitrush Kuteli botoi përmbledhjen “Albumi”, 
në të cilën paraqitej krijimtaria më e mirë e Nolit. Ky libër u 
sponsorizua nga “Vatra”. 

Nga krijimtaria e Nolit shumë poezi kanë motive biblike: 
“Moisiu në mal”, “Marshi i Barabajt”, “Krishti me kamxhik”, 
“Marshi kryqëzimit”, “Shën Pjetri mbi mangall”, “Marshi i Krishtit” 
etj. Të gjitha këto krijime pasqyrojnë aspekte të jetës politike të 
vendit gjatë viteve 1920-1924. Vjersha “Shën Pjetri mbi mangall” 


81 


pasqyron ngjarje reale të cilat i ndodhën Nolit pas ngjarjeve të 
dhjetorit të vitit 1924. Noli mbeti i braktisur nga miqtë, prandaj 
përdor simbolet biblike të mohimit të Shën Pjetrit, i cili e mohoi 
Zotin Krisht tri herë. 

Mohimi i parë: 

Dhe një shërbëtore i tha: 

—'Je dhe ti një nga atal” 

Po Shën Pjetri proteston, 

E mohon. 


Mohimi i dytë: 

-”Nga ata je: -thot ajo. 

E mohon Shën Pjetri: “Jol 
“As e njoh, as e kam parë, 
moj e marrë.” 


Mohimi i tretë: 

Thot ajo: “Je, mos gënjel” 

Pjetri e mohon me be: 

“Jo, për Zotin, moj e marrë, 

s'jame s'jam. 

Kënga e këndezit simbolizon mohimin dhe tradhëtinë. 
Kuspull mbi mangallin mblidhet, 

Po djeg dorën dhe përdridhet, 

Se ç'këndon bandill këndezi 

Nga qymezi. 


-Simon Pjetri, Bar Jona, 
kështu ndahet kjo dynja: 

Kryqi andej, këndej buxhaku 
Dhe allçaku. 


Se ç' vajton Shën Pjetri hidhur, 

Leshlëshuar, duarlidhur 

Tri her” e mohoj pagdhirë, 

Faqenxirë. 

Në vjershën “Moisiu në Mal” Noli përshkruan historinë e 
Kryeprofetit të Izraelit, i cili ngjitet në mal për të marrë porositë 
nga Zoti. Nëpërmjet Moisiut Noli flet për përpjekjet e tij, kur 
emigroi në Amerikë për të mos e parë më kurrë atdheun. Noli 
shfaq dhimbjen e tij, ashtu sikundër izraelitët u endën dyzet vjet me 
shpresën e tokës së premtuar, edhe ai nuk mundi ta shohë dot 
Shqipërinë e lirë. (Mitrush Kuteli, Vepra Letrare, Nr. 5, faqe 280-285). 

Ngjitet përpjetë, Malit të shkretë 

Kryeprofiti, trim me fletë 

Të bisedojë me Perëndinë 

Për Palestinë. 


Arrin në majë larti kapitur 
Qëndron me frikë, pret i tronditur, 
Dhe Jehovaj i flet prej një reje 
Me zë rrufeje: 


“Ti dhe të tjerët pleq do të ngelni, 
Tokën e Shenjtë kurrë s'e shkelni 
Skllevër, bij-skllevërish, s'e meritoni 
Seliri s'donil” 

Kryeprofitit dita i ngryset 

Dhe shpirt-këputur përdhe përmbyset, 
Me lot në sy, me zemër të ngrirë 

Ilyp mëshirë. 


Pse kaq gjatë, Zot, m'arratise, 

Pse më përplase, më përpëlise, 

Pse shpresën dyzet vjet m'a ushqeve, 
Dhe sot ma preve. 


Poezia “Himni i flamurit” u botua në gazetën “Liria 
kombëtare” të Gjenevës. 


O Flamur gjak, o flamur shkabë, 
o vende vatr”, o nën” e babë, 
lagur me lot, djegur me flakë, 
flamuri kuq, flamurizi. 


Fortesë shkëmbi, tmerr tirani, 
S'të tremb romani, as veneciani, 
as serb Dushani, as turk sulltani, 
flamur i madh për vegjëli. 


Flamur që lint Shën Kostandinin, 

pajton islamin me Krishterimin, 

shpall midis feve vllazërimin, 

flamur bujar për njerëzi. 

Këtë poezi Noli e ka shkruar më 14 nëntor të vitit 1926. 
Me anën e kësaj vjershe Noli tregon qëndresën e popullit tonë 

ndër shekuj. Në poezinë “Krishti me kamxhikun” përdor shumë 
simbole të krishtera, të cilat me mjeshtëri i kthen me kuptim politik. 
Kështu me anën e figurave ungjillore Noli përshkruan ngjarjet që 
po kalonte Shqipëria në vitet 1920-1924. 


Në kështjellë t' atdheut, në tempull të fesë, 
janë shtruar sarafët pa shpirt e pa besë, 
tregëtojn” e gënjejnë, rrëmbejn”e sfrutojnë, 
thon” ashtu Izraelin e mbrojn” e shpëtojnë. 


Shtrembërojnë kanunet, i marrin në dorë, 
dhe shkëlqejnë në kish” e në fron me kurorë, 
vegjëlia për ta batërdisen dhe vriten 

dhe kështu parazitët gjakpirës po rriten. 


Çdo 1 shenjt” ideal, çdo shtëpi perëndie 
ishte bërë dyqan dhe pazar tregëtie: 

kush fitonte më tepër, ai ish usta, 

dhe kush nukë plaçkiste, ish krejt budalla. 


Kur e pa këtë zi dhe këtë errësirë, 
Krisht'i ëmbël u ndez dhe u bë i vështirë: 
me kamxhik e me fshikull sarafët i dëboi, 
dhe nga larot gjakpirës atdheun” e shpëtoi. 


Dhe shën Pjetr”'i gëzuar ahere i tha: 

“Ja tani e ke nisur tamam, or ustal 

me kërbaç e me shpatë mbi ne mbretëro, 
dhe me forc”e pahir na çliro, na shpëto”. 

“Je gabuar, o Krisht, që u ke predikuar, 

se të marrët, të shurdhët s' kanë dëgjuar, 
ndreq kurrizin më parë, pastaj ndriço trurin, 
se shpirt-robi s' çlirohet askurrë pa drurin”. 


Jesu Krishti s' dëgjoi dhe s' mori vesh mikun, 

dhe me loti penduar e hodhi kamxhikun, 

dhe1 tha: “S”e ka fajin kurrizi, po truri, 

se lirin”e sjell drita e mendjes, jo druri”. 

Në personin e Krishtit nënkuptohen demokratët e asaj 
kohe (ndër ta edhe Noli), të cilët organizuan ngjarjet e qershorit 
1924. Kjo duket shumë qartë në vargjet: 

Me kamxhik e me fshikull sarafët i dëboi, 

Dhe nga larot gjakpirës atdheun” e shpëtoi.... 

Shën Pjetri simbolizon njerëzit, të cilët mendonin se duhej 
përdorur dhuna revolucionare, por Noli si fetar që ishte nuk e pranoi 
këtë gjë. Në këtë rast Krishti (Noli) nuk e dëgjoi këshillën e Pjetrit. 
Kjo shprehet me flakjen e kamxhikut: 

Jesu Krishti s' dëgjoi dhe s' mori vesh mikun, 

Dhe me lot i penduar e hodhi kamxhikun, 

Në poezinë “Marshi i Barabajt””, të cilën e shkroi në Vjenë, 
në nëntor të vitit 1927, Noli përdor përsëri motive biblike: 

O stërnipi Kainit, teptil si bari, 

ti na shtyp e na shtrydh e ti gjakun na pi, 

ti na ther e na grin për qejf na bën fli: 

o kokuth e lubi, Hosana Barabal 

Me fjalën Kain nënkuptojmë vrasësin e vëllait. Gjithashtu 
edhe fjalën Baraba e ka huazuar nga Bibla. Barabai ishte kusari i 

cili iu propozua turmës për t'iu falur jeta. Në këtë rast Noli i jep 
poezisë karakter alegorik. “Marshi i Barabait” quhet ndryshe 
“marshi i vrasësit”. (Fan.S. Noli, Poezi të zgjedhura, Shtëpia Botuese e 
librit shkollor, Tiranë 1975). 

Te vjersha “Marshi i Krishtit” Noli përshkruan hyrjen e 
Mesisë në Jerusalem. Kjo ngjarje kremtohet në të dielën e dafinave. 

Hosana o çlironjës, Mesi, hosanal 

Shtroni udhën me lule, dafin' e hurma, 

Brohoritni trumpeta, timpane, zurna, 

Thirr e zbras, o gurmas: Hosana, hosanal 


Kryetrim, që lëfton, triumfon për atdhe, 
Shpëtimtar, kryemjek, kryeshenjt, kryefe, 
Pasuri, dhe liri, dhe fuqi ti na dhe, 

Lum e lum, Galile: Hosana, hosanal 


O1birii Davidit, i Miri bari 

Ti na prin dhe na rrit në luath e vërri 

Ti na ruan, na mpron, dhe për ne bëhesh fli, 
O njeri-Perëndi: Hosana, hosanal 


Përmbi Dhe, përmi Fron, përmi Qiell u bekofsh, 
Përmi djall dhe tiran, përmi Ferr mbretërofsh, 
Me pean dhe temjan, dhe këmban” u këndofsh, 
Drit” e gas, rrofsh e qofsh: Hosana, hosanal 


Oifort' oiurt' oiëmbël Jesu, 
Plot me bes” e me shpresë të biem mi gju, 
T' adhurojmë me zemër këtu e tëhu, 

Gjithëkund e pa funt: Hosana, hosanal 


Hosana, o çlironjës, Mesi, hosanal 
Shtroni udhën me lule, dafin” e hurma, 
Brohoritni trumpeta, timpane, zurna, 
Thirr e Zbras, o guemas: Hosana, hosanal 
Hosanna është fjalë hebraike që do të thotë: Shpëtonal 
Populli izraelit këtë shprehje, e cila ishte pjesë e Psallmit 118 e 
përdorte gjatë festës së kasolleve. Ceremoninë e udhëhiqte gjithnjë 
prifti dhe turma e njërëzve herë pas here thërriste Hosana duke 
tundur degët e dafinave. Ndërsa në rastin e hyrjes triumfale të Jesu 
Krishtit në Jerusalem turma e popullit brohoriste: “Hosana birit të 
Daviditi I bekuar është ai që vjen në emrin e Zotiti Hosana në më 
të lartati” (Matheu 21,9). Në këtë poezi, Noli thirrmën e ngazëllimit 
Hosana e përdor me ironi. Noli shkruan me mjaft ndjenjë vjershën 
“Kryqëzimi”. 
Po troket çekani 
Po kërcet mejdani 
Dor' e këmb” i çpon, 
Krishtin kryqëzon. 


Me tërbim goditin 
Me gjëmim e ngjitin 
Turma ulërin 

Nëna blegërin. 


Çdo peronë plagë 
Përvëlon si flagë 
Çurka gjak buron 

Fryhet dhe pikon. 


Kryqet ngulen, shtiden, 
Tallen, qesëndisen: 
Sipër Kryqe tre, 

Tri Mari për-dhe. 


Noli, përkthyes i teksteve liturgjike 

1-Në vitin 1908 Imzot Theofani përktheu librin liturgjik 
“Shërbesat e Javës së Madhe”, 103 faqe, botuar nga Kisha 
Ortodokse shqiptare në Amerikë. Ky libër përmban himne dhe 
lexime të Javës së Madhe dhe të Pashkëve. 

2-Më 1909 përktheu librin liturgjik “Shërbesa të Shenjta 
të Kishës Orthodhokse”, 246 faqe, botuar nga Kisha Ortodokse 
shqiptare në Amerikë. Ky libër përmban shërbesat kryesore të 
Kishës Ortodokse lindore. 

3-Në vitin 1911 përktheu librin liturgjik “Të kremtet e 
mëdha të Kishës Orthodhokse”, 318 faqe, botuar nga Kisha 
Ortodokse shqiptare në Amerikë. Ky libër përmban himne dhe 
lexime të të kremteve kryesore. 

4-Më 1913 Imzot Theofani përktheu librin liturgjik “Triodi 
i vogël”, 270 faqe, botuar nga qeveria rumune në Bukuresht dhe 
përmban himne dhe lexime të Kreshmëve dhe të Pashkëve. 

5-Në vitin 1914 Imzot Theofani përktheu librin liturgjik 
“Lutësorja”, 96 faqe, botuar nga Kisha Ortodokse shqiptare në 
Amerikë. Ky libër përmban himnet e së Dielës në tetë zëra, Kanunin 
e Vogël dhe Kanunin e Madh të Shën Mërisë. 

6-Në vitin 1914 Noli përktheu librin liturgjik “Pesëdhjetore 
e vogël”, 94 faqe, botuar nga Kisha Ortodokse shqiptare në 

Amerikë. Ky libër përmban himnet dhe leximet e të Dielave nga 
Pashkët deri te Rushajet dhe të Dielën e gjithë Shenjtorëve. 

Gjatë viteve 1914-1952 Theofani, pasi u bëri një redaktim 
gjuhësor dhe pasi i plotësoi me disa urata që mungonin gjatë botimit 
të parë, përgatiti botimin e dytë të cilin e përmblodhi në tre vëllime: 

1-'Uratore e Kishës Orthodhokse”, 602 faqe, Boston 
1941, botuar nga Kisha Ortodokse shqiptare në Amerikë. Në 
përkushtimin e librit lexojmë: “Të Përnderçmit At Kristo Negovanit, 
dëshmorit të Kishës Kombëtare, për kujtim të përjetmë”. 

2-”Kremtorja e Kishës Orthodhokse”, 818 faqe, Boston 
1947, botuar nga Kisha Ortodokse shqiptare në Amerikë. 

3-”Triodi i vogël dhe Pesëdhjetorja”, 396 faqe, Boston 
1952, botuar nga Kisha Ortodokse shqiptare në Amerikë. Ky libër 
përmban himne dhe lexime të kreshmëve, Pashkëve dhe rushajave. 

Këto ribotime ndonëse janë më të plota përsëri lënë për të 
dëshiruar në krahasim me tekstet origjinale që përdoren në Kishën 
Ortodokse. Ashtu siç e thekson edhe vetë Theofan Noli në 
parathëniet e këtyre librave ai ka bërë një përkthim të lirë, duke i 
përpunuar himnet që t'i përshtaten melodisë e duke cenuar 
përmbajtjen e tekstit. (Dhimitër Beduli, Noli dhe tekstet Liturgjike, 
Ngjallja, tetor 1995, faqe 3). 

Kostandin Trako në lidhje me muzikën e teksteve të 
përkthyera nga Noli është shprehur: “Meloditë bizantine që i ka 
harmonizuar vetë, përgjithësisht i gjejmë të punuara kështu: 
harmonia është kudo e plotë dhe mjaft e pasuruar me ornamente. 
Akordet shkëmbehen shpeshherë me lëvizje të rregullshme... 
Hirësia e Tij me përdorimin e shpeshtë të kësaj mënyre, sikur abuzon 
pak, gjë që bën që melodia zhduket ose më mirë humbet karakterin 
e saj. Gjithashtu nuk na duken me vend akordet perfekte minore 

të gradit të tretë të një tonaliteti të caktuar, në meloditë bizantine, 
akord që vlen gjithmonë në fillim të pjesëve muzikore, si dhe akordi 
perfekt mazhor i përdorur në Vajtimet, pikërisht në stanzën e parë”. 


(Eno Koço, Trako-Nolit, jo ndikimit të muzikës bizantine, Tema, 9 nëntor 


2004, faqe 9). 


VISARION XHUVANI (1887-1965) 


Visarion Xhuvani ka lindur më 1 maj 1887 në Lagjen Kala 
të Elbasanit. Studimet e mesme i kreu në Shkollën Kishtare të 
Athinës. Në vitet 1911-1914 ndoqi studimet e larta për Teologji 
në Universitetin e Athinës. Më pas vijoi me studimet pasuniversitare, 
në përfundim të të cilave mori gradën “Doktor” dhe në vitin 1918 
u emërua Lektor në Fakultetin Teologjik të Universitetit të Athinës. 
Po këtë vit u dorëzua në gradën priftërore nga Mitropoliti Jakov 
dhe pas një viti filloi punën misionare në Sofje të Bullgarisë. Më 
1919 është misionar në Rumani për të organizuar komuntetin 
shqiptar. Në 29 nëntor të vitit 1919 Visarioni mori ofiqin e 
Arkimandritit dhe ishte kandidat për gradën episkopale. Në janar 
të vitit 1920 Kongresi i Lushnjës e zgjodhi aanëtar të Këshillit të 
Naltë (parlamentit të kohës) dhe në zgjedhjet e vitit 1922 u bë 
deputet i Durrësit. Në shtator 1922 ka marrë pjesë aktive në 
Kongresin e parë panortodoks të Beratit, në të cilin u propozua 
kandidat për episkop. Më tre maj të vitit 1925 Arkimandrit Visarioni, 
duke marrë bekimin e patrikut të Serbisë Dhimitrit, u dorëzua në 
gradën episkopale në Hercegnov (Kotor) prej dy episkopëve rusë 
Ermogenit të Ekaterinosllavit dhe Mihailit të Aleksandrovskit. Në 
vitin 1936 Kryeepiskop Visarioni dha vetë dorëheqjen nga kryesia 

e kishës. (Nos Xhuvani, Visarion Xhuvani apostull i atdhetarizmit dhe i 
ortodoksisë shqiptare, Tiranë 2003). 


Vepra e Visarionit 

Imzot Visarioni ka qenë pjesëmarrës kryesor në të gjitha 
përpjekjet për njohjen e autoqefalisë dhe dora vendimtare për 
organizimin strukturor hierarkik të kishës shqiptare. Mendimet dhe 
pikëpamjet e tij për këtë problem i ka botuar më 1926 në dy 
broshura me titullin: “Çështje politiko-religjioze, Kostandinopojë- 
Tiranë”, ku ndër të tjera ka trajtuar këto çështje: 1) Kisha 
Ortodokse Shqiptare dhe Patriarkana e Kostandinopojës. 2) 
Ndërhyrjet e Patriarkanës së Kostandinopojës. 3) Episkopët e 
huaj në Shqipëri. 4) Gjuha e huaj në kishë. 5) Gjuha e huaj në 
shkollat shqiptare etj. 

Imzot Visarioni duke u mbështetur në ndihmën e pakursyer 
që i premtoi qeveria dhe mbreti, si dhe me shpresë se do të gëzonte 
përkrahjen e Kishave Ortodokse të Serbisë dhe të Rumanisë, 
mori përsipër të zgjidhte problemin e autoqefalisë së Kishës 
Ortodokse. Më 12 shkurt 1929 u bë dorëzimi i episkopëve dhe 
disa ditë më vonë më 18 shkurt 1929 Imzot Visarioni me 
mbështetjen e qeverisë shqiptare formoi Sinodin e Shenjtë të 
Kishës Ortodokse Autoqefale të Shqipërisë, i cili përbëhej nga 
Fortlumturia e Tij Visarioni, Kryeepiskop i gjithë Shqipërisë, që 
kishte në juridiksion Mitropolinë e Korçës, Imzot Agathangjeli 
Mitropolit i Beratit, Imzot Efthimi Mitropolit ndihmës 1 
Kryeepiskopit dhe Imzot Ambrozi Mitropolit 1 Drinopulit 
(Gjirokastrës). Mesha e parë episkopale u celebrua më 24 shkurt 
1929 në Kishën e Shën Gjergjit në Korçë. 

Fortlumturia e Tij Visarioni menjëherë filloi të konsolidonte 
strukturat e Kishës Ortodokse Autoqefale të Shqipërisë. Kështu 
më 16 qershor 1929 thirri Kongresin e dytë Kleriko-laik në qytetin 
e Korçës, i cili plotësoi Statutin e Kishës Ortodokse Autoqefale 
të Shqipërisë të miratuar në Kongresin e Beratit. Kongresi i Korçës 
vendosi krijimin e një këshilli për administrimin e pasurive të kishës. 
U vendos ndarja kishtare në bazë dioqeze duke formuar dioqezat 
e Korçës, Durrësit, Beratit dhe Gjirokastrës. Duhet theksuar se 
prej vitit 1922 e deri më 1929 qendra kishtare ishte Korça, ndërsa 
duke filluar nga viti 1930 kaloi në Tiranë duke marrë emrin 
Mitropolia e Tiranës, Durrësit dhe Elbasanit. Kryeepiskop 
Visarioni, vazhdoi punën me organizimin e strukturave të kishës 
duke çelur në Durrës një kurs për përgatitjen e priftërinjve, i cili 
vite më vonë më 1930 u kthye në seminar katërvjeçar. Dërgoi 
studentë nëpër universitetet teologjike jashtë shtetit dhe më pas 
krijoi një komision për përkthimin dhe botimin e librave liturgjikë 
në gjuhën shqipe etj. (Andrea Llukani, Visarion Xhuvani martiri Kishës 
Ortodokse, 55, 21 maj 2004, faqe 18). 

Nën drejtimit e Sinodit të kryesuar prej Kryepeshkopit 

Imzot Visarionit u rishqyrtuan këta libra liturgjikë: 

1. U botua Ungjilli 1 gjithë shërbimeve të shenjta për çdo nevojë 
fetare të popullit, si dhe mesha e shenjtë me të gjitha pjesët e 
mëngjesorit dhe të mbramësores. 
2. U botua Ungjilli i madh, i ndarë në 365 pjesë të përditshme. 
3. U botua Apostulli (letrat dhe vepra e Apostujve) i ndarë në 365 
pjesë të përditshme sipas Rregullores së Ortodoksisë. 
4. U botua Libri itë Kremteve të mëdha (përmbledhje e 12 librave 
të të kremteve të çdo muaji të vitit). 
5. U botua libri i Shërbesës së Vajit të bekuar”. 

Këto botime plotësuan nevojat e klerikëve për të kryer të 
gjitha shërbesat fetare në gjuhën shqipe. Lutjet dhe litanitë e lëçitura 
në gjuhën shqipe u bënë më të kuptueshme për besimtarët ortodoksë 
shqiptarë. Gjatë këtyre viteve që grigjën ortodokse e drejtoi 
Visarioni, u botuan 22 numrat e revistës “Kisha Kombëtare”, në të 
cilën klerikët dhe besimtarët shqiptarë patën mjaft materiale për 
edukimin fetaro-kombëtar. Kryepeshkopin Visarion Xhuvani e ka 
preokupuar shumë edhe e ardhmja e gjuhës shqipe në kishë, 
sidomos roli i mësimit të gjuhës amtare për fëmijët, të cilët i ka 
cilësuar si e ardhmja e ndritur e kombit. Për këtë arsye ai dha 
mbështetjen e rëndësishme për përkthimin e 15 librave për fëmijë: 
Historia e Dhiatës së Vjetër: Historia e Dhiatës së Re, Katekizma 
Kristiane: Lutjesori i Vogël: Librii Mistereve: Historia Kishtare: 
Dogmatika: Spjegime Ungjijsh: Misionari, Morali, Arkeologjia 
Biblike etj. Më 1926 Fortlumturia e Tij, Visarioni botoi librin “Kujtim 
vepre dhe intrige”. (Nos Xhuvani, Pavli Haxhillazi, Si e miratuan 


ortodoksët shqiptarë predikimin në shqip, Tema, 2-3 tetor 2005, faqe 
15). 


Kujtim Vepre dhe intrige 
Nji letër e Fan Nolit 
Më 1920, kur nuk ishte intrigue 


Boston, Mass 7 Mars 1920. 

Fort i Përnderçim Arkimandrit dhe i dashur vëlla më 
Krishtin. 

Një zonjë Amerikane e kryqit kuq e cila arriu këto dit në 

Boston, më dha lajmën gazmore qi jini vendosur në Elbasan, që 

meshoni shqip, qi përpiqeni t'a çlironi kishën tonë nga zgjedha e 
huaj, që kini fituar simpathinë dhe përkrahjen e popullit për veprën 
tuaj fisnike, dhe shum gjëra të tjera të mira, të cilat e ngrenë nderin 
tuaj dhe të Elbasanit shumë lart. Po kjo nuk është hera e parë që e 
dëgjonj emrin tuaj për të mirë. Miku ynë Z. Kristo Luarasi më 
shkroj gjer e gjatë nga Sofja për ju dhe për meshën që bëtë atje. 
Letra e tij u-botua në gazetën “Dielli” dhe i gëzoj pa masë besnikët 
e kishës shqipe përkëtej Oqeanit, të cilët shofin në fytyrën tuaj një 
nga ushtarët më të mirë të ungjillit në Shqipri. Dëshëronja t'ju 
shkruanja prej kohe, po nuk dinja ku ndodheshit, dhe kjo është 
hera e parë që dëgjonj që arritët shëndoshë e mirë në Shqipri dhe 
që i jini përveshur punës së shenjtë për të ndriçuar popullin tonë të 
mjerë. Ju lutem shum të kini mirsinë të më lajmëroni hollsisht si vete 
misioni juaj dhe cilat janë ndjenjat e popullit për kishën kombëtare 
aqë në Elbasan sa dhe kudo gjetkë në Shqipri. Këtu s' marrim 
lajme nga Atdheu veç fare rrallë, dhe që kur krisi lufta, Zonja 
amerikane, për të cilën ju fola më sipër, më solli të vetëmin dhe të 
parin oshtim të lëvizjes kishtare s' andejmi. Po tani, me ndodhjen 
tuaj në Elbasan kam shpresë të dëgjonj më dendur, më tepër dhe 
më mirë dita me ditën. Ju përshëndosh vllazërisht dhe mbetem 
shërbëtor dhe vllaj juaj në Krishtin. (Visarion Xhuvani, Kujtim vepre 
dhe intrige, Shtypshkronja Tirana, Tiranë 1926, faqe 3). 

ANTON HARAPI (1888-1946) 


Anton Harapi ka lindur në Shirokë të Shkodrës më 5 janar 
të vitit 1888. Në moshë të vogël hyri në kolegjin jezuit dhe në vijim 
në atë françeskan. Në vitin 1907 ndoqi studimet e larta për teologji 
në Salsburg të Austrisë. Studimet filozofike i kreu në Universitetin 
e Vjenës. Në vitin 1910 vjen në Shqipëri ku shugurohet meshtar. 
Gjatë viteve 1912-1913 shërbeu në Kishën e Arrës së Madhe, 
ndërsa më vonë në Dukagjin. Patër Antoni në vitin 1924 emërohet 
drejtor i gjimnazit “Illyricum” dhe drejtor i revistës “Hylli i Dritës”. 
A. Harapi ka botuar më shumë se 70 artikuj. Në vitin 1925 ai 
botoi librin “Edukata e fëmijëve”, më 1936 botoi “Vlera 
shpirtërore”, më 1933 “Andrra e Pretashit” etj. Ai ka qenë shkrimtar, 
filozof dhe gojëtar. Më 8 qershor 1945 Patër Anton Arapin e 
arrestojnë në Plan të Dukagjinit. Pas gjykimit atë e dënojnë me 
vdekje. Më 20 shkurt 1946 kur ishte në moshën 58-vjeçare 
pushkatohet në rrethinat e Tiranës. (Pjetër Pepa, Si u pushkatua 
regjenti, gjeniu Patër Anton Harapi, 55, 6 dhjetor 2005, faqe 6). 

Në varrimin e Çerçiz Topullit dhe Muço Qullit, midis të 
tjerëve foli edhe Atë Anton Harapi. Më 1936, me rastin e përcjelljes 
së eshtrave të dy patriotëve nga Shkodra, Patër Antoni mbajti 
ligjëratën “Dy fjalë dhe nji betim”: 

-Ndalunil Ku veni burra”1...Çerçiz e Muço, dy fjalë ka 
me ju Shkodra kreshnike, këtu në log të kuvendit, përpara se të 
ndahemi. Doni ta leni Shkodrën dhe të shkoni e të pushoni atje ku 
së pari patë të amblat rreze të diellit: atje ku si filiza të shëndoshë e 
të gëzueshëm e rritët shtatin, atje prej kah Shqipnia ju qiti dhe ju 
ndritil Le të lavdërohen për ju Gjirokastra dhe Leskoviku, vendet 
ku ju u lindët për jetë, por asnji grimë ma pak nuk do të gëzohet 

Shkodra, vendi ku ju nuk vdiqët, por u lindët për Atdhe. Njimend 
se ata ju dhanë tamblin e gjiut dhe ju janë nana të natyrshme, po e 
ju tashma nuk jeni shqiptarë të çfardoshëm, por ju jeni heronj, jeni 
burra shqiptarë. Dhe si të tillë ju priti dhe ju mbajti Shkodra. 

E sot, si të tillë, me gëzim poju përcjell Shkodra, lama dhe 
nana e heroizmit tuej. Jo, nuk ju lëshon ju Shkodër locja ambël pa 
ju puthë ndër të dyja faqet, thekshëm pa ju lëmue të dy krahët, 
përmallshëm pa derdhë dy pika loti — lot gëzimi e pikëllimil — mbi 
eshtnat tuej. Fshtna të pamort, ju falemi Të pavdekshëm po, sepse 
ndër vemë tueja ruejeni nji visar të çmueshëm, nji ideali cili i 
patrandun do të mbesë ndër ne deri sa të jetë Shqipnia. 

E udha e mbarë ju qoftël Veç, o burra, që të vdekun flisni, 
të mbetun ngjalleni, të humbun sot ndritni, - kahdo që rreth e rrotull 
do t'i bini Shqipnisë, dehi, lëshojeni nji za, atë zanin tuej kumbues 
si të luajve dhe diftojini djelmënisë shqiptare shka ju a ushqeni 
idealin, shka ju a mbajti karakterin, shka ju bani të pavdekshëm. 
Diftojini po, se ka e do të ketë Shqipni përderisa të kemi dhe të 
mbajmë nji Zot mbi vete: ka po, Shqipni derisa gjaku i gjallë të 
pa dallim krahine e besimi, të çmohen e të madhnohen themeluesit 
e Atdheut. Kemi pse të jemi e të mbahemi shqiptarë përderi sa të 
shenjtë ta ruejm besën dhe burrninë. Me tanë fuqinë tuej vigane, 
m'ia bani nji urim Shqipnisë: m'i ndjellni të mbarë e përparim, paqe 
e ngallnjim. (Leksionet e Anton Harapit për respektimin e dëshmorëve 
të atdheut, 55, 30 dhjetor 2005, faqe 7). 

LASGUSH PORADECI (1899-1987) 


Lasgush Poradeci (Llazar Gusho) ka lindur më 27 dhjetor 
1899 në Pogradec. Prindërit e tij kanë qenë fetarë. Çdo të dielë 
merrnin fëmijët dhe shkonin në kishën “Fjetja e Shën Mërisë” në 
qytetin e Pogradecit, ku ndiznin qirinj, puthnin ikonat e shenjta dhe 
ndiqnin Liturgjinë Hyjnore. Gjithashtu në shtëpinë e tyre luteshin 
vazhdimisht. Nëna e tij në dhomë kishte ikonën e Hyjlindëses, 
ndërsa në dhomën ku flinte Lasgushi ishte ikona e Shën Llazarit. 
Sipas Ismail Kadaresë, në moshën e fëmijërisë e kishin shpënë në 
manastirin e Shën Naumit për t'i hequr xhindet. Aty ishte njohur 
me murgj rusë, të cilët i kishin folur për Dostojevskin. 

Në moshën 10-vjeçare vajti për t'u shkolluar në Manastir 
dhe vite më vonë përfundoi liceun në Athinë. Më 1921 u nis për të 
kryer studimet e larta në Rumani. L. Poradeci pati fatin të studionte 
në tre shtete, ku ndikimi i fesë ortodokse në popull ishte i madh. 
Tingujt e kambanave të qyteteve të Athinës, Manastirit dhe 
Bukureshtit e ftonin të vinte në kishë për të ndjekur shërbesat fetare. 
Llazar Gusho hynte në kishë, bënte kryqin dhe lutej me shprestari. 
Gjithnjë i kujtoheshin fjalët e nënës: “Bir, atje ku do të vesh, s'ka 
nënë e babë, motra e vëllezër, atje do të kesh mbi kokë Perëndinël”. 
Në Bukuresht u lidh me lëvizjen atdhetare të kolonisë shqiptare 
dhe u zgjodh sekretar i përgjithshëm. Më 1924 mundi të siguronte 
një bursë studimi nga qeveria e Fan Nolit për në Fakultetin e 
Filologjisë në Grac të Austrisë. Gjithashtu besimin tek Perëndia ia 
kultivuan edhe dy miqtë e tij Fan Noli dhe Gjergj Fishta. Këta 
klerikë Lasgushi i nderonte dhe i respektonte. (Tomi Mato, Lasgushi, 
a ka qenë apo jo fetar”, 55, 10 nëntor 2005, faqe 19). 

Poezia e Poradecit 

Krijimtaria letrare e Lasgush Poradecit fillon më 1933 kur 
botoi vëllimin e parë me poezi “Vallja e yjeve”. Më 1937 botoi 
vëllimin “Ylli i zemrës”. Gjithashtu ka shkruar poemat: “Ekskursioni 
teologjiki Sokratit”, “Kamadeva”, “Mbi ta” etj. Ndjenjat fetare të 
Poradecit shfaqen në krijimtarinë e tij letrare. Në poezinë “Zogi 
Qiejve” Lasgushi paraqet gjithë jetën e tij. Zogu është vetë Llazari, 
të cilit jeta në tokë iu bë e padurueshme, ndaj ëndërron të fluturojë 
lart në qiell dhe të jetojë në parajsë, afër Perëndisë. 

Këng e tij më ngjan kulluar, 

Posi këng” e Zotit vetë, 

E prandaj, duke filluar, aty larti shpie kryet 

Dh'i ngreh sipër e më sipër, 

Gjersa qafa mend i thyhet. 

Asokohe ndjen si dridhet, 

Me një zë pa shëmbëllim, 

Asohere e ndjen si foli: 

Të jam falë - O Zoti imi 

Lasgushi e di mirë se jeta këtu në tokë është e vështirë, 
sepse cmirëzinjtë mundohen ta luftojnë, ndërsa pushtetarët e fyejnë. 
Këshu poeti kërkon të ngjitet lart në qiell për të sfiduar jetën e 
vështirë që kaloi në këtë botë. 

Që nga bota njerëzore, ku këndoj me shpirtin plot, 

Prit-e priti Se po t'afrohet Zog” i Qiejve, 0 Zoti 

Fal-i këngëtor-finoshit, gas të thjeshtë mu në gji, 

Posi lot në rreze dielli, ndrit-e në Përjetësil 

Poeti e ëndërron përjetësinë, prandaj kërkon të fluturojë. 
Kjo shihet edhe në një krijim tjetër të tij, në poezinë “Vallja e 
Përjetësisë”. 

Marr të rënët që përdhe, 

Marr të thellët nënë dhe, 

Po që lart prej Qenies vetë 

Marr e jap përjetësi. 

Përjetësia ishte lajtmotivi i jetës së mundimshme të 
Poradecit. Poezia “Shpirtit” tregon më së miri shprestarinë e 
Lasgushit. 

Të lus, 0 Lajmës i qielluari 

O Fryt” e Zotit, vetë Zoti 

Me hirin t'ënd të pashteruar 

Që ka mburim përjetësije, 

Hirplot, o Shpirt, nër gaze Ti-je. 

Dhe nër mjerime je hirploti 


Ti botës s'onë-i prure lajmin 

E nj ëndërimi të pafaj: 

Për mallin t'ënd me të pastajmin 

Ti kuvendon që përmbi botë, 

Dhe në gëzim i bije lotë, 

I bije gas në zi të saj. 

Në vitin 1939 Llazar Gusho vuri kurorë në kishën “Fjetja 
e Shën Mërisë” në qytetin e Pogradecit. Gjithë jetën ka qenë fetar 
dhe njeri i përkushtuar. Madje edhe vajzat i edukoi me frikë 
Perëndie. Çdo të diel ai shkonte në kishë së bashku me të bijat 
Kostandinën dhe Marien. Lasgushi kishte miqësi me Atë Erazmi 
Jorgon, teologun Dhimitër Beduli dhe shumë klerikë të tjerë. 

Përkthimet e Lasgushit 


Poradeci ka përkthyer disa nga kryeveprat e letërsisë 
botërore: “Eugjen Onjegin” e Pushkinit, lirikat e Gëtes, poemat e 
Hajnes, poezi të Hygoit, Brehtit, Bajronit, Bërnsit, Majakovskit 
etj. Në vitin 1943 Lasgush Poradeci ka përkthyer për Kishën 
Ortodokse Autoqefale të Shqipërisë librin e shkrimtarit zviceran 
H. Zschoke “Stunden der Andacht”, i cili u çua për botim në 
shtypshkr onjën “Gutenber g”. (Dhimitër Beduli, Përmes shkrimeve, 
Neraida, Tiranë 2006, faqe 75). 

Lasgush Poradeci vdiq më 12 nëntor 1987. Veprae tij e 
plotë mundi të botohej vetëm më 1989. Me krijimtarinë e tij të 
pasur Poradeci është nga lirikët më të mëdhenj shqiptarë. 


ERNEST KOLIQI (1903-1975) 


Ernest Koliqi ka lindur në Shkodër më 20 maj 1903. Studioi 
në Kolegjin Saverian në qytetin e lindjes. Në vitin 1933 ndoqi 
studimet e larta në Universitetin e Padovës. Pas përfundimit të 
studimeve, më 1936, u emërua lektor i gjuhës shqipe po në atë 
universitet dhe më 1937 mbrojti doktoranturën me temë: “Epika 
popullore shqipe”. Më 1939 e gjejmë në Universitetin Shtetëror të 
Romës si Ordinar i Seksionit të Albanologjisë. E. Koliqi gjatë viteve 
1939-1942 ka qenë ministër i Arsimit në Shqipëri. Me mbarimin e 
Luftës së Dytë Botërore Koliqi kthehet në Katedrën e Albanologjisë 
në Universitetit e Romës. Veprat më të njohura të Koliqit janë: 
“Kushtrimi i Skanderbeut”, “Hija e maleve”, “Gjurmat e stinëve” 
(1934), “Tregtar flamujsh” (1935), si dhe studimet letrare mbi dy 
Kolegjet shkodrane, të Jezuitëve dhe Françeskanëve, “Mbi 

reflekset lindore në Letërsinë Shqipe”, “Mbi artin krijimtar të 
rapsodëve të maleve të veriut të Shqipnisë”, të cilat i botoi në 
revistat “Hylli i Dritës”, “Leka”, “Orae Maleve” etj. E. Koliqi ka 
vdekur më 15 janar 1975. Vepra e tij është vlerësuar vetëm në 
vitete demokracisë, kështu në vitin 2005 krijimtaria letrare e Koliqit 
është vlerësuar me “Pendën e artë”. Nga krijimtaria e E. Koliqit 
kam përzgjedhur poezinë “Lutja e dëshprueme”. (Flori Slatina, 
Penda e artë për Ernest Koliqin, 55, 23 dhjetor 2005, faqe 16). 

O Perëndi, na tokën pranuem qi Ti na fale, 

n'te tash tridhjet” qindravjeta na u end e ndershme jet, 

jetuem m'” kto troje t' vobta, n” kto brigje t'thata e t'shkreta, 

ngujue larg botës tjetër, pa dijt' ç'janë miradinat, 

pa njoft” doket e Imueta të kombeve fatbardha. 


Me mzi strehuem trupin nga shiu e breshni e mardha, 
n' kasolle e stane t' brishta qi shpërthejshin duhinat, 
padijt qejfet e holla, pa dijt' ç' janë miradinat, 

pa njoft” doket e Imueta të kombeve fatbardha. 


E, pra, t'ushqyem n' kto gryka me bukë kollomoqe 

Qi e zbutshin n”uj të kronit, s' lypshin kurrgja ma shum, 
sepse bylmet na kishin nji liri t' thjesht, t' pashoqe, 

qi me hirete veta na e bante gjakun t'lum. 


Nanat me qumsht” të pastër andjen n' shpirt t'on” dikojshin 
me fluturue si shqipe në qiell t' ndjerit shqiptar, 

n'flak t' dokeve m'u kndellun e n' zjarrm t'buzmit bujar, 
qi kobin e zvetnimit nga votra na e largojshin. 

O Perëndi, ndër shekuj uja buzën na e zverdhi, 
shpesh u errëm pa hangër bukën n'e ruejt” për fmin 
e mitun q'ish n”e rritun, por n'qe i mik në shpin 

na msyni, ia vum para at buk mikut kur erdhi. 


MITRUSH KUTELI (1907-1967) 


Mitrush Kuteli ka lindur në qytetin e Pogradecit më 13 
shtator të vitit 1907. Shkollën fillore e kreu në vendlindje. Studimet 
e larta i bëri në shkollën tregtare rumune të Selanikut. Në vijim 
vete në Bukuresht, ku kreu Akademinë e Shkencave Ekonomike. 
Në vitin 1934 mori titullin “Doktor 1 Shkencave Ekonomike”. Më 
1942 u kthye në atdhe ku punoi si përkthyes. Më 1938 Kuteli 
botoi në Kostancë “Net shqiptare”. Libri u botua në shtypshkronjën 
“Albania” të Kostancës dhe pati jehonë te shqiptarët e Rumanisë. 
Vitet 1943-1944 qenë më të frytshmet në krijimtarinë e M. Kutelit. 
Ai botoi njëri pas tjetrit librat “Ago Jakupi”, “Sulme lotë”, “Rrëfime— 
rrëfenja”, “Shënime letrare”, “Këngë e britma nga qyteti i djegur”, 
“Mall e brengë”, “Tregime të moçme shqiptare” etj. (Vasho Jorgaqi, 
Mitrush Kuteli, Vepra Letrare 1, faqe 11-150. 


Poezia e Kutelit 
Kuteli në krijimtarinë e tij përshkruan shumë ndodhi të jetës. 
Në vitin 1943 fashistët i vranë babanë dhe i dogjën shtëpinë që 
kishte në Pogradec. Kjo ngjarje e hidhur e shtyu Kutelin që dhimbjen 
ta hidhte në poezinë “Kartë nga Shëndaumi”. 
Kjo zonjë e rëndë Shërmëri, 
Kjo nënë e vuar Shërmëri, 

Veshur me “Tgjënd e me flori, 
Në dorë një qiri. 


Ibie më gju, bëj metani, 

Një herë, dy, dyzete tri, 

“E madhe je, moj Shërmëri, 

Ti dorëlarë me flori. 

Me poezinë “Efremi i Gjinit” Kuteli satirizon ata shqiptarë, 
të cilët për hir të ineresit kanë ndërruar kombësinë. Kjo poezi është 
shumë aktuale për kohën e sotme. 

Efremi i Gjinit, renegat Elbasani, 

Vetveten ç”e shpalli vorioepirot: 

Kuleta e Llasos pare kish plot, 

Pra për Heladën furrë i digjej xhani. 


Në Korçë brenda kurdiste komplot, 
Dhe hapte helmin që hidhte Junani. 
Themistokliu ish vrarë... Pra, hajvani 
Pandehte se Korça kish mbetur pa zot. 


Kambanat binin, meshonte dhespoti... 
Efremi mbante fjalime te Stema: 
“Shqiponjën në Korçë nuk e zë moti, 


Pra, burra, tyxharë, kërkoni Greqil” 
Por kupa u mbush dhe trimi Pasa Pema 
Me plumb e shtriu renegatin e zi. 
M. Kuteli në poezinë “Të falem ty” tregon shprestarinë e tij 
ndaj ortodoksisë. 

Të falem ty, fe e lashtë e vendit 

Tim e mburuar drejtpërdrejt nga 

Fjala dhe e njësuar me Fjalën. 

Të falem ty, fe e qëndrimit dhe e 
Durimit, fe e martirëve dhe e 
Dëshmorëve, fe e paqes dhe e drejtësisë. 


Të falem ty, fe e gjyshëve 
zemërbardhë e shpirtmëdhenj, që të 
përqafuan sapo u linde e si u linde, 

që të mbajtën të përgjakur e të 
përlotur një kohë me gjuhën e kombit. 


Tii dhe kombit tim dritën e Ungjillit 

dhe kombi im të fali Shën Kostandinin 
dhe mijëra martirë, që me gjakun e tyre 
I bënë të përjetshme themelet tona. 


Ti frymëzove Joanin e Vojsavën, 

Në qëndrimin e tyre të përlotur e 

të përgjakur për mbrojtjen e kësaj toke. 
Ti na dhe zemërgurin Gjergj Kastriotin. 
Që i vuri gjoksin rrebeshit të A zisë. 


Ndaj teje, fe e shën Jonit dhe e Shën Marenës, 
thyhet gjuri im si u pat thyer gjuri atit, 

I gjyshit dhe i stërgjyshit gjer në njëzet breza. 
Ndaj teje fe e manastireve të gurtë, 

E ajazmave të shenjta, e altarëve të rrënuar, 

Kodër më kodër të përhapura në gjithë vendin tim 
Ne shtojmë shpirtrat tona të përvojtura dhe mbështesim 
Shpresat tona, gjithmonë të gjalla e të patundura. 


Të jam falur e do të falen ty, 

fe e shenjtë e Papa Kristos nga Negovani, 

e Papa Dhimitrit nga Ballkameni 

dhe e të gjithë martirëve të ungjillit shqiptar. 

Ti i mbajte kombit tonë 

legjendat e Kostandinëve e të Garentinave, 
këngët e stërlashta, zakonete mburura, 

nga vetë fryma e kësaj toke dhe e këtij kombi. 
Mbulesë e shënjtë kundrejt breshit e kohës. 


Proza e Kutelit 

Proza kuteliane lidhet me traditën gojore, legjendat dhe 
baladat e jugut të Shqipërisë. M. Kuteli synon drejt përsosjes 
shpirtërore duke zbatuar normat e moralit kristjan. Nga krijimet 
më të bukura të Kutelit është libri “E madhe është gjëma e mëkatit”, 
ku në çdo fjalë të rrëfimit ndihet brumi i butë i gatuar në magjen e 
lashtë të shqiptarëve. Nën vellon e legjendës, nën dritën e shkrimeve 
të shenjta dhe jehonën sensuale të “Këngës së Këngëve” të 
Sollomonit dhe grishjes tunduese të Ekleziastit, kumbon 
madhërishëm himni i dashurisë së pastër, i përsosmërisë morale, të 
kurorëzuara me butësinë e fesë së krishterë, të cilat triumfojnë mbi 
prapësitë e botës materiale. Në legjendat më të hershme 
përshkruhet dënimi i mëkatarëve nga Zoti. Ky motiv për shumë 
kohë zuri vend në letërsinë e krishterë. Mund të përmendim 
rapsodinë e shkrimtarit gjerman Daniel Shubart të titulluar “Der 

Evige Jude” (Çifuti i përjetshëm) përmbajtja e së cilës është: Krishti, 
gjatë rrugës së mundimit me kryqin e rëndë mbi shpinë, donte të 
çlodhej pak para shtëpisë së çifutit Ahasverin, por ai e dëboi. 
Atëhere engjëlli i vdekjes e dënoi Ahasverin duke i thënë: 

Tiqë mohove prehjen e Birit të Njeriut, 

Edhe ty, oi panjerëzishëm, 

Do të mohohet prehja... 

Gjithsesi engjëlli e fali Ahasverin. Nëse krahasojmë këto 
dy poema, ajo e Kutelit është më e plotë. Mitrush Kuteli i vendos 
ngjarjet në tokën e lashtë ilire. Ai na jep një përshkrim të bukur të 
liqenit të Ohrit. Në qendër të rrëfimit është një prift arbëror, i cili 
tundohet dhe bie në mëkat, por gjen forca për t'u penduar dhe 
rilindur në një jetë të re. (Petraq Kolevica, Parathënia e librit E madhe 
është gjëma e mëkatit, Tiranë 2000, faqe 7-9). 

E madhe është gjëma e mëkatit, 

Po e madhe është fuqia e hirit të priftërisë, 

Sepse ndaj Zotit të pamundurat 

Bëhen të mundura, me anë të hirit të fjalës. 

Që në faqen e parë të librit shkrimtari thekson se ka 
shfrytëzuar dy legjenda të dëgjuara në qytetin e Pogradecit. (Mitrush 
Kuteli, E madhe është gjëma e mëkatit, Tiranë 2000, faqe Il). 


Përkthimet e Kutelit 
Pasi doli nga burgu, M. Kuteli, i persekutuar nga cmira 
dhe ligësia e kolegëve, për 15 vjet (1952-1967) u detyrua që të 
punonte si përkthyes. Nga rusishtja përktheu 20 libra: “Kujtimet e 
një gjahtari” të Turgenjevit, “Tregimet e Petërburgut” dhe “Shpirtra 
të vdekura” të Gogolit, “Zotërinjtë Golloviovë” të Sllatikov 
Shçedrinit, vepra të Gorkit, Tolstoit, Paustovskit etj. 

Nga rumanishtja përktheu pesë libra, prej të cilëve më i 
spikaturi ishte ai me poezitë e Mihail Emineskut. Kuteli ka qenë 
mjeshtër i shqipërimit. Në poezitë e Emineskut në ato raste ku 
përkthimi nuk përkonte me gjuhën shqipe ai ka përdorur trajta të 
veçanta të shqipes. Për shembull: “M”i përngjan një ruspi prralle”, 
në vendin e origjinalit “Gjithmon virgjërës Maris”, “Në këmbët e 
Zotit Krisht”, në vend të origjinalit “Në këmbët e Krishtit” etj. Në 
vëllimin “Zgjohu druvar”, Kuteli ka mbledhur përralla të popujve 
të ndryshëm, të cilat përbëjnë rreth 7000 faqe. Mitrush Kuteli pas 
një jete të vështirë që kaloi, ia dorëzoi shpitrin Perëndisë më 4 maj 
të vitit 1967. 


MIGJENI (1911-1938) 


Millosh Gjergj Nikolla ka lindur në Shkodër më 23 tetor 
1911. Pasi kishte jetuar disa vjet tek e motra Lenka, sepse i kishin 
vdekur rradhazi, nëna, i ati, vëllai dhe gjatë kohës që studionte në 
gjimnaz Milloshi merr edhe një goditje tjetër. I vdiq gjyshja e dashur, 
Stanka, në vitin 1926. Milloshit jetim tashmë në qytetin e lindjes, 
Shkodër, nuk i kishte mbetur anjë i afërm, sepse motrat qenë 
martuar. Për të u kujdes i ungji Jovan, i cili i siguroi një bursë nga 
kisha serbe për në seminarin teologjik. Në moshën 13-vjeçare u 
regjistrua në Seminarin Teologjik “Joan Theologu” të Manastirit. 
Migjeni ishte nxënës mesatar, megjithëse nuk i mungonte 
zgjuarsia. Në Seminarin Teologjik përgatiteshin priftërinj, psaltë 
dhe mësues katekizmi. Aty mësonin kryesisht nxënës të shtresave 
të varfra nga Maqedonia, Serbia, Kosova dhe Shqipëria. Në 

Seminarin e Manastirit kanë studiuar rreth 40 shqiptarë, Millosh 
Gjergj Nikolla, Vasil Shanto, Jordan Misja, Theofan Popa, Petro 
Doçi etj. Prej tyre jo të gjithë ndoqën udhën e fesë. Nxënësi më 1 
mirë i Seminarit ishte një shqiptar nga Pogradeci, i cili quhej Pandeli 
Papaanastasi. Ky i fundit ishte miku më i mirë i Migjenit, ndofta 
dhe i vetëm. Ata i bashkonte jo vetëm intelekti, të cilin Pandi e 
manifestonte në mësime, ndërsa Migjeni e kishte në thellësi dhe do 
ta shfaqte më vonë. Ajo që i bashkonte ishte edhe psalmodhia, 
madje Pandeliu ishte dirigjenti i korit bizantin të Seminarit. Në 
provimin përfundimtar të Seminarit Migjeni trajtoi temën: “Dy 
natyrat e Krishtit”. Pas përfundimit të Seminarit udhët e tyre u 
ndanë, Pandeliu ndoqi Fakultetin Teologjik të Beogradit, ndërsa 
Milloshi nuk pati mundësi që të vazhdonte studimet e mëtejshme 
teologjike dhe u bë mësues. 

Më 23 prill të vitit 1933 Milloshi filloi punë si mësues në 
shkollën “Skënderbeg” të fshatit Vrakë në rrethin e Shkodrës. Një 
muaj më vonë botoi në Revistën “Illyria” skicën satirike “Sokrati 
vuejtun apo derr i kënaqun”, të nënshkruar me një emër të ri, 
Migjeni, me të cilin do ta njihte mbarë bota shqiptare. (Vasho Jorgaqi, 
Udhëve të mërgimit, Tiranë 1994, faqe 97-141). 

Migjeni ka shkruar dy libra, “Vargjet e lira” në poezi dhe 
“Novelat e qytetit të veriut” në prozë. Asnjëra nga këto dy vepra 
nuk mundi të shohë dritën e botimit në gjallje të tij. Megjithatë 
përpjekjet e Migjenit qenë të mëdha. Në vitin 1936 Migjeni mori 
një lajm të gëzuar. Komisioni për shqyrtimin e librave, pranë 
Ministrisë së Kulturës Popullore, kishte dhënë pëlqimin për botimin 
e “Vargjeve të lira”. Duheshin shumë para për shtypjen e librit. 
Migjeni në atë kohë ishte mësues në Pukë dhe kishte një rrogë 
simbolike. Gjithsesi që të botonte librin shpenzoi gjithë kursimet. I 

pagoi shtypshkronjës këstin e parë nga paratë e ilaçeve, që i kishte 
hequr mënjanë. Më pas përcaktoi formatin e librit, zgjodhi letrën 
për librin që do të botohej etj. Migjeni nxitohej në daljen e librit 
sepse shëndeti i tij sa vinte e keqësohej. Poeti nuk arriti që ta shihte 
librin të botuar, sepse më 26 gusht të vitit 1938 mbylli sytë 
përgjithmonë në sanatoriumin San Luigji të Torinos, ku kishte vajtur 
për kurim. Millosh Gjergj Nikolla u këput shumë herët, në moshën 
27-vjeçare. (Mitrush Kuteli, Vepra letrare, Nr. 5, Tiranë 1990, faqe 
294-295). 

Migjeni në çastin që u shua përgjithmonë ndofta po 
shikonte një ëndërr të bukur me Bojkën e tij të dashur. Bojka 
gjendej larg në Shqipëri. Ajo ishte shoqe e ngushtë me motrën e tij 
Ollgën, së cilës i ka dërguar dy letra ku shprehte dhimbjen e saj 
për humbjen e Mirkos së dashur. Letrat janë shkruar serbisht dhe 
nuk janë botuar në veprat e mëparshme të Migjenit, për arësye 
etike, pasi Bojka pas vdekjes së Mirkos ka krijuar familjen e saj 
në Tiranë. Bojka ka vdekur më 4 maj të vitit 1991. (Kur vdes larg 
poeti...dhe eshtrat i vijnë më pas, Korrieri, 6 shkurt 2006, faqe 17). 

Dashuria e vetme e Migjenit kohët e fundit është përfolur 
shumë, duke e cilësuar si një lidhje incesti. Por mbesa e poetit, 
Angjelina Luarasi sqaron se Kola, i ati i Bojkës, vërtet kishte 
mbiemrin Nikolla, por ai kishte ardhur në Shkodër nga komuniteti 
ortodoks i Kavajës dhe nuk kishe lidhje gjaku me Nikollë Dibranin, 
gjyshin e Migjenit, i cili kishte ardhur nga komuniteti ortodoks 
shqiptar i Rekës së Dibrës. Lidhja e Migjenit me Bojkën ishte një 
lidhje fisnike dhe e çiltër. 

Vargjet e Migjenit 

Vëllimin “Vargjet e lira” Migjeni e kishte shkruar që në 
vitin 1936. Libri është ndarë në gjashtë cikle: “Kangët ringjalljes”, 
“Kangët e mjerimit”, “Kangët e perëndimit”, “Kangët më vete”, 
“Kangët e rinisë” dhe “Kangët e fundit”. Në ciklin e parë “Kangët 
e ringjalljes” bëjnë pjesë krijimet më të mira të Migjenit. Në to 
flitet për njeriun e ri, i cili ndonëse i lindur nga mjerimi shpreson për 
një botë të re. Migjeni i bën thirrje rinisë që ta këndojë këngën e 
saj lirisht (Kanga e rinisë). 

Rini, thueja kangës ma të bukur që dil 

Thueja kangës sate që të vlon në gji. 

Nxirre gëzimin tand” të shpërthejë me vrull... 

Mos e freno kangën' Le të marri udhë. 


Thueja kangës, rini, pash sytetu... 

Të rroki, të puthi kanga, të nxisi me dashnu 

me zjarrm tand, rini... .Dhe të na mbysi dallga 

prej ndjenjash të shkumbzueme q”i turbullin kanga. 


Rini, thueja kangës dhe qeshu si fëmi 
Kumbi i zanit të përplaset për qiellë 

dhe të kthejë prap te na, se hyjt ta kanë zili 
e na të duem fort si të duem një diell. 


Thueja kangës, Rinil Thueja kangës gëzimplotel 

Qeshu, rini' Qeshul Bota ashte jote. 

Në ciklin e dytë të “Vargjeve të lira” veçojmë “Poemën e 
mjerimit”, e cila paraqet fytyrën tragjike të mjerimit të shqiptarëve. 

Në këtë poezi, që është si më e goditura e Migjenit, na paraqitet 
dhimbja e poetit për punëtorin që shfrytëzohet barbarisht. 

Kafshatë që s'kapërdihet asht, or vlla, mjerimi, 

kafshatë që të mbetë në fyt edhe të za trishtimi 

kur shef ftyra të zbeta edhe sy të jeshilta 

qi të shikojnë si hije dhe shtrijnë duert e mpita 

edhe ashtu të shtrime mbrapa teje mbesin 

të tanë jetën e vet derisa të vdesin. 

Migjeni shkruante “Kangët e pakëndueme””, të cilat nuk u 
lejuan të qarkullonin nga censura e kohës. U quajtën këngë të 
ndaluara, sepse dënojnë zymtësinë e atyre viteve dhe ngjallin 
ndjenjën e shpresës për kohën e re. 

Thellë në veten teme flejnë kangët e pakëndueme, 
të cilat ende vuejtja as gëzimi s'inxori, 

të cilat flejnë e presin nji ditë ma të lumnueme, 

me shpërthye, m'u këndue pa frikë e pa zori. 


Thellë në veten time kangët e mia, jesin... 

e unë jam vullkani që fle i fashitun, 
por kur t'i vijë dita të gjitha ka me i qitun 
në nji mijë ngjyra të bukura që nuk vdesin. 

Sipas Moikom Zeqos, Migjeni në krijimtarinë e tij ka 
përdorur shumë motive biblike. Ja disa nga ato: “Besimi yt më 
shpëtoi” (Lluka 7-50): “deri kur” (Psallmi 90, 13): “Këndoni një 
këngë të re” (Psallmi 149, 1) etj. Në poezinë “Lutje” Migjeni i lutet 
Perëndisë. 

Të lutem, o perëndi, 

për një simfoni 

me tinguj t' argjantë 

e akorde t'artë. 


Të lutem, o perëndi, 

për një simfoni 

plot dashuni 

të nxehtë si te vasha gjitë 
kur vlojnë ndijesitë. 


Të lutem, o perëndi 

për një simfoni 

të dëfrej në lumni 

t'u u përkundë n'ani 

të bukur t'andrrimeve 

të kaltër, ku të fantazmëve 
buzët më tërheqin zjarrtë 
e më digjen syt e flaktë. 


Të lutem, o perëndi, 
për një simfoni 
e kurr, e kurr ma mos të zgjohemi. 
Te “Recitali i Malësorit” Migjeni përdor vargje nga (Jeremia 
51,25), “Ja ku jam unë kundër teje, o mali shkatërrimit — thotë 
Zoti, ti që shkatërron tërë tokë.” (Moikom Zego, Universii Migjenit, 
zbulime të reja, Koha Jonë, 11 maj 2006, faqe 10-11). 
O, si nuk kam një grusht të fortë 
t'i bij mu në zemër malit që s'bëzanë, 
ta dij dhe ai se ç' domethanë i dobët- 
n' agoni të përdihet si vigan i vramë. 


113 


Mali hesht. Edhe pse përditë 

mbi lëkurë të tij, në lojë varrimtare, 

kërkoj me gjetë një kafshatë ma të mirë... 
por më rren shaka, shpresa gënjeshtare. 


Mali hesht, dhe në heshtje qesh. 

E unë vuej, dhe në vuejtje vdes. 

Po unë, kur” Heul Kur kam për t'u qesh” 
Apo ndoshta duhet ma parë të vdes” 


O, si nuk kam nji grusht të fuqishëmi 

Malit, që hesht, mu në zemër me ia njeshi 

Ta shof si dridhet nga grusht'i paligjshëm... 

E unë të kënaqem, të kënaqem tu”'u qesh. 

Më 5 shkurt të vitit 1956 u sollën nga Italia dhe u varrosën 
në atdhe eshtrat e poetit. Poetët e parandjejnë vdekjen, prandaj 
edhe Migjeni kur ishte në jetë ka shkruar poezinë “Nderim”. 

Karroca mortore gjatë udhës kalonte, 

Dhe arkën veç drrasash njerzia nderontel 
Përmbrapa pak veta, me ftyra t' përvajta, 

Përpara ish prifti. 

Nga e djathta, nga e majta njerzia nderojshin' 

Gjatë udhës karroca ngadalë kalonte 

Dhe zanin përdridhte meshtari përvajshëm. 


Proza e Migjenit 
Migjeni si në poezi, ashtu edhe në prozë pasqyroi me 
realizëm jetën e shtresave të varfëra të qytetit e të fshatit. Në 
krijimtarinë e tij paraqitet me vërtetësi figura e malësorit dhe e 

punëtorit. Tregimet e tij janë të një niveli të lartë artistik. Me dhimbje 
dhe revoltë Migjeni rrëfen para lexuesve se dinjiteti i malësorit ka 
marrë fund në luftën e përditshme për të mbijetuar, për t'u siguruar 
fëmijëve bukën e gojës. Personazhet kryesore të rrëfimeve 
migjeniane janë: punëtori i papunë, malësori që i përgjërohet 
kokrrës së misrit, nëna që nuk mund të ushqejë dot fëmijën etj. Në 
prozën e Migjenit mjerimi, uria dhe zvetënimi vijnë nga shtypja e 
shfrytëzimi që u bëhet shtresave të varfëra të shoqërisë shqiptare. 
Nga tregimet e Migjenit po përmendim: “A don qymyr 
zotni” “, “Studenti në shtëpi”, “Bukën tonë të përditshme falna sot”, 
“Mollë e ndalueme”, “Zoti të dhashtë”, “Legjenda e misrit”, “Lulii 
vocërr”, “Bukuria që vret”, “Sokrati vuejtun apo derri kënaqun”, 
“Ne me Krishtin” etj. Shtëpia ku ka lindur Migjeni, në vitin 1961 u 
kthye në muze, ku u ekspozuaan dorëshkrimet, mjetet e punës, 
sendet vetjake etj. Pas viteve 1990 ndërtesa e këtij muzeu është 
marrë nga pronarët, të cilët ia shitën kuvendit të murgeshave. 

